സഭയെ വിധിക്കാന് വരട്ടെ – എം.എ. ബേബിക്ക് മറുപടി - keralasabha.net\nHome > LATEST NEWS > സഭയെ വിധിക്കാന് വരട്ടെ – എം.എ. ബേബിക്ക് മറുപടി\nസഭയെ വിധിക്കാന് വരട്ടെ – എം.എ. ബേബിക്ക് മറുപടി\nവിചാരണയ്ക്കും വിധിയെഴുത്തിനും മുമ്പ് ബേബിയും ഒപ്പമുള്ളവരും സ്വയം പരിശോധിക്കണം\nപ്രഫ. ജോര്‍ജ് പാലമറ്റം\nകൊട്ടിയൂര് സംഭവത്തില് പ്രതിയായ റോബിന് വടക്കുംചേരിയെ മുന്‍നിര്‍ത്തി കത്തോലിക്കാസഭയെ വിചാരണ ചെയ്യാന് 2017 മാര്‍ച്ച് 26 ഏപ്രില് ഒന്നിലെ മാതൃഭൂമി ആഴ്ചപ്പതിപ്പില് എം.എ. ബേബിയുടെ പേരില് പുറത്തിറക്കിയ ”സഭാ നാഥന്മാരും വിശ്വാസികളും സംവാദത്തിനു തയ്യാറുണ്ടോ?” എന്ന ലേഖനത്തില് പുതിയ കാര്യങ്ങളൊന്നുമില്ല. സഭയെ കമ്യൂണിസ്റ്റ് തൊഴുത്തില് കെട്ടുകയെന്ന ഗൂഢ ലക്ഷ്യത്തോടെയുള്ള ഇത്തരം അഭിപ്രായങ്ങള് ബേബിയും മറ്റു പലരും ഇതിനു മുമ്പും പുറത്തു വിട്ടിട്ടുണ്ട്. അതിനു വേണ്ടിയാണ് യാഥാര്‍ഥ്യങ്ങളെ തമസ്‌ക്കരിച്ചും ഒറ്റപ്പെട്ട സംഭവങ്ങളെ പര്‍വതീകരിച്ചും തങ്ങളാണ് നീതിയുടെയും നേരിന്റെയും കുത്തകാവകാശികള് എന്നും ന്യായീകരിച്ചു കൊണ്ടുള്ള ഈ ലേഖനവും. അതിനു കൊട്ടിയൂര് സംഭവത്തെ സഭയെ അടിക്കാനുള്ള വടിയാക്കിയെന്നതു മാത്രമാണ് ബേബിയും മാതൃഭൂമിയും ചെയ്ത പുതിയ കാര്യം. കേരളത്തിലെ കത്തോലിക്കാസഭ അനിവാര്യമായ ഒരാത്മ പരിശോധനയ്ക്കു വിധേയമാകണം എന്നതാണ് മാതൃഭൂമിയുടെയും ബേബിയുടെയും ആവശ്യം. നാലു കാര്യങ്ങളാണ് ബേബി ചൂണ്ടിക്കാണിക്കുന്നത് :\n1. സഭ ധനികരുടെ പക്ഷത്താണ്, ദരിദ്രരുടെ പക്ഷത്തല്ല.\n2. സഭയാണ് കേരളത്തില് വര്‍ഗീയത വളര്‍ത്തുന്നത്.\n3. സഭയിലെ പുരോഹിത മേധാവിത്വം അല്‍മായരില് അമര്‍ഷമുളവാക്കുന്നു; വിദ്യാഭ്യാസ രംഗത്തെ അധാര്‍മികമാക്കുന്നു.\n4. ഫ്രാന്‍സിസ് പാപ്പായുടെ സഭാനവീകരണ സമീപനത്തോട് കേരള കത്തോലിക്കാസഭ നിഷേധാത്മകമായാണ് പ്രതികരിക്കുന്നത്.\nഈ നാലു കാരണങ്ങളുടെ അടിസ്ഥാനത്തില് കേരളത്തിലെ ‘സഭാ നാഥന്മാരും വിശ്വാസികളും’ പണ്ടു സാക്ഷാല് ഇ.എം.എസ് മുന്‍കയ്യെടുത്തു നടപ്പാക്കാന് ശ്രമിച്ച ക്രിസ്ത്യന്-മാര്‍ക്‌സിസ്റ്റ് സംവാദം പുനരാരംഭിക്കണമെന്നാണ് ബേബിയുടെ ആവശ്യം. കത്തോലിക്കനായ ബേബിയുടെ ഉദ്ദേശശുദ്ധിയെ ആരും ചോദ്യം ചെയ്യുന്നില്ല. കാരണം, കത്തോലിക്കാസഭയാണ് ‘ഡയലോഗ്’ – സംവാദം – രണ്ടാം വത്തിക്കാന് കൗണ്‍സിലിലൂടെ ആധുനിക ലോകത്തിന്റെ മുമ്പില് അവതരിപ്പിച്ചത്. ആത്മപരിശോധനയും ആത്മവിമര്‍ശനവും പശ്ചാത്താപത്തിലേക്കും മാനസാന്തരത്തിലേക്കും നയിക്കുന്നു എന്നതാണ് സഭയുടെ പ്രഖ്യാപിത നിലപാട്. അത്രയും വിശാലമായ ഒരു കാഴ്ചപ്പാടിനെ ലോകത്തില് അപ്രസക്തമായിക്കൊണ്ടിരിക്കുന്ന, കാലഹരണപ്പെട്ട ഒരു പ്രത്യയ ശാസ്ത്രവുമായുള്ള സംവാദമായി ചുരുക്കിക്കളയാന് സാധ്യമല്ല. അണികള് ചോര്‍ന്നുപോകുമ്പോള്, ആളെക്കൂട്ടാനുള്ള തന്ത്രമായി മാത്രമേ അതിനെ കാണാനാവൂ.\nഞങ്ങളുന്നയിക്കുന്ന ഒന്നാമത്തെ ചോദ്യം : ആധുനിക ലോകത്തില് മാര്‍ക്‌സിസ്റ്റ് പാര്‍ട്ടിയുടെ പ്രസക്തി എന്താണ്? ആത്മാവില്ലാത്ത ഒരു മനുഷ്യദര്‍ശനത്തിന് സഫലമായ സംവാദം സാധ്യമാണോ?\n1848ല് മാര്‍ക്‌സും ഏംഗല്‍സും കൂടി പുറത്തിറക്കിയ കമ്യൂണിസ്റ്റ് മാനിഫെസ്റ്റോയുടെ ആമുഖ വാക്കുകള്‍ക്ക് അറംപറ്റിയതുപോലെയാണ് അതിന്റെ ഇന്നത്തെ അവസ്ഥ. ‘യൂറോപ്പിനെ ഒരു ഭൂതം ബാധിച്ചിരിക്കുകയാണ് – കമ്യൂണിസ്റ്റ് ഭൂതം’. 1987ല് ഗോര്‍ബച്ചേവിലൂടെ ഭൂതോച്ചാടനം നടക്കുകയും ചെയ്തു. ഒക്‌ടോബര് വിപ്ലവത്തില് ‘എല്ലാവരും എല്ലാവര്‍ക്കും വേണ്ടി’ എന്ന സുഭഗമായ ആദര്‍ശം ആകര്‍ഷകമായിരുന്നു. പക്ഷേ, വെളുത്ത മുണ്ടുടുത്തവനെ വെറുക്കാന് പഠിപ്പിച്ച തത്വശാസ്ത്രം വിദ്വേഷാധിഷ്ഠിത വര്‍ഗസമരത്തിന്റെ മുഷ്ടിചുരുട്ടലില് ചുരുങ്ങിപ്പോയി. കാലം അതിനെ ചവറ്റുകുട്ടയില് തള്ളുകയും ചെയ്തു.\nഇന്ന് ഇന്ത്യാരാജ്യത്ത് കേരളത്തിലും ത്രിപുരയിലും ഇന്ത്യയ്ക്കു പുറത്ത് ഉത്തരകൊറിയയിലുമാണ് പേരിനെങ്കിലും കമ്യൂണിസം ജീവിച്ചിരിപ്പുള്ളൂ. മറ്റെല്ലാ രാജ്യങ്ങളും തൊഴിലാളി സര്‍വാധിപത്യത്തെ ഉപേക്ഷിച്ചിരിക്കുന്നു. കേരളത്തില് 1930കളില് ഉടലെടുത്ത കമ്യൂണിസമല്ലല്ലോ ഇന്നുള്ളത്. റഷ്യയില്‍ത്തന്നെ 70 കൊല്ലത്തെ ഭരണതാണ്ഡവത്തില് നിരപരാധികളുടെ രക്തം തടവറകളിലും തെരുവുകളിലും തൂവി കുരുതികളിലൂടെ നിലനിന്നുപോന്ന ഒരു മാനവ വിരുദ്ധ പ്രത്യയ ശാസ്ത്രത്തോട് കത്തോലിക്കാ സഭയ്ക്ക് എങ്ങനെ സന്ധിചെയ്യാനാവും? സൂക്ഷ്മാപഗ്രപഥനത്തില് അതൊരു ക്രിസ്ത്യന് പാഷണ്ഡതയാണ്.\nബേബി നിലനില്‍പിനു വേണ്ടി ഇ.എം. എസ്സിസം പുനര്‍ജനിപ്പിക്കാന് ശ്രമിക്കരുത്. ഇ.എം.എസിന്റെ വലംകയ്യായിരുന്ന ബേബി തന്നെ, ഇം.എം.എസ്. അന്തരിച്ചപ്പോള് പറഞ്ഞു : മാര്‍ക്‌സിസം, ലെനിനിസം എന്നൊക്കെ പോലെ ഇം.എം.എസ്സിസവുമുണ്ട്. അതിനുള്ള മറുപടി ബേബിയുടെ ലേഖനം വന്ന മാതൃഭൂമി ആഴ്ചപ്പതിപ്പില് തന്നെ ശ്രീജന് നല്‍കുന്നുണ്ട്: ‘അങ്ങനെയുണ്ടോ? ഇം.എം.എസിന്റേതായ ആശയങ്ങളൊന്നുമില്ല, സൈദ്ധാന്തിക സംഭാവനയൊന്നുമില്ല. 1957ല് അപ്രതീക്ഷിതമായി അധികാരം കിട്ടിയപ്പോള് മുഖ്യമന്ത്രിയാവാന് ഏറ്റവും യോഗ്യനായി കരുതപ്പെട്ടിരുന്നത് ടി.വി. തോമസായിരുന്നു. പക്ഷേ, സവര്‍ണാധിപത്യത്തെ പ്രത്യക്ഷത്തിലെതിര്‍ക്കുന്ന കമ്യൂണിസ്റ്റ് പാര്‍ട്ടി സവര്‍ണ നേതൃത്വത്തിന് അധികാരം കൈമാറി!’\nദരിദ്രരെ അടിച്ചമര്‍ത്തി ധനികപക്ഷം ചേരുന്നു എന്നാണല്ലോ സഭയ്‌ക്കെതിരെയുള്ള ബേബിയുടെ വിമര്‍ശനം. സത്യത്തില്, ആരാണ് യഥാര്‍ഥത്തില് കേരളത്തിലെ ദരിദ്രരോടൊത്തുള്ളത്? കത്തോലിക്കാസഭയാണോ? അതോ, മാര്‍ക്‌സിസ്റ്റു പാര്‍ട്ടിയാണോ? മാര്‍ക്‌സിസ്റ്റു പാര്‍ട്ടിയല്ലേ ഇന്നു കേരളത്തിലെ ഏറ്റവും വലിയ കോര്‍പറേറ്റ്? അതിസമ്പന്നന്? ഇന്ത്യയിലെ തന്നെ അതിസമ്പന്നരുടെ പട്ടികയില് ആ പാര്‍ട്ടിയുണ്ട്. 35 വര്‍ഷം തുടര്‍ച്ചയായി ഭരിച്ച് ബംഗാളിനെ ‘ഭൂമിയിലെ സ്വര്‍ഗരാജ്യമാക്കി’ മാറ്റിയതുകൊണ്ടാണല്ലോ ബംഗാളികള് കേരളത്തില്‍വന്ന് കൂലിപ്പണിയെടുക്കേണ്ടി വന്നത്? പട്ടികജാതി, വര്‍ഗ ആദിവാസി സമൂഹങ്ങള്‍ക്ക് ഇടതുപക്ഷഭരണം കൊണ്ട് എന്തു പരോഗതിയുണ്ടായി? ശീതീകരിച്ച മണിമന്ദിരങ്ങളിലും പാര്‍ട്ടി ഫ്‌ളാറ്റുകളിലും കഴിയുന്നവര്‍ക്ക് പാവപ്പെട്ടവനെ ശ്രദ്ധിക്കേണ്ടതുണ്ടോ? പാര്‍ട്ടിക്ക് സ്വന്തമായ ചാനലുകളെത്ര? റിസോര്‍ട്ടുകള്? സ്വാശ്രയ കോളജുകള്? പാര്‍ട്ടി നേതാക്കളുടെയും സഖാക്കളുടെയും മക്കള് പഠിക്കുന്നതെവിടെയാണ്? എംഎല്‍എമാരും മന്ത്രിമാരും തന്നെയല്ലേ ഭൂമാഫിയയ്ക്ക് കുട പിടിക്കുന്നത്? ഡല്‍ഹിയിലും തിരുവനന്തപുരത്തും നിര്‍മിച്ച പാര്‍ട്ടി മന്ദിരങ്ങള്‍ക്ക് എത്ര കോടികള് ചെലവാക്കിയിട്ടുണ്ടാകും?\nമൂന്നാറിലെ ഭൂമി കയ്യേറ്റങ്ങളില് സഖാക്കളുടെ കൈകള് ശുദ്ധമാണോ? അധികാര വിനിയോഗം നടത്തി ബന്ധു നിയമനം നടത്തിയതിന്റെ പേരില് മന്ത്രി സ്ഥാനം നഷ്ടപ്പെട്ടവരും അവരോടൊപ്പം കളങ്കിതരായവരും പാര്‍ട്ടിയിലില്ലേ? വിവരാവകാശ നിയമമനുസരിച്ചു കേരളത്തിലെ പാര്‍ട്ടിക്കും നേതാക്കള്‍ക്കും എത്ര കോടികളുടെ ആസ്തിയുണ്ടാകും? അധ്വാനവര്‍ഗ പാര്‍ട്ടി എങ്ങനെ ഇത്ര അതിസമ്പന്നമായി? വരാനിരിക്കുന്ന വിപ്ലവത്തെക്കുറിച്ച് സ്വപ്‌നങ്ങള്‍കൊണ്ട് മോഹക്കൊട്ടാരങ്ങള് നിര്‍മിച്ച് പാവപ്പെട്ട കര്‍ഷകത്തൊഴിലാളികളെയും നിര്‍മാണത്തൊഴിലാളികളെയും വഞ്ചിച്ച് അലസതയുടെ സംസ്‌കാരം തീര്‍ത്തതാരാണ്? നോക്കുകൂലിയുടെ ജനവിരുദ്ധ സംസ്‌കാരം വളര്‍ത്തിയത് ആരാണ്?\nഅതേസമയം, കേരളത്തില് പാവപ്പെട്ടവരോട് പക്ഷം ചേരുന്ന നിലപാടാണ് കത്തോലിക്കാസഭ എക്കാലത്തും സ്വീകരിച്ചിട്ടുള്ളത്. എത്രയോ അഗതി മന്ദിരങ്ങള്, വൃദ്ധ സദനങ്ങള്, പാവപ്പെട്ട ആണ്‍കുട്ടികള്‍ക്കും പെണ്‍കുട്ടികള്‍ക്കുമുള്ള സൗജന്യ ഹോസ്റ്റലുകള്, അംഗപരിമിതര്‍ക്കുള്ള ഭവനങ്ങള്, എയ്ഡ്‌സ് രോഗികള്‍ക്കുള്ള സങ്കേതങ്ങള്, മരണം പാര്‍ത്തിരിക്കുന്നവരെ ശുശ്രൂഷിക്കുവാനുള്ള പാലിയേറ്റീവ് കേന്ദ്രങ്ങള് – അങ്ങനെ സമൂഹത്തിന്റെ മുഖ്യധാരയിലില്ലാത്ത, മേല്‍വിലാസമില്ലാത്തവര്‍ക്കു ശുശ്രൂഷ ചെയ്യാന് നേതൃത്വം കൊടുക്കുന്നത് കത്തോലിക്കാസഭയാണ്; നിങ്ങള് പരിഹസിക്കുന്ന വൈദികരും കന്യാസ്ത്രികളുമാണ്. ധനികരുടെ താത്പര്യം സംരക്ഷിക്കേണ്ട ബാധ്യത കത്തോലിക്കാസഭക്കില്ല. അതവര് സര്‍ക്കാരില്‍നിന്നു നേരിട്ട് നേടിയെടുക്കുന്നതാണ്. സഭയുടെ മേല് പഴിചാരരുത്. സഭയുടെ കൂട്ടായ്മയില് ആരും അവഗണിക്കപ്പെടാറില്ല. മറിച്ചുള്ളവ മുന്‍വിധിയോടെയുള്ള തെറ്റായ ആരോപണങ്ങള് മാത്രമാണ്.\nജാതിമതഭേദമെന്യേ ഏവരെയും ദൈവമക്കളായി കരുതി പ്രതിഫലേച്ഛ കൂടാതെ അവര്‍ക്കു ശുശ്രൂഷ ചെയ്യുന്ന കത്തോലിക്കാ സമൂഹത്തെ കത്തോലിക്കനായ ബേബി അഭിമാനപൂര്‍വം പുകഴ്ത്തുകയാണു വേണ്ടത്.\nകേരളത്തില് വര്‍ഗീയത വളര്‍ത്തുന്നത് കത്തോലിക്കരാണ് എന്നതാണ് രണ്ടാമത്തെ ആരോപണം. ഏതര്‍ഥത്തിലാണ് ഈ ആരോപണം എന്നു മനസ്സിലാകുന്നില്ല. സ്വന്തം തെറ്റ് മറ്റുള്ളവരില് ആരോപിക്കുന്ന ‘പ്രൊജക്ഷന്’ എന്ന മനഃശാസ്ത്ര പ്രതിരോധ തന്ത്രമായിരിക്കാം ഇത്. അധികാരം നേടാന് യാതൊരു തത്വദീക്ഷയുമില്ലാതെ ഓരോ തിരഞ്ഞെടുപ്പിലും തരാതരം, ആളുനോക്കി, സമുദായം നോക്കി സ്ഥാനാര്‍ഥികളെയും സ്വതന്ത്രരെയും തന്ത്രപൂര്‍വം മുന്നില് നിര്‍ത്തി വര്‍ഗീയതയുടെ കാര്‍ഡ് കളിക്കുന്നത് രാഷ്ട്രീയ പാര്‍ട്ടികളാണ്, കത്തോലിക്കാസഭയല്ല. ആ കളിയില് ഒന്നാംസ്ഥാനം മാര്‍ക്‌സിസ്റ്റു പാര്‍ട്ടിക്കു തന്നെ. ഭൂരിപക്ഷ വര്‍ഗീയതയും ന്യൂനപക്ഷ വര്‍ഗീയതയും തരാതരം തഴുകി അധികാരം പിടിക്കുന്നതാണല്ലോ അവരുടെ രീതി. അടവു നയമെന്ന ഓമനപ്പേരിട്ടതുകൊണ്ട് വര്‍ഗീയത, വര്‍ഗീയതയാവാതിരിക്കില്ല.\nകൊട്ടിയൂര് സംഭവത്തിലും വര്‍ഗീയതയുടെ കനലാട്ടം നാം കണ്ടതാണ്. സിപിഎമ്മിന്റെ കൈരളിയടക്കമുള്ള ചാനലുകള് (ഏഷ്യാനെറ്റ്, മാതൃഭൂമി, ജനം തുടങ്ങിയവ) എത്ര ദിവസമാണ് ആ സംഭവം ആഘോഷിച്ചത്! കുറ്റാരോപിതരെ നീതികരിക്കുന്നില്ല. പക്ഷേ, റോബിന് എന്ന പേരും അദ്ദേഹത്തിന്റെ സ്ഥാനവും പ്രസക്തമാണ്. റോബിനെയെന്നല്ല, ഒരു കുറ്റക്കാരനെയും സഭ രക്ഷിക്കുകയോ സംരക്ഷിക്കുകയോ ചെയ്യാറില്ല, ചെയ്തിട്ടില്ല. എന്നു മാത്രമല്ല, രാജ്യത്ത് നിലവിലുള്ള നിയമ നടപടികളുമായി സഹകരിക്കുകയേ ചെയ്തിട്ടുള്ളൂ.\nഎന്നാല് മാര്‍ക്‌സിസ്റ്റ് പാര്‍ട്ടി എന്താണ് ചെയ്തു ശീലിച്ചിട്ടുള്ളത്? പീഡനക്കേസുകളില് ഉള്‍പ്പെടുന്ന സഖാക്കളെയും അനുയായികളെയും പാര്‍ട്ടി ഓഫീസില് പോലും കുടിയിരുത്തി സംരക്ഷിക്കും; അല്ലെങ്കില് തങ്ങള് നല്‍കുന്ന ലിസ്റ്റനുസരിച്ചു മാത്രം കേസ് രജിസ്റ്റര് ചെയ്യാന് പൊലിസിനെ അനുവദിക്കും. എന്നൊക്കെ സിപിഎം അധികാരത്തിലേറിയിട്ടുണ്ടോ അന്നൊക്കെ ഇതാണ് കേരളം കണ്ടിട്ടുള്ളത്. കത്തോലിക്കരുടെ പ്രതികരണം വിവേകപൂര്‍ണമായിരിക്കുമെന്നറിയാവുന്ന ചാനല് വിചാരണക്കാര്‍ക്ക് ചിലരെ പേടിയുണ്ട്. അര്‍ഥപൂര്‍ണമായ നിശബ്ദതയാണ് അപ്പോള് സ്വീകരിക്കുക.\nജൈവപരമായ തൃഷ്ണകള്‍ക്കും ആദിമ ജന്മവാസനകള്‍ക്കും അടിമയാകുന്ന മനുഷ്യന് ചിലപ്പോള് സമൂഹത്തിന്റെ സാമാന്യധാരണകളെ ലംഘിച്ചു പ്രവര്‍ത്തിച്ചെന്നുവരാം. ആഗ്രഹിക്കുന്ന നന്മചെയ്യാതെ ആഗ്രഹിക്കാത്ത തിന്മ ചെയ്‌തെന്നു വരാം. ”ജന്തുവിന്നു തുടരുന്നു വാസനാ- ബന്ധമിങ്ങുടലുവീഴുവോളം” എന്നുരിയാടിയത് സ്‌നേഹസാഗരം തീര്‍ത്ത കവി തന്നെയല്ലേ?\nമനുഷ്യന്റെ ആരംഭം മുതല് അവസാനംവരെ തുടരുന്ന ജൈവ പ്രതിഭാസമാണ് ലൈംഗികത. അതിന്റെ പാവനതയ്ക്ക് കാവല് നില്‍ക്കേണ്ടവര് തന്നെ അതിരു ലംഘിക്കുന്നത് അക്ഷന്തവ്യമായ അപരാധമാണ്. അപലപനീയമാണ്. പക്ഷേ, മനുഷ്യത്വരഹിതമായ രീതിയില് അവരെ ചവിട്ടിമെതിക്കരുത്. ഇതു ചെയ്യാന് ആര്‍ക്കാണവകാശം? തരം കിട്ടിയാല് ‘കാസനോവ’കളാകുന്നവരില് മന്ത്രിമാരില്ലേ, എംഎല്‍എമാരില്ലേ, പാര്‍ട്ടി നേതാക്കളില്ലേ, യോഗീവര്യന്മാരില്ലേ? കഴിഞ്ഞദിവസമല്ലേ ഒരു മന്ത്രി രാജിവച്ചത്? ‘വൈദ്യാ, നിന്നെത്തന്നെ സുഖപ്പെടുത്തുക’. കണ്ണില് തടിയിരിക്കേ, അപരന്റെ കണ്ണിലെ കരടെടുത്തുകളയേണ്ടാ.\nമൂന്നാമത്, പുരോഹിത മേധാവിത്വത്തിനെതിരെയാണ് ബേബിയുടെ ആക്രമണം. ഫലേച്ഛയില്ലാതെ കര്‍മം ചെയ്യാന് ഭാരതീയ മനീഷികള് ആഹ്വാനം ചെയ്യുന്നു. ശുശ്രൂഷിക്കപ്പെടാനല്ല, ശുശ്രൂഷിക്കുവാനും അനേകരുടെ മോചനദ്രവ്യമാകുവാനുമുള്ള ആഹ്വാനമാണ് ക്രിസ്തു പുരോഹിതര്‍ക്കു നല്‍കിയിട്ടുള്ളത്. ഫലം പറ്റാതെ ശുശ്രൂഷയില് സായൂജ്യം നേടുന്ന കത്തോലിക്കാ പുരോഹിതര് സഭയുടെ സ്വകാര്യവും പരസ്യവുമായ അഭിമാനമാണ്. അവരുടെ പ്രതിജ്ഞാബദ്ധതയെ ധാര്‍ഷ്ഠ്യമായും മേധാവിത്വമായും കണക്കാക്കരുത്. അവരാണ് കത്തോലിക്കാസ്ഥാപനങ്ങളെ അസൂയാര്‍ഹമായ രീതിയില് വളര്‍ത്തുന്നത്.\nമൂല്യബോധത്തോടെ നാളത്തെ തലമുറയെ വാര്‍ത്തെടുക്കുന്ന, അവര് നേതൃത്വം കൊടുക്കുന്ന സ്ഥാപനങ്ങളിലേക്ക് രക്ഷിതാക്കള് മക്കളെ അയയ്ക്കുന്നത് അവര് നല്ലവരായി വളരുമെന്ന പ്രതീക്ഷയിലാണ്. അവിടെ ജാതിമത വ്യത്യാസമില്ലല്ലോ? മുന്‍ഗണന കത്തോലിക്കാ സ്ഥാപനങ്ങള്‍ക്കു കിട്ടുന്നതിലുള്ള ‘ആദിമ വികാരമാണോ’ മേധാവിത്വമെന്ന ഈര്‍ഷ്യയ്ക്കു നിദാനം? അല്‍മായര്‍ക്ക് അമര്‍ഷമുണ്ടെന്ന അസത്യപ്രസ്താവന നടത്താന് പള്ളിയില് പോകാത്തവര്‍ക്ക് അവകാശമുണ്ടോ? പള്ളിയില് പോകുന്നവര്‍ക്കറിയാം, ഇടവകകളിലെയും ഇടവകകള് നടത്തുന്ന സ്ഥാപനങ്ങളിലെയും സാമ്പത്തിക കാര്യങ്ങള് കൈകാര്യം ചെയ്യുന്നത് അല്‍മായരാണെന്ന്. കാര്യങ്ങള് അറിഞ്ഞിട്ടും അറിയാത്ത ഭാവത്തില് അസത്യങ്ങള് വിളിച്ചുപറയുന്നത് കാപട്യമാണ്.\nകേരളത്തിന്റെ നാനാമുഖ വികസനത്തിന് വൈദികര് വഹിച്ച പങ്ക് ആരും വിസ്മരിക്കരുത് ‘പുരോഹിത മേധാവിത്വം’ തുടങ്ങിയ വാചകക്കസര്‍ത്തുകളിലൂടെ ബേബി അര്‍ഥമാക്കുന്നതെന്താണാവോ? വൈദികരും വിശ്വാസികളും തമ്മിലുള്ള ഐക്യത്തെയും ധാരണയെയും തകര്‍ക്കാനും അതുവഴി കത്തോലിക്കാസഭയില് കലാപമുയര്‍ത്താനും വേണ്ടിയാണോ? അരാജകത്വം സൃഷ്ടിക്കുന്നത് കമ്യൂണിസത്തിന്റെ രീതിയാണ്. പിഴച്ചുപോയ ഏതെങ്കിലും ക്രിസ്ത്യാനി കമ്യൂണിസത്തിനു വിടുപണിയെടുക്കുന്നുണ്ടെങ്കില്, അതു സ്വന്തം ഇഷ്ടപ്രകാരമായിരിക്കും. സഭ ഒരിക്കലും വ്യക്തിയുടെ രാഷ്ട്രീയസ്വാതന്ത്ര്യത്തെ തടസ്സപ്പെടുത്താറില്ല. അവര്‍ക്ക് ഊരുവിലക്ക് കല്‍പിക്കാറുമില്ല.\nബേബി ഉയര്‍ത്തുന്ന മറ്റൊരു ആരോപണം കത്തോലിക്കര് വിദ്യാഭ്യാസ കച്ചവടം നടത്തുന്നു എന്നതാണ്. 1957 മുതല് തുടരുന്ന ആരോപണമാണിത്. കേരളത്തെ അടിസ്ഥാന വിദ്യാഭ്യാസ കാര്യത്തില് ലോകത്തിനു മുന്നില് വിസ്മയം ജനിപ്പിച്ചത് മാര്‍ക്‌സിസ്റ്റു പാര്‍ട്ടിയല്ല, കേരള കത്തോലിക്കാസഭയാണ്. കേരളത്തിലെ ‘വിദ്യാഭ്യാസം നന്നാക്കാന്’വേണ്ടി വിദ്യാഭ്യാസ ബില്ലു കൊണ്ടുവരുമ്പോള് ഇംഗ്ലണ്ടില് അക്ഷരജ്ഞാനമുള്ളവരുടെ ശതമാനം 90, കേരളത്തില് 85. വിശദീകരണം ആവശ്യമില്ലല്ലോ.\nവിദ്യാഭ്യാസ ബില്ലുവഴി ഒരു പൊതുശത്രുവിനെ ഇടതുപക്ഷം ജനങ്ങളുടെ മുന്നില് പ്രതിഷ്ഠിച്ചു : ‘മാനേജ്‌മെന്റ്’. മാനേജ്‌മെന്റെന്നാല് കത്തോലിക്കാ പുരോഹിതര്. 60 വര്‍ഷങ്ങള്‍ക്കുശേഷവും ടെര്‍മിനോളജി മാറിയില്ല. വ്യവസായികളും കച്ചവടക്കാരും കച്ചവടം രക്തത്തില് അലിഞ്ഞുചേര്‍ന്ന സമുദായക്കാരും പുതുതായി രംഗത്തു കടന്നുവന്നപ്പോള് കത്തോലിക്കാസഭ വിദ്യാഭ്യാസ രംഗത്തുനിന്ന് പതുക്കെ ചുവടുമാറ്റി. ഇന്ന് പ്രഫഷനല് രംഗത്ത് മൂന്നു മെഡിക്കല് കോളജുകളും 14 എന്‍ജിനീയറിംഗ് കോളജുകളും മാത്രമാണ് സഭ നേരിട്ടു നടത്തുന്നുള്ളൂ.\nസംസ്ഥാനത്ത് ആകെയുള്ളത് 154 സ്വാശ്രയ എന്‍ജിനീയറിംഗ് കോളജുകളും 35 മെഡിക്കല് കോളജുകളുമാണെന്നറിയുക. എന്നിട്ടും അഴിമതിയുടെ പഴി മുഴുവന് കത്തോലിക്കാസഭയ്ക്ക്! കോടതിപോലും സുതാര്യമെന്നും സത്യസന്ധമെന്നും പ്രസ്തുത കോളജുകളിലെ പ്രവേശനത്തെക്കുറിച്ചും ഭരണരീതിയെയും നിലവാരത്തെയും സാമൂഹിക പ്രതിബദ്ധതയെയും കുറിച്ചും പുകഴ്ത്തുമ്പോള് പാര്‍ട്ടിക്കാരും പാര്‍ട്ടി പിണിയാളുകളും ബദ്ധശത്രുക്കളാകുന്നു. കാരണം വ്യക്തമാക്കേണ്ടതില്ലല്ലോ.\nഓരോ സമൂഹത്തിനും ഓരോ ഘടനയുണ്ട്. പാരമ്പര്യവും അനുഭവവും ആ ഘടനയ്ക്ക് ശക്തിപകരുന്നു. ഘടനയും അതിന്റെ സ്വഭാവവും മനസ്സിലാക്കാത്തവര് വിമര്‍ശനമുയര്‍ത്തിയെന്നു വരാം. ഓരോ വിമര്‍ശനവും ആത്മപരിശോധനയ്ക്കുള്ള അവസരമായി സഭ കാണുന്നു. പറുദീസ-പാപം-അനുരഞ്ജനം – പറുദീസ. ഇതാണ് സഭാ ജീവിതത്തിന്റെ അന്തഃസത്ത.\nസഭ പിന്തുടരുന്ന ശ്രേണീബദ്ധമായ ഘടന മറ്റൊരു പ്രസ്ഥാനത്തിനും അവകാശപ്പെടാനാവാത്തത് സഭയുടെ ദൗര്‍ബല്യമല്ല; ശക്തിയാണ്. ആ ശക്തിയെ തകര്‍ക്കാന് ശ്രമിക്കുന്ന ഗൂഢശക്തികള് നിരാശരാവുകയേ ഉള്ളൂ. അതാണ് ചരിത്രവും അനുഭവവും.


'ഇത് ശരീര വിപ്ലവത്തിന്റെ മറ്റൊരു ഘട്ടമാണ്'; ശാരദക്കുട്ടി - Chayakkada News\n‘ഇത് ശരീര വിപ്ലവത്തിന്റെ മറ്റൊരു ഘട്ടമാണ്’; ശാരദക്കുട്ടി\nജിലുവിന്റേത് കഥയുമല്ല, കഥാപാത്രവുമല്ല. സ്വന്തം ശരീരമാണ്. പരസ്യ മോഡലിങ് ആ കുട്ടിയുടെ തൊഴിലാണ്. ഭാഷ, അധ്യാപികക്ക് ഉപകരണമെന്നതു പോലെ ശരീരം മോഡലിന്റെ ഉപകരണം. അവൾക്ക് തലയെടുപ്പോടെ സമ്മതം എന്നു പറയാമെങ്കിൽ ബാക്കിയുള്ളവർക്ക് അതിലൊരു കാര്യവുമില്ല. കുഞ്ഞുങ്ങളെ പീഡിപ്പിക്കുന്ന മതാചാരങ്ങളോടും വിദ്യാഭ്യാസ പദ്ധതികളോടും ഇല്ലാത്ത ചൊരു ക്കൊന്നും ഈ പരസ്യത്തിലെ കുഞ്ഞിനോടാവശ്യമില്ല താനും. കാരണം അതു വിശപ്പറിയാത്ത കുഞ്ഞാണെന്ന് കണ്ടാലറിയാം. വയറു നിറഞ്ഞ് ഉറങ്ങിക്കിടക്കുന്ന കുഞ്ഞാണ്. അതൊരു പരസ്യചിത്രമാണ്. അതു മാത്രമാണ്.\nചുറ്റുമുള്ള എല്ലാ പുരുഷന്മാരും തുറിച്ചു നോക്കുന്നവരല്ല; കല ഷിബു എഴുതുന്നു


കെ മുരളീധരന് യുഡിഎഫ് കണ്‍വീനറായേക്കും; ഹൈക്കമാന്‍ഡ് പരിഗണിക്കുന്നു – Kerala News Hunt\nതിരുവനന്തപുരം: കെ മുരളീധരനെ യു.ഡി.എഫ് കണ്‍വീനര് സ്ഥാനത്തേക്ക് ഹൈക്കമാന്‍ഡ് പരിഗണിക്കുന്നു. മുരളീധരന് തയ്യാറായില്ലെങ്കില് മാത്രം മറ്റ് പേരുകള് പരിഗണിച്ചാല് മതിയെന്നാണ് രാഹുല് ഗാന്ധിയുടെ നിലപാട്.\nകെ.സുധാകരന്, വി.ഡി.സതീശന് ടീമില് മൂന്നാമനായി കെ. മുരളീധരന് എത്തിയേക്കുമെന്നാണ് സൂചന. നിയമസഭാ തെരഞ്ഞെടുപ്പില് തോറ്റെങ്കിലും നേമത്തെ വെല്ലുവിളി ഏറ്റെടുത്ത കെ. മുരളീധരനെ കേരളത്തിലെ ഉന്നത സംഘടനാ നേതൃത്വത്തില് എത്തിക്കാനാണ് രാഹുല് ഗാന്ധിയുടെ നീക്കം.\nകൊല്‍ക്കത്ത | സുപ്രസിദ്ധ ബംഗാളി സംവിധായകന് ബുദ്ധദേവ് ദാസ് ഗുപ്ത അന്തരിച്ചു. 77 വയസായിരുന്നു. വാര്‍ദ്ധക്യസംബന്ധമായ അസുഖങ്ങളെത്തുടര്‍ന്ന് ദക്ഷിണ കൊല്‍ക്കത്തയിലെ വീട്ടില്‍ചികിത്സയിലായിരുന്നു.വൃക്ക രോഗവും അലട്ടിയിരുന്നു. ബുദ്ധദേവ് ദേവ് ദാസ്ഗുപ്തയുടെ അഞ്ച് ചിത്രങ്ങള്‍ക്ക് മികച്ച ചിത്രത്തിനുള്ള ദേശീയ പുരസ്‌കാരം ലഭിച്ചിട്ടുണ്ട്. രണ്ട് തവണ മികച്ച സംവിധായകനുള്ള ദേശീയ പുരസ്‌കാരവും അദ്ദേഹത്തെ തേടിയെത്തിയിട്ടുണ്ട്. 2008 ല് സ്‌പെയ്ന് അന്താരാഷ്ട്ര ചലച്ചിത്ര മേളയില് ആജീവനാന്ത സംഭാവനകള്‍ക്കുള്ള പുരസ്‌കാരം നല്‍കി ആദരിച്ചിട്ടുണ്ട്.\nയുപിയില് രാവിലെ 11 മുതല്5വരെ രാത്രി കര്‍ഫ്യൂ പ്രഖ്യാപിച്ചു, വിവാഹങ്ങളില് 200 പേര്‍ക്ക് അനുമതി; മുഖ്യമന്ത്രി യോഗി പുതിയ നിര്‍ദേശം നല്‍കി


ആരാകണം മറുനാട്ടിലെ മലയാളി വിദ്യാര്‍ത്ഥി? | RISALA WEEKLY\nArticles · Issue · Issue 1005 · കരിയര് ക്യൂസ്\nഏതു കോഴ്സിനു പഠിക്കുകയാണെങ്കിലും അതില് ‘മാസ്റര്’ ആവണം. ആ വിഷയവുമായി ബന്ധപ്പെട്ട് അറിയാത്തതൊന്നും ഉണ്ടാവരുത് എന്ന വാശി വേണം. ആ വാശി സ്വന്തം ഉള്ളില് നിന്ന് വരുമ്പോള് നന്നായി വായിക്കാനുള്ള പ്രേരണയുണ്ടാവും.\nയാസര് അറഫാത്ത് ചേളന്നൂര്\nഅലിഗഢ് മുസ്ലിം യൂണിവേഴ്സിറ്റിയില് എം എ ഇക്കണോമിക്സിന് പഠിക്കുന്ന സുഹൈല് മലപ്പുറം ജില്ലക്കാരനാണ്. ഫാറൂഖ് കോളേജിലെ ബിരുദ പഠനത്തിനു ശേഷം ഒരുപാട് സ്വപ്നങ്ങളുമായാണ് സുഹൈല് അലിഗഢിലെത്തിയത്. എം എ ഒന്നാം സെമസ്റര് കഴിഞ്ഞപ്പോള് സുഹൈലിന് വല്ലാത്ത ഒരു നൊസ്റാള്‍ജിക് ഫീലിംഗ് തുടങ്ങി. വീട്ടിലെത്തണം. കുടുംബത്തോടൊപ്പം താമസിക്കണം. ഇങ്ങനെ വീടുവിട്ട് യൂണിവേഴ്സിറ്റി ഹോസ്റലില് പഠിക്കുമ്പോള് വീടും നാടും തരുന്ന എന്തൊക്കെയോ നഷ്ടപ്പെടുമെന്ന തോന്നല്. ഈയൊരു ചിന്ത പരീക്ഷയെ വരെ ബാധിക്കുമെന്നായപ്പോള് മാത്രമാണ് അവന് പഠന ജീവിതത്തിലെ വെല്ലുവിളികളെക്കുറിച്ചും അവ മറികടക്കേണ്ടതിനെക്കുറിച്ചുമൊക്കെ ബോധവാനായത്. അങ്ങനെ സുഹൈല് പഠനജീവിതത്തിലേക്ക് തിരിച്ചെത്തി. ഇപ്പോള് അവന് അലിഗഢില് അവസാന വര്‍ഷ എം എ വിദ്യാര്‍ത്ഥിയാണ്.\nഇന്ത്യയുടെ വിവിധ ഭാഗങ്ങളില് സ്ഥിതി ചെയ്യുന്ന വിവിധ വിദ്യാഭ്യാസ സ്ഥാപനങ്ങളില് ഉപരി പഠനം നടത്തുന്ന പതിനായിരക്കണക്കിന് മലയാളി വിദ്യാര്‍ത്ഥികള് യൂണിവേഴ്സിറ്റി/കോളജ് ഹോസ്റലുകളിലും ചിലയിടങ്ങളില് ജമ്യലറ ഏൌലകെേളുമായി താമസിക്കുന്നുണ്ട്.\nസുഹൈലിന്റെ ഈ അനുഭവം മറുനാട്ടിലെ മലയാളി വിദ്യാര്‍ത്ഥികളുടെ ജീവിതത്തില് പലപ്പോഴായി ഉണ്ടാവാറുണ്ട്. പഠനമൊക്കെ ഉപേക്ഷിക്കാനുള്ള ഒരു ചിന്ത. തന്റെ പ്രിയപ്പെട്ടവരില് നിന്ന് ദൂരെ വന്ന് താമസിച്ച് പഠിക്കുന്നതെന്തിനാണെന്ന, ലക്ഷ്യം മറക്കുന്ന അവസ്ഥ. പ്രവാസികള്‍ക്ക് ഈ മാനസികാവസ്ഥ നന്നായി തിരിച്ചറിയാന് കഴിയും. നാടിന്റെയും വീടിന്റെയും ഓര്‍മകള് നിരന്തരം വരുമ്പോള് ജോലിയിലും ജീവിതത്തിലുമുണ്ടാവുന്ന ഒരു തരം മടുപ്പ് പ്രവാസ ജീവിതത്തിലെ നോവുന്ന അനുഭവമാണ്. ഒരര്‍ത്ഥത്തില് മറുനാട്ടിലെ മലയാളി വിദ്യാര്‍ത്ഥികളും പ്രവാസികളാണ്. പ്രവാസികളുടെ നൊമ്പരങ്ങളുടെ ചെറിയ അനുഭവങ്ങള് അവരുടെ വിദ്യാര്‍ത്ഥി ജീവിതത്തിലുണ്ടാവുക പതിവാണ്. ഇവിടെ മാനസികമായ പക്വത കൈവരിക്കുക മാത്രമാണ് പോംവഴി. പഠനത്തില് നിന്ന് പിന്തിരിപ്പിക്കുന്ന എല്ലാ ചിന്തകളെയും നിയന്ത്രിക്കാനുള്ള കരുത്ത് സ്വയം ആര്‍ജിച്ചെടുക്കണം. മറ്റാരേക്കാളും തന്നെ പ്രോത്സാഹിപ്പിക്കാന് കഴിവുള്ള ആള് താന് തന്നെയെന്ന് വിശ്വസിക്കുക. പ്രിയപ്പെട്ട വീട്ടുകാരെയും കൂട്ടുകാരെയും വിട്ട് ഇവിടെ പഠിക്കാനെത്തിയത് വലിയ കുറെ ലക്ഷ്യങ്ങള് ഉള്ളത് കൊണ്ടാണെന്ന ബോധം ഉണ്ടാവുമ്പോള് ഇത്തരം ചെറിയ മാനസികാവസ്ഥകളെ മറികടക്കാന് എളുപ്പമായിരിക്കും.\nമറുനാട്ടില് താമസിക്കുന്ന മലയാളി വിദ്യാര്‍ത്ഥികള് ശ്രദ്ധിക്കേണ്ട പ്രധാന കാര്യം തങ്ങള് സമ്പാദിക്കുന്ന സൌഹൃദ വലയമാണ്. കാമ്പസിനകത്തും പുറത്തുമായി വളര്‍ന്നു വരുന്ന സൌഹൃദങ്ങള് ജീവിതഗതിയെ പലപ്പോഴും സ്വാധീനിക്കാറുണ്ട്. നഗരങ്ങളിലെ യൂണിവേഴ്സിറ്റി/കോളജ് ആകുമ്പോള് ഇന്ത്യയിലെ വിവിധ ഭാഗങ്ങളില് നിന്നുള്ള കൂട്ടുകാരുണ്ടാവും. ചിലപ്പോള് വിദേശികളും. പഠനകാലയളവില് വിവിധ തരം ബന്ധങ്ങള് ഉണ്ടാവാനുള്ള നല്ലൊരു അവസരം കൂടിയായിരിക്കും അത്. പക്ഷെ ഏറ്റവും അടുത്ത സുഹൃത്തുക്കള് നല്ലവരായിരിക്കണം. ഈ നിബന്ധന പാലിക്കാത്ത വിദ്യാര്‍ത്ഥികള് ഏതെങ്കിലും തരത്തില് പഠനം കൊണ്ട് പ്രത്യേകിച്ചൊന്നും നേടാതെ നാട്ടിലേക്ക് തിരിക്കേണ്ട അവസ്ഥയാണ് അനുഭവസാക്ഷ്യം. ഏതു കോഴ്സിനു പഠിക്കുകയാണെങ്കിലും അതില് ‘മാസ്റര്’ ആവണം. ആ വിഷയവുമായി ബന്ധപ്പെട്ട് അറിയാത്തതൊന്നും ഉണ്ടാവരുത് എന്ന വാശി വേണം. ആ വാശി സ്വന്തം ഉള്ളില് നിന്ന് വരുമ്പോള് നന്നായി വായിക്കാനുള്ള പ്രേരണയുണ്ടാവും. പഠിക്കുന്ന കോഴ്സുമായി ബന്ധപ്പെട്ട് നല്ലൊരു വായന നടക്കണം. സിലബസ് കവര് ചെയ്തതിനു ശേഷം വിഷയവുമായി ബന്ധപ്പെട്ട പുസ്തകങ്ങളും മാഗസിനുകളും സംഘടിപ്പിച്ചു വായിക്കണം. വീട്ടുകാര്യങ്ങള് ഒന്നും ചെയ്യേണ്ടതില്ലാത്തതിനാല് മറുനാട്ടിലെ മലയാളി വിദ്യാര്‍ത്ഥികള്‍ക്ക് സമയം ധാരാളമുണ്ടാകും. ഒഴിവ് സമയത്തൊക്കെയും ആദ്യ പരിഗണന കൊടുക്കേണ്ടത് ഈ വിശദ വായനക്കായിരിക്കണം. അധ്യാപകര് തരുന്ന അസൈന്‍മെന്റുകള് മാറ്റി വെച്ച് മറ്റു പല കാര്യങ്ങളിലും സമയം ചെലവഴിക്കുന്നതില് വലിയ കാര്യമൊന്നുമില്ല. ചെയ്യാനുള്ളവ പൂര്‍ത്തിയാക്കിയതിനു ശേഷമാണ് താത്പര്യമുള്ള വേറെ വിഷയങ്ങളില് സമയം ചെലവഴിക്കേണ്ടത്.\nകാമ്പസിലെ നമ്മുടെ വ്യക്തിത്വം വളരെ പ്രധാനമാണ്. നമ്മുടെ വസ്ത്രധാരണവും പെരുമാറ്റവും സംസാരവുമെല്ലാം ഏറ്റവും നന്നായിരിക്കാന് ശ്രദ്ധിക്കേണ്ടതുണ്ട്. അപ്പോഴാണ് വിദ്യാഭ്യാസം എന്നത് കേവലം ചില കോഴ്സുകള് പഠിച്ചു തീര്‍ക്കല് മാത്രമല്ല എന്ന ബോധം നമുക്കുണ്ടാവുന്നത്. കൂട്ടുകാരോടും അധ്യാപകരോടും നന്നായി പെരുമാറുമ്പോള് അവിടെ നല്ലൊരു വ്യക്തിത്വം രൂപപ്പെടുന്നു. പുതിയകാലത്തെ കാമ്പസുകളില് കപടവേഷം കെട്ടി സ്വയം വിഡ്ഢിയാവേണ്ട കാര്യമില്ല. സ്വന്തം ഐഡന്റിറ്റി മറച്ചുവെച്ച് മറ്റൊരാളാവാന് ശ്രമിക്കുന്നത് ദോഷം ചെയ്യുകയേ ഉള്ളൂ. യൂണിവേഴ്സിറ്റികളിലെ/കോളജുകളിലെ പുതു രീതി സ്വന്തം വ്യക്തിത്വം തുറന്നു പറയുക എന്നതാണ്. നമ്മള് എത്രത്തോളം സ്വന്തം ഐഡന്റിറ്റി മറച്ചുവെക്കുന്നുവോ അത്രത്തോളം അസ്വാതന്ത്യ്രം അനുഭവിക്കപ്പെടുകയാണുണ്ടാവുക. ഉദാഹരണത്തിന് ഒരു വിദ്യാര്‍ത്ഥി ഏതെങ്കിവും ഒരു സംഘടനയുടെ പ്രവര്‍ത്തകനാണെങ്കില് അത് വ്യക്തമായി തുറന്നു പറയുന്നതാണ് ഇന്ത്യയിലെ എല്ലാ കാമ്പസുകളിലെയും ഇപ്പോഴത്തെ സാമൂഹിക രീതി. അത് മറച്ചുവെച്ചിട്ട് ജീവിതത്തില് പ്രത്യേകിച്ച് ഒരു നേട്ടവും ഉണ്ടാവുന്നില്ല. അതേസമയം ഞാനിതാണ് എന്ന പ്രഖ്യാപനം സ്വന്തം വ്യക്തിത്വം തുറന്നുപറയാന് ധീരതയുള്ള ഒരാളായി നമ്മെ മാറ്റുകയും ചെയ്യും. അതുവഴി ആത്മവിശ്വാസം, സാമൂഹിക സ്വാതന്ത്യ്രം, സ്വന്തമായ ഒരു ജീവിതരീതി തുടങ്ങിയ കാര്യങ്ങള് കാമ്പസ് ജീവിതത്തില് കൊണ്ടുവരാനാവുകയും ചെയ്യും.\nപൊതുവെ കേരളത്തില് നിന്നുള്ള വിദ്യാര്‍ത്ഥികളെക്കുറിച്ച് കേരളത്തിനു പുറത്തെ കാമ്പസുകളിലെ അധ്യാപകര്‍ക്ക് വലിയ മതിപ്പാണ്. കേരളത്തില് നിന്നാണെങ്കില് ആ വിദ്യാര്‍ത്ഥി/നി വളരെ ഉഷാറായിരിക്കും എന്ന മനോഭാവം അധ്യാപകര്‍ക്കിടയില് വളര്‍ന്നു വന്നിട്ടുണ്ട്. മുമ്പ് പഠനം കഴിഞ്ഞുപോയ മലയാളികളുടെ പഠനരംഗത്തെ മിടുക്ക്, കേരളത്തിലെ സാക്ഷരതാ നിരക്ക്, മലയാളികളുടെ സാമൂഹികാവബോധം, മാധ്യമങ്ങള് ഉണ്ടാക്കിയ ക്ളീന് ഇമേജ് തുടങ്ങിയവ ഈയൊരു മനോഭാവം സൃഷ്ടിച്ചതിന് കാരണമായിട്ടുണ്ടാകാം. ഈയൊരു അനുകൂല സാഹചര്യം മുതലെടുത്ത് അധ്യാപകര്‍ക്കിടയില് ഒരു വ്യക്തിത്വം രൂപപ്പെടുത്തിയെടുക്കാന് ഓരോ വിദ്യാര്‍ത്ഥി/നിയും ശ്രദ്ധിക്കേണ്ടതുണ്ട്. പലപ്പോഴും ക്ളാസില് ചര്‍ച്ചകളും സംവാദങ്ങളുമുണ്ടാകും. അവിടെയെല്ലാം സജീവമായി ഇടപെട്ടാല് മാത്രമേ മറുനാട്ടിലെ പഠനജീവിതത്തിന് കൂടുതല് അര്‍ത്ഥങ്ങളുണ്ടാവൂ. വിയോജിപ്പുകള് പ്രകടിപ്പിക്കാന് ഒട്ടും മടിക്കേണ്ടതില്ല. തന്റെ ആശയം ന്യായീകരിക്കാന് കഴിഞ്ഞാല് മതി. ഏതു സദസ്സിലും സംസാരിക്കാന് പ്രയാസമുണ്ടാവില്ല. ആനുകാലിക വിഷയങ്ങളെക്കുറിച്ച് വിവിധ ഡിപ്പാര്‍ട്ടുമെന്റുകള് നടത്തുന്ന ചര്‍ച്ച, സെമിനാര്, സിമ്പോസിയം, ക്യാമ്പ് തുടങ്ങിയവയിലെല്ലാം പങ്കെടുക്കണം. അപ്പോള് മാത്രമാണ് നമ്മളിനിയും ശ്രദ്ധിക്കേണ്ട നിരവധി വിഷയങ്ങള് നമുക്കു ചുറ്റും നടക്കുന്നുണ്ടെന്ന ബോധമുണ്ടാവുക. നമ്മള് വായിച്ചുവെച്ച കാര്യങ്ങള് അവതരിപ്പിക്കാനുള്ള വേദികള് കൂടിയാണ് ഇത്തരം സെമിനാറുകള്.\nമറുനാട്ടിലെ മലയാളി വിദ്യാര്‍ത്ഥികള്‍ക്ക് ഭാഷയിലുള്ള കഴിവ് വളര്‍ത്തിയെടുക്കാന് എളുപ്പം സാധിക്കും. തങ്ങള് ജീവിക്കുന്ന സ്ഥലത്തെ സംസാര ഭാഷ(അത് ഹിന്ദിയോ ഇംഗ്ളീഷോ ഉറുദുവോ ഏതുമാവട്ടെ) പഠിച്ചെടുക്കേണ്ടതുണ്ട്. പുതിയൊരു ഭാഷ സംസാരിക്കാന് പഠിക്കുന്നത് പുസ്തകം വായിച്ചല്ല. മറിച്ച് ആ ഭാഷ നന്നായി സംസാരിക്കുന്നവരോട് സംസാരിച്ചു തന്നെയാണ് പഠിക്കേണ്ടത്. ഭാഷ പഠിക്കാന് വേണ്ടി ഒരു വിദ്യാര്‍ത്ഥി എത്രത്തോളം സംസാരിക്കുന്നുവോ അത്രത്തോളം അവന് ഭാഷയില് അവഗാഹം നേടിയിരിക്കും. ഉദാഹരണത്തിന്, ഡല്‍ഹിയിലെ യൂണിവേഴ്സിറ്റി കാമ്പസുകളില് വിദ്യാര്‍ത്ഥികള് ഏറ്റവും കൂടുതല് സംസാരിക്കുന്നത് ഹിന്ദിയാണ്. അപ്പോള് ഹിന്ദി നല്ല വശമുള്ളയാള്‍ക്ക് അവിടെ തിളങ്ങാന് കഴിയും. അല്ലെങ്കില് ഇംഗ്ളീഷ് നന്നായി കൈകാര്യം ചെയ്യാനറിയണം.\nകേരളം വിട്ടാല് പല വിദ്യാര്‍ത്ഥികളും കയ്യൊഴിയുന്ന ഒരു ഗുണമാണ് ആത്മീയത. നഗരത്തിന്റെ സങ്കീര്‍ണതകള്‍ക്കിടയില് അറിയാതെ നഷ്ടപ്പെടാറുള്ള ഒരു വലിയ സമ്പത്താണ് ആത്മീയ ജീവിതം. അല്ലാഹുവിനെ ഭയപ്പെടാനും അതുവഴി ആരാധനകള്‍ക്ക് സമയം കണ്ടെത്താനുമുള്ള മനസ്സ് മറുനാട്ടിലെ ജീവിതത്തിനിടയില് നഷ്ടപ്പെടുന്നുണ്ടെങ്കില് അതൊരു വലിയ പരാജയമാണ്. ഈയൊരു തിരിച്ചറിവില്ലെങ്കില് അനാവശ്യ കാര്യങ്ങളിലേക്ക് ശ്രദ്ധ തിരിയാനും വൃത്തികേടുകളില് ജീവിതം ഹോമിക്കാനും എളുപ്പമായിരിക്കും. നാട്ടിലായിരിക്കുമ്പോള് കൃത്യമായി നിസ്കരിക്കുകയും നോമ്പനുഷ്ഠിക്കുകയും ചെയ്തിരുന്ന വിദ്യാര്‍ത്ഥി മറുനാട്ടിലെത്തുമ്പോള് അവ ഉപേക്ഷിക്കുന്നത് തീര്‍ത്തും അപകടമാണ്. ഇരുലോകത്തും പരാജയം ഏറ്റുവാങ്ങാനുള്ള വഴിയാണത്. നാട്ടിലാവുമ്പോള് നമ്മെ ശാസിക്കാനും ഉപദേശിക്കാനും മാതാപിതാക്കള്, പള്ളിയിലെ ഉസ്താദുമാര്, മുതിര്‍ന്നവര് എല്ലാം ഉണ്ടാവും. അതിനാല് തെറ്റുകളില് നിന്ന് രക്ഷ നേടി ന• ചെയ്യാനുള്ള സാഹചര്യവും ഉണ്ടാവും. എന്നാല് മറുനാട്ടിലെ ജീവിതം തീര്‍ത്തും വ്യത്യസ്തമായിരിക്കും. നിയന്ത്രിക്കാനും ശാസിക്കാനും പലപ്പോഴും ആരുമുണ്ടാവില്ല. അതുകൊണ്ടു തന്നെ ഏതു വൃത്തികേടു ചെയ്താലും ആരും അറിയാന് പോവുന്നില്ല. എങ്ങനെയും ജീവിക്കാം. അങ്ങനെയാണ് പല വിദ്യാര്‍ത്ഥികളും ചീത്ത കൂട്ടുകെട്ടിലേക്കും തെറ്റായ വഴിയിലേക്കും എത്തിപ്പെടുന്നത്. അതേ സമയം എല്ലാം കാണുന്ന ഒരാള്-സ്രഷ്ടാവായ അല്ലാഹു- ഉണ്ട് എന്ന ബോധമുള്ള വിദ്യാര്‍ത്ഥി ലോകത്തെവിടെ ജീവിക്കുകയാണെങ്കിലും നല്ല കാര്യങ്ങള് ചെയ്യാന് സ്വയം പ്രേരിതനായിരിക്കും. അതിനാല് നല്ലൊരു ആത്മീയ ജീവിതം കെട്ടിപ്പടുക്കാനും ആരാധനകള് കൃത്യമായി നിര്‍വഹിക്കാനും സമയം കണ്ടെത്തിയേ പറ്റൂ. നല്ല പഠനവും നല്ല വ്യക്തിത്വവും നല്ല ആത്മീയതയുമുള്ള വിദ്യാര്‍ത്ഥിയെ പരാജയപ്പെടുത്താന് ആര്‍ക്കുമാവില്ല.\nമറുനാട്ടിലെ ജീവിതം നമ്മുടെ മനോഭാവത്തില് ഏറെ മാറ്റങ്ങള്‍ക്ക് കാരണമാവും. നാമേറെ പുരോഗതി കൈവരിച്ചിട്ടുണ്ട് എന്ന ബോധം നാട്ടിലെത്തുമ്പോള് മറ്റുള്ളവരെ പുച്ഛിക്കുന്ന രീതിയിലേക്ക് തരം താഴാന് പാടില്ല. നാട്ടിലെ പള്ളിയിലെ ഉസ്താദ് എന്നും നമ്മുടെ ഉസ്താദാണ്. നമ്മുടെ കൂട്ടുകാരെയും ബന്ധുക്കളെയുമൊക്കെ വില കുറച്ചു കാണാനുള്ള പ്രവണത മറുനാട്ടില് പഠിച്ച് നാട്ടിലെത്തുന്ന വിദ്യാര്‍ത്ഥികള്‍ക്കുണ്ടാവരുത്. അത് വ്യക്തിപരമായ ഉയര്‍ച്ചയെ പ്രതികൂലമായി ബാധിക്കും. നാം എത്ര വളര്‍ന്നാലും അഹങ്കാരം നമ്മുടെ ശത്രുവാണെന്ന് മറക്കാതിരിക്കുക. ഒരു അണുവിന്റെയത്ര അഹങ്കാരമുള്ളയാള് സ്വര്‍ഗത്തില് കടക്കില്ലെന്ന മതപാഠം എത്ര മഹത്തരം!\nആരാകണം മറുനാട്ടിലെ മലയാളി വിദ്യാര്‍ത്ഥി? added by vistarbpo on October 18, 2012


കാസര്‍കോട് ഇനി ഓണ്‍ലൈന് കര്‍മ്മസേന: ഡിജിറ്റല് സാക്ഷരത സജീവമാക്കുന്നു – Malayalam today news\nകാസര്‍കോട് ഇനി ഓണ്‍ലൈന് കര്‍മ്മസേന: ഡിജിറ്റല് സാക്ഷരത സജീവമാക്കുന്നു\nകാസര്‍കോട് : ജില്ലയില് ഡിജിറ്റല് സാക്ഷരത സജീവമാക്കാന് തീരുമാനം. ഓണ്‍ലൈന് ഡിജിറ്റല് സേവനങ്ങളുടെ ഏകോപനത്തിനും പ്രാദേശികാടിസ്ഥാനത്തില് ഉള്ള ബോധവല്‍ക്കരണത്തിനും ഓണ്‍ലൈന് കര്‍മ്മ സേന രൂപീകരിച്ചു. സര്‍ക്കാര് ജീവനക്കാരും അക്ഷയ സംരംഭകരും കോമണ്‍സര്‍വീസ് കേന്ദ്രങ്ങളുടെ നടത്തിപ്പുകാരും സന്നദ്ധ പ്രവര്‍ത്തകരും ചേര്‍ന്നാണ് ഡിജിറ്റല് കര്‍മ്മ സേന രൂപീകരിച്ചത്. ജില്ലാ ഭരണകൂടവും കേന്ദ്ര സര്‍ക്കാരിന്റെ ഇലക്ട്രോണിക്സ് ആന്റ് ഇന്‍ഫര്‍മേഷന് ടെക്നോളജി ഡിപാര്‍ട്ട്മെന്റിന് കീഴിലെ ഓണ്‍ലൈന് പോര്‍ട്ടലായ വികാസ് പീഡിയ കേരളയും ജില്ലാ ഇ – ഗവേണന്‍സ് സൊസൈറ്റിയും ചേര്‍ന്നാണ് കര്‍മ്മ സേന രൂപീകരിച്ചത്.\nകളക്ടറേറ്റ് മിനി കോണ്‍ഫറന്‍സ് ഹാളില് നടന്ന ഏകദിന ശില്പശാല ജില്ലാ പഞ്ചായത്ത് പ്രസിഡന്റ് എ.ജി.സി.ബഷീര് ഉദ്ഘാടനം ചെയ്തു. എ.ഡി.എം. എന്. ദേവീദാസ് അധ്യക്ഷത വഹിച്ചു. വികാസ് പീഡിയ സ്റ്റേറ്റ് കോഡിനേറ്റര് സി.വി. ഷിബു വിഷയാവതരണം നടത്തി. ജില്ലാ ഇ-ഗവേണന്‍സ് സൊസൈറ്റി ഡിസ്ട്രിക്ട് പ്രൊജക്ട് മാനേജര് ശ്രീരാജ് പി.നായര്, ജില്ലാ ലീഡ് ബാങ്ക് മാനേജര് സി.എസ്. രമണന്, ജില്ലാ ട്രഷറി കോഡിനേറ്റര് പുരുഷോത്തമന്, ജില്ലാ ഇന്‍ഫര്‍മാറ്റിക് ഓഫീസര് കെ.രാജന്, ജില്ലാ ഐ.ടി. സെല് കോഡിനേറ്റര് ടി.കെ. വിനോദ്, ജി.എസ്.ടി. ജില്ലാ കോഡിനേറ്റര് മധു കരിമ്പില്, ജില്ലാ ഇന്‍ഫര്‍മേഷന് ഓഫീസര് ഇ.വി. സുഗതന്, വികാസ് പീഡിയ ടെക്നിക്കല് ഹെഡ് ജുബിന് അഗസ്റ്റ്യന് തുടങ്ങിയവര് വിവിധ വിഷയങ്ങളില് സംസാരിച്ചു.\nകാസര്‍കോട് ഇനി ഓണ്‍ലൈന് കര്‍മ്മസേന: ഡിജിറ്റല് സാക്ഷരത സജീവമാക്കുന്നു added by Mtoday on March 14, 2018


15:17, 27 ഒക്ടോബർ 2019-നു നിലവിലുണ്ടായിരുന്ന രൂപം\n05:45, 25 മാർച്ച് 2019-നു നിലവിലുണ്ടായിരുന്ന രൂപം (തിരുത്തുക)\nEditormallu (സംവാദം | സംഭാവനകൾ)\n15:17, 27 ഒക്ടോബർ 2019-നു നിലവിലുണ്ടായിരുന്ന രൂപം (തിരുത്തുക) (മാറ്റം തിരസ്ക്കരിക്കുക)\nതിരുച്ചിറപ്പള്ളിയുടെതൃശ്ശിനാപ്പള്ളിയുടെ ഭാഗമായ ഉരൈയൂരിലായിരുന്നു 300 B.C. മുതൽ [[ചോള സാമ്രാജ്യം|ചോള സമ്രാജ്യത്തിന്റെ]] തലസ്ഥാനം എന്നു പഴയ കാലത്തെ പുരാവസ്തു അവശിഷ്ടങ്ങളിൽ നിന്നു ഗവേഷകർ കണ്ടു പിടിച്ചിട്ടുണ്ട്. കളബ്രരുടെ അതിക്രമകാലത്തും (B.C. 575) ഇതു ചോളരുടെ കൈവശം തന്നെയായിരുന്നു എന്നതിനു രേഖകളുമുണ്ട്.\nപിന്നീട് ഉരൈയൂരും ഇന്നത്തെ തിരുച്ചിരപ്പള്ളിയുംതൃശ്ശിനാപ്പള്ളിയും അതിന്റെ അയൽപ്രദേശങ്ങളും മഹേന്ദ്രവര്മ പല്ലവൻ രണ്ടാമൻ പിടിച്ചെടുത്തു.(B.C. 590) A.D 880 വരെ ഇതു പല്ലവരുടെയോ പാണ്ട്യരുടെയൊ കയ്യിലായിരുന്നു. 880 ൽ ആദിത്യ ചോളൻ പല്ലവസാമ്രജ്യത്തിന്റെ പതനത്തിനു വഴിയൊരുക്കി തിരുച്ചിരപ്പള്ളിതൃശ്ശിനാപ്പള്ളി പിടിച്ചടക്കി. അന്നുമുതൽ തിരുച്ചിറപ്പള്ളി വലിയ ചോളരുടെ ആസ്ഥാനമായി മാറി. 1225 ൽ ഹൊയ്സാലരും പിന്നീട് മുഗളരും ഇതു സ്വന്തമാക്കി. മുഗളർക്കു ശേഷം വിജയനഗരരും തിരുച്ചിറപ്പള്ളിയുടെതൃശ്ശിനാപ്പള്ളിയുടെ അവകാശം പിടിച്ചെടുത്തു. മീനാക്ഷിയുടെ കാലത്താണു നായിക്കന്മാരുടെ ഭരണത്തിനു വിരാമമായതു.\nമുസ്ലീങ്ങൾ കുറേ കാലത്തിനു ശേഷം ഫ്രഞ്ചുകാരുടെയും ബ്രിട്ടീഷുകാരുടെയും സഹായത്തോടെ ഇവിടം ഭരിച്ചു. ഈ കാലത്തെ ഭരണാധികാരി ഛന്ദ സാഹിബും മുഹമ്മദ് അലിയുമായിരുന്നു. പിന്നീട് ഇവരിൽ നിന്ന് ബ്രിട്ടീഷുകാർ തിരുച്ചിരപ്പള്ളിതൃശ്ശിനാപ്പള്ളി വിലയ്ക്കു വാങ്ങുകയും അവരുടെ അധീനത്തിലാക്കുകയും ചെയ്തു. ഈ ജില്ല അന്നുമുതൽ ഇന്ത്യക്കു സ്വാതന്ത്ര്യം ലഭിക്കുന്നതു വരെ 150 വര്ഷം ബ്രിട്ടിഷ് ഈസ്റ്റ് ഇന്ത്യ കമ്പനിയുടെ കീഴിലായിരുന്നു.\nപല്ലവന്മാർ പലവട്ടം അധികാരം പിടിച്ചെങ്കിലും പ്രത്യാക്രമണങ്ങൾ മൂലം ഇതു പലപ്പോഴും തിരിച്ച് പാണ്ട്യന്മാര്ക്കു അടിയറവു വയ്ക്കേണ്ടി വന്നിരുന്നു. ഇക്കാലത്ത് ഒരുതരം വടംവലിയാണു ഈ നാടിനുവേണ്ടി ചോളരും പല്ലവരും പാണ്ട്യരും തമ്മിൽ നടന്നിരുന്നതു. 1565 ലാണു ഹൊയ്സാല നായിക്കന്മാരുടെ വരവ്. മുഗളരും മറാത്തക്കരും ഫ്രഞ്ചുകാരുമെല്ലാം ഭരിച്ചുവെങ്കിലും നായിക്കന്മരുടെ കാലത്താണു ഈ നഗരം പ്രശസ്തിയിലേക്കു കുതിച്ചതു. ഈ കാലം തിരുച്ചിറപ്പള്ളിയുടെതൃശ്ശിനാപ്പള്ളിയുടെ സുവര്ണ്ണകാലമെന്ന് അറിയപ്പെടുന്നു. പാറക്കോട്ടൈ കോവിൽ Rock Fort Temple ഇക്കാലത്താണു നിര്മ്മിക്കപ്പെട്ടതു<ref>http://www.trichy.com/history.htm</ref>.\n== വിനോദസഞ്ചാര കേന്ദ്രങ്ങൾ ==\n"https://ml.wikipedia.org/wiki/പ്രത്യേകം:മൊബൈൽവ്യത്യാസം/3238857" എന്ന താളിൽനിന്ന് ശേഖരിച്ചത്


ടീച്ചര് ഇനി കണ്ണീരോർമ്മ…. | Newsthen l The news interactive\nNews Then 23 December 2020 No Comments keralasugathakumari\nമലയാളമാകെ കവിതയുടെ രാത്രി മഴ പെയ്യിച്ച കവയിത്രി സുഗതകുമാരി ഇനി കണ്ണീരോർമ്മ. കവിതകളിലൂടെയും പരിസ്ഥിതി സംരക്ഷണ പ്രവർത്തനങ്ങളിലൂടെയും ശക്തമായ സാമൂഹ്യ ഇടപെടലുകളിലൂടെയും പതിറ്റാണ്ടുകളോളം കേരളത്തിന്റെ പൊതുമണ്ഡലത്തിൽ സജീവ സാന്നിധ്യമായിരുന്ന കവയിത്രി. സൈലൻ്റ് വാലി പ്രക്ഷോഭം മുതൽ എറ്റവും ഒടുവിൽ സൈബർ ഇടങ്ങളിലെ സ്ത്രീകൾക്കെതിരായ അതിക്രമങ്ങൾക്കെതിരെ വരെ സുഗതകുമാരി ശക്തമായി ശബ്ദമുയർത്തി.\nഎഴുത്തുകാരനും വിദ്യാഭ്യാസ വിചക്ഷണനുമായ, പരേതനായ ഡോ. കെ. വേലായുധന് നായര്. ഡല്‍ഹിയില് സെന്‍ട്രല് ഇന്‍സ്റ്റിറ്റ്യൂട്ട് ഓഫ് എജ്യുക്കേഷന് തലവനും ഭാഷാ ഇന്‍സ്റ്റിറ്റ്യൂട്ട് അസി. ഡയറക്ടറായിരുന്നു അദ്ദേഹം. മകള്: ലക്ഷ്മി.\nതിങ്കളാഴ്ചയാണ് സുഗതകുമാരിയെ തലസ്ഥാനത്തെ സ്വകാര്യ ആശുപത്രിയില് നിന്നും മെഡിക്കല് കോളേജ് ആശുപത്രിയില് പ്രവേശിപ്പിച്ചത്. കോവിഡ് സ്ഥിരീകരിച്ച സുഗതകുമാരി ടീച്ചര് ആശുപത്രിയിലെത്തുമ്പോള് ബ്രോങ്കോ ന്യുമോണിയയെ തുടര്‍ന്നുള്ള ശ്വാസതടസമാണ് പ്രധാന പ്രശ്നമായി ഉണ്ടായിരുന്നത്. ആശുപത്രിയില് പ്രവേശിപ്പിച്ചയുടന് വിദഗ്ധ ഡോക്ടര്‍മാരുടെ സംഘം പരിശോധിക്കുകയും തീവ്രപരിചരണത്തില് വെന്റിലേറ്ററിലേയ്ക്ക് മാറ്റുകയും ചെയ്തിരുന്നു. ചികിത്സയിലിരിക്കെ ഇന്ന് രാവിലെ 10.52 നായിരുന്നു മരണം സംഭവിച്ചത്. 86 വയസായിരുന്നു. സുഗതകുമാരി ടീച്ചര് വിടപറയുമ്പോള് പറയാന് ബാക്കി വെച്ച കവിതകള് ബാക്കിയാകുന്നു. സുഗതകുമാരി ടീച്ചര് വിടപറയുമ്പോള് പറയാന് ബാക്കി വെച്ച കവിതകള് ബാക്കിയാകുന്നു.\nPrevious Previous post: സുഗതകുമാരി പ്രകൃതിയുടെയും സ്ത്രീയുടെയും കണ്ണീരിനൊപ്പം നിന്ന കവി: മുഖ്യമന്ത്രി\nNext Next post: താൻ ക്ലബ്ബിൽ ഉണ്ടായിരുന്നു, എന്നാൽ അറസ്റ്റിൽ അല്ല, വിശദീകരണവുമായി സൂസന്നെ ഖാൻ


രാഷ്ട്രീയ പ്രമുഖന്‍റെ മകനായ നടന് നിഖിലിനുവേണ്ടി സഞ്ചരിക്കുന്ന ജിനേഷ്യം വരുന്നു. 1.75 കോടി വീതം വിലയുള്ള മൊബൈല് ജിംനേഷ്യവും ആഡംബര കാരവനും നടനായി ഒരുക്കുന്നത് കേരളത്തില്\nകോതമംഗലം: ലൊക്കേഷന് എവിടെയായാലും പതിവ് വ്യായാമം മുടങ്ങാതിരിക്കാന് ആഡംബര കാരവന് പിന്നാലെ സഞ്ചരിക്കുന്ന ജിനേഷ്യവും സിനിമലോകത്തേക്ക് വരുന്നു. ഇന്ത്യയിലെ ആദ്യത്തെ ചലിക്കുന്ന ജിനേഷ്യം കൂടിയാണിതെന്ന് നിര്‍മാതാക്കള് അവകാശപ്പെട്ടു.\nകന്നഡ നടന് നിഖില് കുമാരസ്വാമിക്ക് വേണ്ടി 1.75 കോടി രൂപ വിലയുള്ള ഈ ആഡംബര ജിംനേഷ്യം നിര്‍മിച്ചിരിക്കുന്നത് കോതമംഗലം ഓജസിലാണ്. മുന് പ്രധാനമന്ത്രി എച്ച്.ഡി. ദേവഗൗഡയുടെ പൗത്രനും കര്‍ണാടകയിലെ പ്രമുഖ രാഷ്ട്രീയ നേതാവുമായ എച്ച്.ഡി. കുമാരസ്വാമിയുടെ മകനുമാണ് നിഖില്.\nഇദ്ദേഹത്തിനു വേണ്ടി ബെഡ്‌റൂം, റസ്റ്റ് റൂം, ടോയ്‌ലെറ്റ്, ഫ്രിഡ്ജ്, ഓവന് എന്നിവയുള്ള 1.75 കോടിയുടെ ആഡംബര കാരവനും ഇവിടെ പണിയുന്നുണ്ട്. 75 ശതമാനം നിര്‍മാണവും പൂര്‍ത്തിയായി കഴിഞ്ഞു.\nമോഹന്‍ലാല്, മമ്മൂട്ടി, സുരേഷ് ഗോപി, പൃഥ്വിരാജ്, അനൂപ് മേനോന്, പ്രിയദര്‍ശന് തുടങ്ങി സിനിമാലോകത്തേക്ക് ഉള്‍പ്പെടെ 40 കാരവന് ഓജസില് നിര്‍മിച്ചിട്ടുണ്ട്.\nവാഹനത്തേക്കാള് വിലകൂടിയതാണ് ജിനേഷ്യം. ജിനേഷ്യത്തിനു മാത്രം ഒരു കോടി രൂപയും വാഹനത്തിന് 75 ലക്ഷം രൂപയുമാണ് നിര്‍മാണ ചെലവ്. ഏഴ് ലക്ഷം രൂപയുടെ ബോഡി ബൈക്ക് ഉള്‍പ്പെടെ മള്‍ട്ടിപ്പര്‍പ്പസ് ജിം ഉപകരണങ്ങളെല്ലാം വിദേശത്തുനിന്ന് ഇറക്കുമതി ചെയ്തവയാണ്.\nറിമോട്ട് കണ്‍ട്രോള് ഓപ്പറേറ്റിങ് സിസ്റ്റത്തിലാണ് ജിം, ഡോര്, സ്റ്റംപ്പ് എന്നിവ പ്രവര്‍ത്തിക്കുന്നത്. എയര്‍കണ്ടീഷന്റ് ജിനേഷ്യത്തിന്റെ ഇരുവശവും കണ്ണാടിയും താഴെ റബ്ബറൈസ് മാറ്റും മുകളിലും വശത്തു നിന്നും കണ്ണഞ്ചിപ്പിക്കുന്ന എല്.ഇ.ഡി. പ്രകാശവും ബോസ് സൗണ്ട് സിസ്റ്റവും കൊണ്ട് മനോഹരമാക്കിയിരിക്കുകയാണ്.\nജിനേഷ്യത്തോട് ചേര്‍ന്ന് ആധുനിക സൗകര്യത്തോടെയുള്ള ബാത്തുറൂമും ഉണ്ട്. ജിമ്മിലെ വ്യായാമം കഴിഞ്ഞാല് കുളിക്കാനും പ്രത്യേക സൗകര്യം ഒരുക്കിയിട്ടുണ്ട്. ഹീറ്റര്, ഫാന്, ഫ്‌ളൈറ്റില് ഉപയോഗിക്കുന്നതരം ക്ലോസെറ്റ്, ഷവര് തുടങ്ങിയവ ഇതിനായി സജ്ജീകരിച്ചിരിക്കുന്നത്.\nജപ്പാന്, അമേരിക്ക തുടങ്ങിയ രാജ്യത്ത് നിന്നാണ് മള്‍ട്ടിജിം ഉപകരണങ്ങള് ഇറക്കുമതി ചെയ്തിരിക്കുന്നത്. രണ്ട് എല്.സി.ഡി. ടെലിവിഷനും പുറംകാഴ്ചയ്ക്കായി സി.സി.ടി.വി. സൗകര്യവും സജ്ജമാക്കിയിട്ടുണ്ട്. മൂന്നു മാസംകൊണ്ടാണ് ആഡംബര ജിം വാഹനം നിര്‍മിച്ചത്.\nഓജസ് എം.ഡി. ബിജു കുര്യാക്കോസ് തന്നെയാണ് വാഹനത്തിന്റെ ബോഡിയും ജിനേഷ്യവും ഡിസൈന് ചെയ്തിരിക്കുന്നത്. മൊബൈല് ജിം തിങ്കളാഴ്ച രാവിലെ കര്‍ണാടകയിലേക്ക് തിരിക്കും. അച്ഛന് മുന് മുഖ്യമന്ത്രിയും വല്യച്ഛന് മുന് പ്രധാനമന്ത്രിയുമാണെന്ന സവിശേഷതയുള്ള ഏക നടനാണ് നിഖില് .\nകൂട്ടബലാത്സംഗത്തിനിരയാക്കിയ ശേഷം യുവതിയുടെ സ്വകാര്യ ഭാഗത്ത് കമ്പ് കുത്തിയിറക്കി കൊലപ്പെടുത്തിയ നിലയില്. വീണ്ടും...\nവിജയ് ചിത്രം ‘സർക്കാർ’ – സർവ്വ റിക്കാർഡുകളും തകർക്കുന്നു.2ദിവസംകൊണ്ട് നേടിയത്...\n97-ാം വയസ്സിൽ 98 മാര്‍ക്ക് നേടിയ ഒന്നാം റാങ്കുകാരിയ്ക്ക് മന്ത്രി വക ലാപ്ടോപ് സമ്മാനം....\nമീഡിയവണ് ടി.വി കാമറ ചീഫ് താഹ അബ്ദുല് റഹ്മാന് (47) ഹൃദയാഘാതത്തെ തുടര്‍ന്ന്...\nകന്യാസ്ത്രീയാകാന് 8 വര്‍ഷം പഠിച്ച യുവതി നീലച്ചിത്ര രംഗത്തെ പുതിയ ചൂടന് നായിക\n10 വയസുകാരനെ നിരന്തരമായി മര്‍ദിച്ച കേസില് അമ്മയും മൂന്നാം ഭര്‍ത്താവായ എറണാകുളം ജനറല്...\nഅച്ഛനും മകനും ഒന്നിക്കുന്ന ചിത്രത്തിൽ വില്ലനായി അക്ഷയ് കുമാർ\nഷാറൂഖ് ഖാന് ചിത്രം സീറോയിലെ ആദ്യ ഗാനം നവംബര് 23ന് എത്തും\nഇതാ മകള് അമ്മയ്ക്ക് നല്‍കിയ സര്‍പ്രൈസ് സമ്മാനം;ലോകത്തിലെ ഏറ്റവും ബെസ്റ്റ് അമ്മ എന...\nഹൈവെയ്സ്റ്റ് പാന്റ് ധരിച്ചെത്തിയ എന്നോട് പൊക്കിള്‍ച്ചുഴി കാണിക്കാന് ആവശ്യപ്പെട്ട...\nഷാരൂഖിന്റെ ഇളയ മകനെ കുറിച്ചുള്ള വിശേഷങ്ങൾ പങ്കുവച്ച് ബിഗ് ബി ; അബ്രാമിന്റെ വിചാരം...\nനേഹ ധൂപിയയ്ക്ക് കുഞ്ഞ് പിറന്നു\nപരമ്പരാഗത ഇന്ത്യൻ വധുവരന്മാരായി ദീപികയും രൺവീറും ഇന്ത്യയിൽ തിരിച്ചെത്തി\nപിറന്നാള് ദിനത്തില് ‘സൈരാ നരസിംഹ റെഡ്ഡി’യുടെ ഫസ്റ്റ്‌ലുക്ക് പുറത്തുവിട്ടു


അരങ്ങ് തകര്‍ത്ത് അറബ് ലോകം – Chandrika Daily\nBy chandrika Thursday November 16, 2017 00:23 am\nഅരങ്ങ് തകര്‍ത്ത് അറബ് ലോകം\nലണ്ടന്:അടുത്ത വര്‍ഷം റഷ്യയില് നടക്കുന്ന ലോകകപ്പ് ഫുട്‌ബോളില് ചരിത്രത്തിലാദ്യമായി നാലു അറബ് രാഷ്ട്രങ്ങള് പന്തുതട്ടും. ലോകകപ്പ് യോഗ്യതാ പ്ലേ ഓഫില് ആഫ്രിക്കന് ശക്തരായ ഐവറി കോസ്റ്റിനെ മൊറാക്കോ…\nലണ്ടന്:അടുത്ത വര്‍ഷം റഷ്യയില് നടക്കുന്ന ലോകകപ്പ് ഫുട്‌ബോളില് ചരിത്രത്തിലാദ്യമായി നാലു അറബ് രാഷ്ട്രങ്ങള് പന്തുതട്ടും. ലോകകപ്പ് യോഗ്യതാ പ്ലേ ഓഫില് ആഫ്രിക്കന് ശക്തരായ ഐവറി കോസ്റ്റിനെ മൊറാക്കോ പരാജയപ്പെടുത്തിയത്തോടെയാണ് റഷ്യന് ലോകകപ്പില് അറബു രാജ്യങ്ങളുടെ സാന്നിധ്യം നാലായി ഉയര്‍ന്നത്. സഊദി അറേബ്യ, ഈജിപ്ത്, ട്യൂണിഷ്യ എന്നീ രാജ്യങ്ങള് നേരത്തെ യോഗ്യത ഉറപ്പാക്കിയിരുന്നു.\nമൂന്നു ടീമുകളാണ് ഫുട്‌ബോള് ലോകകപ്പിലെ ഉയര്‍ന്ന അറബ് സാന്നിധ്യം. 1998 ലെ ഫ്രാന്‍സ് ലോകകപ്പിലായിരുന്നു ഇത്. കഴിഞ്ഞ തവണ ബ്രസീലില് ഒരൊറ്റ അറബ് രാജ്യം-അള്‍ജീരിയ മാത്രമാണ് അറബ് ലോകത്തെ പ്രതിനിധീകരിച്ചത്. ഇത്തവണത്തെ അറബ് ചേരുവയില് അതീവ സന്തുഷ്ടനാണെന്ന് ഈജിപ്ത് സ്‌്രൈടക്കര് മുഹമ്മദ് സലാഹ് ട്വീറ്റ് ചെയ്തു. ‘അറബ് രുചിയുള്ള ലോകകപ്പ്. ഈജിപ്ത്, സഊദി, മൊറോക്കോ, ടുണീഷ്യ’ എല്ലാവര്‍ക്കും അഭിനന്ദനം’ എന്നായിരുന്നു ലിവര്‍പൂള് താരത്തിന്റെ ട്വീറ്റ്. നാലു പതിറ്റാണ്ടുകള്‍ക്ക് ശേഷമാണ് ഈജിപ്ത് ലോകകപ്പിന് ഒരുങ്ങുന്നത്. ആഫ്രിക്കന് വന്‍കരയില് നിന്ന് യോഗ്യതക്കായി മത്സരിച്ച ഈജിപ്തിന് ലിപര്‍പൂളിന്റെ മുഹമ്മദ് സലാഹിന്റെയും ആഴ്‌സനലിന്റെ എല്‍നേനിയുടെയും മികവാണ് യോഗ്യത നേടിക്കൊടുത്തത്. 2006 ജര്‍മനി ലോകകപ്പില് അരങ്ങേറിയ ടുണീഷ്യ ലൈബീരിയയെ നിര്‍ണായക മത്സരത്തില് ഗോള് രഹിത സമനിലയില് തളച്ചാണ് റഷ്യയിലേക്ക് ടിക്കറ്റെടുത്തത്. നേരത്തെ കരുത്തരയായ ജപ്പാനെ തുരത്തി സഊദി അറേബ്യ ഏഷ്യന് മേഖലയില് നിന്നും നേരിട്ട് യോഗ്യത നേടുന്ന ആദ്യ ടീമെന്ന ഖ്യാതി സ്വന്തമായിരുന്നു. കഴിഞ്ഞ രണ്ടു ലോകകപ്പില് യോഗ്യത നേടാന് സഊദിക്ക് കഴിഞ്ഞിരുന്നില്ല.\nലോക റാങ്കില് 30 സ്ഥാനത്തുള്ള ഈജിപ്ത് റഷ്യന് ലോകകപ്പില് കറുത്ത കുതിരകളാകാന് സാധ്യത കല്‍പ്പിക്കുന്ന ടീമാണ്. മികച്ച ടീം ഗെയിം പുറത്തെടുക്കുന്ന ഈജിപ്തിന്റെ ശക്തി മുഹമ്മദ് സലാഹ് അണിനിരക്കുന്ന മുന്നേറ്റ നിരയാണ്. 1994 ലോകകപ്പില് രണ്ടാം റൗണ്ടില് സഊദി അറേബ്യ പ്രവേശിച്ചതാണ് അറബു രാഷ്ട്രങ്ങളുടെ ലോകകപ്പിലെ മികച്ച പ്രകടനം. 2022ലെ ഖത്തര് ലോകകപ്പോടെ ഫുട്‌ബോളില് ശക്തമായ സാന്നിദ്ധ്യമറിയിക്കാന് ഒരുങ്ങുന്ന അറബ് രാഷ്ട്രങ്ങള്‍ക്ക് പ്രതീക്ഷക്ക് വക നല്‍കുന്നതാണ് പുതിയ നേട്ടം.


ഇന്ത്യ സമ്പന്നമായ വിഭവങ്ങളുടെ നാടാണ്, വൈവിധ്യവുമായുള്ള ഐക്യം കാരണം അതുല്യമാണ്. സമൃദ്ധി, സാഹോദര്യം, സ്നേഹം, വീര്യം എന്നിവയുടെ കഥകൾ വിവരിക്കുന്ന അതിന്റെ മഹത്തായ ഭൂതകാലത്തിന്റെ ചരിത്രത്തോടൊപ്പം, മെഡിക്കൽ സയൻസ് മേഖലയിലും പങ്കുചേരാൻ ഇന്ത്യയ്ക്ക് ഒരു സുപ്രധാന ചരിത്രമുണ്ട്. ഇതിന്റെ ആദ്യകാല ആശയങ്ങൾ “വേദങ്ങൾ” എന്ന പുണ്യഗ്രന്ഥത്തിൽ ചിത്രീകരിച്ചിരിക്കുന്നു, ഇത് ബിസി രണ്ടാം സഹസ്രാബ്ദത്തിനു മുൻപുള്ളതാകാം. ഇപ്പോൾ, പല രോഗങ്ങൾക്കും ചികിത്സയുടെ ഒരു പ്രധാന ഭാഗമായി ശസ്ത്രക്രിയകൾ ഡോക്ടർമാർ നിർദ്ദേശിക്കുന്നു. പക്ഷേ, നൂറ്റാണ്ടുകൾക്ക് മുമ്പുള്ള ശസ്ത്രക്രിയാ പ്രക്രിയകളെക്കുറിച്ച് നിങ്ങൾക്ക് imagine ഹിക്കാമോ? അതെ, ഇത് ശരിയാണ്, ‘വൈദ്യശാസ്ത്രത്തിന്റെ പിതാവ്’ എന്നറിയപ്പെടുന്ന ഗ്രീക്ക് വൈദ്യനായ ഹിപ്പോക്രാറ്റസ് (ബിസി 460 - 379) ജനിക്കുന്നതിനുമുമ്പുതന്നെ ഇത് ഇന്ത്യയിൽ വ്യാപകമായി നടന്നിരുന്നു.\nവൈദ്യചികിത്സയായി ശസ്ത്രക്രിയയുടെ പ്രക്രിയ ആരാണ് കണ്ടെത്തിയതെന്ന് നിങ്ങൾക്കറിയാമോ? ബിസി എട്ടാം നൂറ്റാണ്ടിലെ പുരാതന ഇന്ത്യൻ വൈദ്യനായ സുശ്രുതയായിരുന്നു അത്. നൂതന ശസ്ത്രക്രിയാ രീതികൾ കണ്ടുപിടിച്ച "വൈദ്യശാസ്ത്രത്തിന്റെ പിതാവ്", "പ്ലാസ്റ്റിക് സർജറിയുടെ പിതാവ്" എന്നാണ് ഇന്ന് അദ്ദേഹം അറിയപ്പെടുന്നത്. ആയുർവേദത്തിന്റെ അടിത്തറയായി കണക്കാക്കപ്പെടുന്ന “സുശ്രുത സംഹിത” എന്ന പുസ്തകത്തിലാണ് വൈദ്യശാസ്ത്രത്തിൽ അദ്ദേഹം നൽകിയ സംഭാവനകളെ ചിത്രീകരിച്ചിരിക്കുന്നത്. ഇത് മാത്രമല്ല, സുശ്രുതയുടെ സമകാലികനായിരുന്ന മറ്റൊരു ഇന്ത്യൻ വൈദ്യനായ ചരകയാണ് ആദ്യം ഒരു മെഡിക്കൽ രോഗനിർണയം ആരംഭിച്ചത് ഇന്ത്യയിൽ. ഇന്ത്യൻ മെഡിക്കൽ ചരിത്രത്തിന്റെ സുവർണ്ണ കാലഘട്ടം ആരംഭിച്ചത് അവരുടെ കാലത്താണ്. ബിസി എട്ടാം നൂറ്റാണ്ടിനും പത്താം നൂറ്റാണ്ടിനും ഇടയിലായിരുന്നു ഇത്.\nപുരാതന ഇന്ത്യയിൽ, എല്ലാ മെഡിക്കൽ പ്രശ്‌നങ്ങൾക്കും പ്രാഥമിക പരിഹാരമായിരുന്നു ആയുർവേദം, ഇന്നുവരെ, ഏതെങ്കിലും അസുഖം ഭേദമാക്കാൻ ആയുർവേദത്തിന് ദീർഘകാല ഫലമുണ്ടെന്ന് പരക്കെ വിശ്വസിക്കപ്പെടുന്നു.\nഇന്ത്യയിൽ ലഭ്യമായ ആയുർവേദ ഡോക്ടർമാരെ അനാവരണം ചെയ്യുന്നതിന് ദയവായി ഇവിടെ ക്ലിക്കുചെയ്യുക. ഇന്ത്യയിൽ, ആയുർവേദം മരുന്നായി ഉപയോഗിക്കുന്ന പുരാതന പ്രക്രിയ, വിട്ടുമാറാത്ത മെഡിക്കൽ അവസ്ഥയെ പ്രതിരോധിക്കാനുള്ള ശാരീരിക ശേഷി വർദ്ധിപ്പിക്കുന്നതിനുള്ള യോഗ പരിശീലനം, മൊത്തത്തിലുള്ള ക്ഷേമം വർദ്ധിപ്പിക്കുന്നതിനുള്ള പഞ്ചകർമ ചികിത്സകൾ എന്നിവ ഇപ്പോഴും പ്രായോഗികമായി വ്യാപകമാണ്. കൂടാതെ, പേശി, ഓർത്തോപീഡിക് അവസ്ഥകൾ സുഖപ്പെടുത്തുന്നതിന് നിരവധി മസാജ് തെറാപ്പി സെന്ററുകൾ ഇന്ത്യയിൽ ഉണ്ട്.\nഇന്ത്യയിലെ യോഗ സ്ഥാപനങ്ങളെക്കുറിച്ച് കൂടുതലറിയാൻ ഇവിടെ ക്ലിക്കുചെയ്യുക.\nശരീരത്തെ ശുദ്ധീകരിക്കുന്നതിനും ശുദ്ധീകരിക്കുന്നതിനുമുള്ള ഒരു ആയുർവേദ പ്രക്രിയയാണ് പഞ്ചകർമ. ആധുനിക സമ്മർദ്ദകരമായ ജീവിതശൈലി മൂലമുള്ള അസുഖങ്ങളുടെ പ്രധാന കാരണം പിഴുതെറിയുന്ന അഞ്ച് ഘട്ട രോഗശാന്തി പ്രക്രിയയെ സൂചിപ്പിക്കുന്ന "പ്രവർത്തനം" എന്നർത്ഥം വരുന്ന പഞ്ച, "അഞ്ച്", കർമ്മം എന്നീ രണ്ട് പദങ്ങളിൽ നിന്നാണ് ഈ പദം ഉരുത്തിരിഞ്ഞത്. ഇന്ത്യയിലെ പഞ്ചകർമ തെറാപ്പി കേന്ദ്രങ്ങളെക്കുറിച്ച് അറിയുന്നതിന് ഇവിടെ ക്ലിക്കുചെയ്യുക.\nഎന്നിരുന്നാലും, ഇന്ത്യ അതിന്റെ പ്രാചീന ചികിത്സാ പ്രക്രിയയിൽ മാത്രമല്ല. നൂതന മെഡിക്കൽ സ of കര്യങ്ങളുടെ സമ്പന്നമായ ഒരു ശേഖരം ഇവിടെയുണ്ട്. അടിസ്ഥാന മെഡിക്കൽ പ്രശ്‌നങ്ങൾ മുതൽ ഗൈനക്കോളജിസ്റ്റ്, ന്യൂറോളജിസ്റ്റുകൾ, യൂറോളജിസ്റ്റുകൾ, ഹാർട്ട് സ്‌പെഷ്യലിസ്റ്റുകൾ, ഗ്യാസ്ട്രോഎൻട്രോളജിസ്റ്റ്, ഓർത്തോപെഡിക്‌സ്, പീഡിയാട്രിക്സ്, നേത്രരോഗവിദഗ്ദ്ധൻ തുടങ്ങി നിരവധി പ്രത്യേക ശ്രദ്ധ വരെ. നിങ്ങൾ ഇതിന് പേര് നൽകി നേടുക.\n**പ്രശസ്ത ദിനപത്ര ബിസിനസ് സ്റ്റാൻ‌ഡേർഡ് അനുസരിച്ച്, ഹൃദയ ശസ്ത്രക്രിയാ രംഗത്ത് ഉയർന്ന വൈദഗ്ധ്യമുള്ള മിതമായ നിരക്കിൽ ചികിത്സാ ചെലവ് ഇന്ത്യ വാഗ്ദാനം ചെയ്യുന്നു. അമേരിക്കയെയും ബ്രിട്ടനെയും അപേക്ഷിച്ച് ഇന്ത്യയിൽ ഹൃദയ ശസ്ത്രക്രിയയ്ക്കുള്ള ചെലവ് 1/10 ഉം 1/15 ഉം ആണെന്ന് റിപ്പോർട്ട് പറയുന്നു. ഇന്ത്യ ഇപ്പോൾ ഹൃദയ ശസ്ത്രക്രിയയുടെ കേന്ദ്രങ്ങളിലൊന്നാണ്, വിദേശ സന്ദർശകരിൽ നിന്ന് ചികിത്സയ്ക്കായി ശ്രദ്ധ നേടുന്നു.**\nഇന്ത്യയിലെ ഹൃദയ ശസ്ത്രക്രിയ ആശുപത്രികളെക്കുറിച്ച് അറിയുന്നതിന് ഇവിടെ ക്ലിക്കുചെയ്യുക.\nഅതുപോലെ, കാൻസർ ചികിത്സ, ന്യൂറോ സർജറി, നട്ടെല്ല് ശസ്ത്രക്രിയ, ഓർത്തോപീഡിക് സർജറി, അവയവം മാറ്റിവയ്ക്കൽ തുടങ്ങി നിരവധി കാര്യങ്ങളിലും ഇന്ത്യ വിദഗ്ധരാണ്. ഇന്ത്യ കുറഞ്ഞ ചെലവിൽ ഓർത്തോപെഡിക് ശസ്ത്രക്രിയകളും വാഗ്ദാനം ചെയ്യുന്നു, മറ്റ് രാജ്യങ്ങളെ അപേക്ഷിച്ച് ചെലവ് വളരെ കുറവാണ്. ഓർത്തോപെഡിക് സർജന്മാരുടെയും ഇന്ത്യയിലെ ആശുപത്രികളുടെയും പട്ടിക ഇതാ.\nആഗോള അംഗീകാരങ്ങളും പ്രശസ്തികളും അടിസ്ഥാനമാക്കി ഇന്ത്യയിലെ പ്രത്യേക, അവന്റ്-ഗാർഡ് ആശുപത്രികളെക്കുറിച്ച് അറിയുന്നതിന് ഇവിടെ ക്ലിക്കുചെയ്യുക.\nമെഡിക്കൽ സയൻസ് മേഖലയിലെ ഇന്ത്യയുടെ സമ്പന്നവും പഴയതുമായ ചരിത്രം നിരവധി ആഗോള സന്ദർശകർക്കുള്ള ഒരു പ്രത്യേക ലക്ഷ്യസ്ഥാനമാക്കി മാറ്റുന്നു. കൂടാതെ, ആധുനിക നൂതന സ്പെഷ്യലൈസേഷനുകൾ മികച്ച ചികിത്സാ പ്രക്രിയ നിങ്ങൾക്ക് താങ്ങാനാവുന്ന നിരക്കിൽ വാഗ്ദാനം ചെയ്യുന്നു. മികച്ച വൈദ്യചികിത്സ നൽകിയതിന് ഇന്ത്യ ക്രമേണ ആഗോള പ്രശംസ നേടുന്നു. വരുമാനത്തിന്റെ 10-15% വിദേശ രോഗികളിൽ നിന്നാണ് നേടുന്നതെന്ന് സമീപകാല പഠനം വെളിപ്പെടുത്തുന്നു.\nനിങ്ങൾ ഒരു ഇന്ത്യൻ പൗരനാണെങ്കിൽ, മനുഷ്യ നാഗരികത ഇപ്പോഴും വികസിച്ചുകൊണ്ടിരിക്കുമ്പോൾ മെഡിക്കൽ സയൻസ് നന്നായി പുരോഗമിച്ച ഒരു രാജ്യത്ത് നിന്നുള്ളയാളാണ് നിങ്ങൾ. ഞങ്ങളുടെ വിദേശ ചങ്ങാതിമാരെ സംബന്ധിച്ചിടത്തോളം, അടുത്ത തവണ നിങ്ങൾ ഇന്ത്യ സന്ദർശിക്കാൻ പദ്ധതിയിടുമ്പോൾ, പതിവ് പരിശോധനയെക്കുറിച്ച് ചിന്തിക്കുക. സമ്പന്നമായ സംസ്കാരം, പൈതൃകം, വൈവിധ്യം എന്നിവയുടെ മനോഹരമായ ഈ ദേശത്താണ് നിങ്ങളുടെ മെഡിക്കൽ പ്രശ്‌നങ്ങൾക്കുള്ള പരിഹാരം.\nറഫറൻസ് ലിങ്ക്: ഇവിടെ ക്ലിക്ക് ചെയ്യുക


റിമി ടോമിയുടെ നേപ്പാള് യാത്രയുടെ മനോഹര ദൃശ്യങ്ങള്; ചിത്രങ്ങള് വൈറലാകുന്നു - Rashtrabhoomi\nറിമി ടോമിയുടെ നേപ്പാള് യാത്രയുടെ മനോഹര ദൃശ്യങ്ങള്; ചിത്രങ്ങള് വൈറലാകുന്നു\nBy Staff Reporter -- May 22, 2019 May 22, 2019\nNo Comments on റിമി ടോമിയുടെ നേപ്പാള് യാത്രയുടെ മനോഹര ദൃശ്യങ്ങള്; ചിത്രങ്ങള് വൈറലാകുന്നു\nഗായിക റിമി ടോമിയുടെ വിവാഹമോചനം ഏറെ ഞെട്ടലോടെയാണ് ആരാധകര് കേട്ടത്. എന്നാല് താരത്തിന്റെ പിന്നിടങ്ങോട്ടുള്ള വിശേഷങ്ങള് എന്തെന്നറിയാന് ആരാധകര്‍ക്ക് വലിയ തിടുക്കമായിരിക്കും. വിവാഹമോചനത്തിനെ പറ്റിയുള്ള കാര്യങ്ങള് ഇരുവരുടെയും ബന്ധുക്കള് വഴി പുറത്തുവന്നിരുന്നു.\nഇപ്പോഴിതാ പഴയതിലും പൂര്‍വ്വാധികം ശക്തിയോടെ തിരിച്ചെത്തിയിരിക്കുകയാണ് റിമി ടോമി. വിവാഹമോചനത്തിന് ശേഷമുള്ള നേപ്പാള് യാത്ര ആഘോഷമാക്കുന്ന റിമിയെയാണ് നമുക്ക് കാണാന് കഴിയുന്നത്. നേപ്പാളിലെത്തി അവിടുത്തെ വിശേഷങ്ങള് ആരാധകരുമായി പങ്കുവെയ്ക്കുകയാണ് താരം.\nതന്റെ ഇന്‍സ്റ്റഗ്രാമിലൂടെയാണ് ചിത്രങ്ങള് പോസ്റ്റ് ചെയ്തത്. എന്തായാലും താരത്തിന്റെ വിവാഹമോചനം വലിയ വേദനയുണ്ടാക്കിയെങ്കിലും റിമിയുടെ ഇപ്പോഴുള്ള സന്തോഷത്തില് പങ്കുച്ചേരുകയാണ് ആരാധകരും. ചിത്രത്തിനൊപ്പം നേപ്പാളിലെ രുചിവിഭവങ്ങളെക്കുറിച്ചുമുള്ള ഒരു വീഡിയോയും പോസ്റ്റ് ചെയ്തിട്ടുണ്ട്.\nഇംഗ്ലണ്ടിന്റെ ജോസ് ബട്ട്‌ലര് ‘അപകടകാരി’യെന്ന് റിക്കി പോണ്ടിങ്


ജോർജ് ഓർവലിന്റെ 1984 എന്ന നോവൽ | Kathalokam | Justin Mathew | George Orwell\nഭരണകൂട ഭീകരതയുടെ കഥ പറയുന്ന 1984\nജസ്റ്റിൻ മാത്യു December 21, 2019 06:47 PM IST\nലോക സാഹിത്യത്തിലെ ക്ലാസിക്കുകളിൽ പ്രധാനിയാണു ജോർജ് ഓർവലിന്റെ 1984 എന്ന നോവൽ. കാൽപനിക രാജ്യമായ ഓഷ്യാനയിലാണു കഥ നടക്കുന്നത്. അധികാരത്തിലിരിക്കുന്ന പാര്‍ട്ടിയുടെ ഒരു സാധാരണ പ്രവര്‍ത്തകനാണു വിന്‍സ്റ്റണ് സ്മിത്ത്. ഭരണകൂടത്തിനുവേണ്ടി കള്ളപ്രചാരണങ്ങള് നടത്തുന്ന മിനിസ്ട്രി ഓഫ് ട്രൂത്തിലെ ജീവനക്കാരനാണു സ്മിത്ത്. സര്‍ക്കാരിന് എതിരെ ചിന്തിക്കുന്നതുപോലും കുറ്റകൃത്യമായാണു കണക്കാക്കുന്നത്.\nബിഗ് ബ്രദര് എന്ന് അറിയപ്പെടുന്ന നേതാവാണു ഭരണ കർത്താവ്. ഓഷ്യാനയിലെ ഭാഷപോലും ഭരണകൂടം തങ്ങൾക്കു യോജിച്ച രീതിയിൽ മാറ്റിയെടുക്കുന്നുണ്ട്. ഭരണകൂടത്തിനെതിരെ ഒരു എതിർശബ്ദം പോലും ഉയരാതിരിക്കാനാണത്. ജനങ്ങളുടെ എല്ലാ മേഖലകളിലും ഭരണകൂടം കൈകടത്തുന്നു. അതുപോലെതന്നെ രാജ്യത്തെ മുഴുവൻ ജനങ്ങളും ഭരണകൂടത്തിന്റെ നിരീക്ഷണത്തിലുമാണ്. അതിനായി പ്രത്യേക രഹസ്യം സംഘം തന്നെയുണ്ട്. പാർട്ടി അനുഭാവിയെങ്കിലും കഥാനായകനായ സ്മിത്തിനും ഇതില്‍നിന്നു രക്ഷപ്പെടാനാകുന്നില്ല. സര്‍ക്കാരിന്റെ ഇത്തരം പ്രവര്‍ത്തനങ്ങളില് അയാള്‍ക്കു പ്രതിഷേധമുണ്ടെങ്കിലും പ്രതികരിക്കാൻ കഴിയുന്നില്ല.\nഇതിനിടെ വിന്‍സ്റ്റണ് സ്മിത്ത് ജൂലിയ എന്ന യുവതിയുമായി പ്രണയത്തിലാകുന്നു. ജൂലിയ സ്മിത്തിനു സമാനമായ ചിന്താഗതിക്കാരിയും ഭരണകൂടത്തിനെതിരെ പ്രവർത്തിക്കുന്ന ബ്രദർഹുഡ് എന്ന സംഘടനയിലെ അംഗവുമാണ്. ജൂലിയ വഴി എതിര് പാര്‍ട്ടിക്കാരനായ ഒബ്രിയാനെ സ്മിത്ത് പരിചയപ്പെടുന്നു. സര്‍ക്കാരിന്റെ പ്രവര്‍ത്തനങ്ങളിലും ഏകാധിപത്യ പ്രവണതകളിലും ഒബ്രിയനും സമാന ചിന്താഗതിയാണെന്നു സ്മിത്ത് തെറ്റിധരിക്കുന്നു. ഭരണകൂടത്തോടുള്ള തന്റെ എതിർപ്പ് സ്മിത്ത് ഒബ്രിയനുമായി പങ്കുവയ്ക്കുന്നു. യഥാർഥത്തിൽ ഭരണകൂടത്തന്റെ ചാരനായിരുന്നു ഒബ്രിയൻ. സ്മിത്ത് തടവറയിലാകുന്നു.ഭീകരമായ പീഡനങ്ങള്‍ക്കൊടുവില് പുറത്തുവരുമ്പോഴേക്കും വിന്‍സ്റ്റണ് സ്മിത്ത് പാര്‍ട്ടിയുടെ വിശ്വസ്തനും ബിഗ് ബ്രദറിന്റെ ആരാധകനും ആയി മാറുന്നു.\nഈ നോവലിന് ഓർവൽ യൂറോപ്പിലെ അവസാനത്തെ മനുഷ്യൻ എന്നായിരുന്നു പേരിട്ടത്. എന്നാൽ പ്രസാധകനായ ഫ്രെഡെറിക് വാർബർഗിന് അതിഷ്ടമായില്ല. തുടർന്ന് 1980 എന്നും 1982 എന്നുമുള്ള പേരുകൾ പരിഗണിച്ചു. എന്നാൽ നോവലിന്റെ പ്രസിദ്ധീകരണം നീണ്ടുപോയി. ഒടുവിൽ 1985ൽ 1984 എന്ന പേരിൽ നോവൽ പുറത്തിറങ്ങി.\nEnglish Summary : Kathalokam Column - 1984 Novel by George Orwell


കാവാലം പാലം : സർവേ നടപടികൾക്ക് തുടക്കമാകുന്നു | Mankompu\nകാവാലം പാലം : സർവേ നടപടികൾക്ക് തുടക്കമാകുന്നു\nMar 5, 2020, 02:00 AM IST\nമങ്കൊമ്പ് : കാവാലം തട്ടാശ്ശേരി പാലത്തിന്റെ നിർമാണത്തിന് ഭൂമി ഏറ്റെടുക്കുന്നതിന് മുന്നോടിയായി റവന്യൂ എൽ.എ. വിഭാഗം സർവേ നടപടികളിലേക്ക് നീങ്ങുന്നു. കഴിഞ്ഞയാഴ്ച ചേർന്ന ഉദ്യോഗസ്ഥരുടെ യോഗം സാമൂഹികപ്രത്യാഘാത പഠന റിപ്പോർട്ടിന് അംഗീകാരം നൽകിയതോടെയാണ് നടപടികൾക്ക് തുടക്കമായത്. സർവേയുടെ ഭാഗമായി ഏറ്റെടുക്കേണ്ടിവരുന്ന ഭൂമിയുടെ അളവ് കണക്കാക്കി നൽകിയാലുടൻ പൊതുമരാമത്ത് റോഡ്സ് ആൻഡ് ബ്രിഡ്ജസ് വിഭാഗം വില നിർണയിക്കും. തുടർന്ന് നിയമപ്രകാരം പൊതു ആവശ്യത്തിനായി ഭൂമി ഏറ്റെടുക്കും.\nനിരവധി ജനകീയ സമരങ്ങളെത്തുടർന്ന് 2016ൽ നിലവിലെ സർക്കാരിന്റെ ആദ്യ ബജറ്റിൽത്തന്നെ കാവാലം പാലത്തിനായി 30 കോടി രൂപ അനുവദിച്ചിരുന്നു. എന്നാൽ, പാലം നിർമിക്കേണ്ട ഭാഗം ദേശീയ ജലപാതയുടെ ഭാഗമായതിനാൽ ഉയരം വർധിപ്പിക്കേണ്ടിവന്നതോടെ പുതുക്കിയ പ്ലാൻ പ്രകാരം 52.2 കോടി രൂപ സർക്കാർ വകയിരുത്തി.\nഅപ്രോച്ച് റോഡ് അടക്കം 396.21 മീറ്റർ നീളത്തിൽ 12 സ്പാനുകളോടെ നിർമിക്കുന്ന പാലത്തിനായി കാവാലം, കുന്നുമ്മ വില്ലേജുകളിലായി 185 സെന്റ് സ്ഥലമാണ് ഏറ്റെടുക്കുന്നത്. സ്ഥലമെടുപ്പിന് മാത്രമായി നാലുകോടി രൂപ രണ്ടുവർഷം മുമ്പ് കിഫ്ബിയിൽനിന്ന് അനുവദിച്ചിരുന്നു.\nഎ.സി.റോഡിനെയും എം.സി.റോഡിനെയും ബന്ധിപ്പിക്കുന്ന പാത യാഥാർഥ്യമാക്കുന്ന പാലം അനുയോജ്യമായ ഭാഗത്ത് തന്നെയാണ് സ്ഥാപിക്കുന്നതെന്ന് റിപ്പോർട്ടിൽ പറയുന്നു. സ്ഥലം ഏറ്റെടുക്കൽ നടപടികൾ വേഗത്തിൽ പൂർത്തിയാക്കുമെന്ന് ആലപ്പുഴ എൽ.എ. വിഭാഗം ഡെപ്യൂട്ടി കളക്ടർ എസ്.വിജയൻ പറഞ്ഞു.\nനിർമാണ നടപടികൾ വേഗത്തിലാക്കണമെന്നാവശ്യപ്പെട്ട് പാലം സമ്പാദകസമിതിയുടെ നേതൃത്വത്തിൽ മുഖ്യമന്ത്രിക്കുൾപ്പെടെ കാൽലക്ഷംപേർ ഒപ്പിട്ട നിവേദനം നൽകിയിരുന്നു. നിർമാണം വൈകാതെ ആരംഭിക്കാനാകുമെന്ന പ്രതീക്ഷയിലാണ് നാട്ടുകാരും.


കശ്മീര് കൂട്ടക്കൊല: സഹാറാ കപ്പ് റദ്ദാക്കിയേക്കും | Govt reviewing Indo-Pak series in Toronto - Malayalam Oneindia\n7 min ago 'പാര്‍വ്വതി മാഫിയ സംഘത്തിന്‍റെ വലയില്, താനുമായി പ്രണയത്തില്'; സംവിധായകനെ പോലീസ് പൂട്ടി\n14 min ago രാഹുൽഗാന്ധി മടങ്ങി വരണം; കോൺഗ്രസിൽ ശക്തമായ നേതൃത്വം വേണം, 'രാഹുൽ രംഗ' ക്യാംപെയിൻ ശക്തം!\n36 min ago 'നട്ടെല്ലിലൂടെ ഭയം അരിച്ച് കയറുന്നു, ഇതൊരിക്കലും സംഭവിക്കരുത്'! പൗരത്വ ഭേദഗതി ബില്ലിനെതിരെ പാർവ്വതി\nകശ്മീര് കൂട്ടക്കൊല: സഹാറാ കപ്പ് റദ്ദാക്കിയേക്കും\nദില്ലി: കശ്മീരില് നടന്ന കൂട്ടക്കൊലകളുടെ പശ്ചാത്തലത്തില് സെപ്തംബറില് കാനഡയിലെ ടൊറന്റോയില് നടക്കുന്ന ഇന്ത്യയും പാക്കിസ്ഥാനും തമ്മിലുള്ള സൗഹൃദമത്സരപരമ്പര സഹാറാ കപ്പ് റദ്ദാക്കിയേക്കും. കേന്ദ്ര സ്പോര്‍ട്സ്-യുവജന കാര്യമന്ത്രി സുഖ്ദേവ് സിംഗ് ധിന്‍സയാണ് ഇക്കാര്യം സൂചിപ്പിച്ചത്.\nഞങ്ങള് ഇതുവരെയും തീരുമാനമെടുത്തിട്ടില്ല. എന്നാല് കഴിഞ്ഞ രണ്ടു ദിവസങ്ങളില് കശ്മീരില് നടന്ന കൂട്ടക്കൊലകളെക്കുറിച്ചുള്ള ജനങ്ങളുടെ വികാരം ഞങ്ങള് മനസ്സിലാക്കുന്നു. മത്സരവുമായി ബന്ധപ്പെട്ട ഫയലുകള് പരിശോധിക്കുമ്പോള് ജനങ്ങളുടെ ഈ വികാരം ഞാന് പരിഗണിക്കും, സിംഗ് ധന്‍സ പറഞ്ഞു.\nഇക്കാര്യത്തില് പാര്‍ലമെന്റംഗവും മുന് ക്രിക്കറ്റ് താരവുമായ കീര്‍ത്തി ആസാദിന്റെ എഴുത്ത് കാത്തിരിക്കുകയാണെന്ന് അദ്ദേഹം പറഞ്ഞു. കശ്മീരിലെ കൂട്ടക്കൊലകളുടെ പശ്ചാത്തലത്തില് പാക്കിസ്ഥാനുമായി ക്രിക്കറ്റ് കളിക്കുന്നതിന് ഇന്ത്യന് ക്രിക്കറ്റ് ടീമിന് അനുമതി നല്‍കരുതെന്ന് കീര്‍ത്തി ആസാദ് വെള്ളിയാഴ്ച രാവിലെ കേന്ദ്രസര്‍ക്കാരിനോട് ആവശ്യപ്പെട്ടിരുന്നു. ഇതു സംബന്ധിച്ച് കേന്ദ്ര സ്പോര്‍ട്സ് മന്ത്രിക്ക് എഴുത്തയക്കുമെന്നും ആസാദ് പറഞ്ഞിരുന്നു.\nമുന് ഇന്ത്യന് ഓള് റൗണ്ടര് മനോജ് പ്രഭാകറും കാനഡയില് നടക്കുന്ന മത്സരത്തിനെതിരെ രംഗത്തെത്തിയിട്ടുണ്ട്. ടൂര്‍ണമെന്റിന്‍െറ ഭാവിയെക്കുറിച്ച് തീരുമാനമെടുക്കേണ്ടത് കേന്ദ്രസര്‍ക്കാരാണെന്നാണ് ബി.സി.സി.ഐ പ്രസിഡണ്ട് എ.സി. മുത്തയ്യ പറഞ്ഞത്. ഈ പ്രതിസന്ധിയെക്കുറിച്ച് എന്തെങ്കിലും പറയാന് ടൂര്‍ണമെന്റ് ഭാരവാഹികള് വിസമ്മതിച്ചു.


തുർക്കിയിലെ റഷ്യൻ സ്ഥാനപതിയെ വെടിവെച്ചു കൊന്നു. - www.keralanewz.com-Malayalam News Portal\nതുർക്കിയിലെ റഷ്യൻ സ്ഥാനപതിയെ വെടിവെച്ചു കൊന്നു.\nDecember 20, 2016 Editor\t0 Comments killed, Murder, Russia, Russian Ambassador\nതുർക്കിയിലെ റഷ്യൻ അംബാസഡർ ആന്ദ്രെ കാര്‍ലോവിനെ വെടിവെച്ചു കൊന്നു. സ്ഥാനപതിയെ വെടിവെച്ച അക്രമിയെ തുര്‍ക്കി പൊലീസ് വധിച്ചു. കുറ്റക്കാര്‍ക്കെതിരെ ശക്തമായ നടപടിയെടുക്കുമെന്ന് തുര്‍ക്കി റഷ്യക്ക് ഉറപ്പുനല്‍കി. അങ്കാറയില് സംഘടിപ്പിച്ച ഫോട്ടോ എക്സിബിഷനില് പ്രസംഗിച്ചുകൊണ്ടിരിക്കെയാണ് ആന്ദ്രെ കാര്‍ലോവിന് വെടിയേറ്റത്. ഉടനെ ആശുപത്രിയെത്തിച്ചെങ്കിലും രക്ഷിക്കാനായില്ല.\nആക്രമണത്തിന്‍റെ കാരണം വ്യക്‌തമല്ല. സിറിയയിലെ റഷ്യൻ ഇടപെടലിൽ, കഴിഞ്ഞദിവസം നടന്ന പ്രതിഷേധങ്ങളുടെ തുടർച്ചയായാണ് ആക്രമണമെന്ന് റിപ്പോര്‍ട്ടുകളുണ്ട്. മാന്യമായി വസ്ത്രം ധരിച്ച അക്രമിയാണ് വെടിയുതിർത്തതെന്നും അള്ളാഹു അക്ബർ, അലപ്പോയെ മറക്കരുത് തുടങ്ങിയ വാക്കുകൾ അക്രമി ഉച്ചത്തിൽ വിളിച്ചുപറയുകയും ചെയ്തു. വെടിവയ്പിൽ മറ്റ് ചിലർക്കും പരിക്കേറ്റതായി റിപ്പോർട്ടുണ്ട്. റഷ്യയുടെ നയതന്ത്ര ചരിത്രത്തിലെ ദുരന്തദിനമെന്നാണ് റഷ്യന് വിദേശകാര്യ മന്ത്രാലയത്തിന്‍റെ പ്രതികരണം. തുര്‍ക്കി ആഭ്യന്തര മന്ത്രി സുലൈമാന് സൊയ് ലു സംഭവ സ്ഥലത്തെത്തിയിരുന്നു. കുറ്റക്കാര്‍ക്കെതിരെ ശക്തമായ നടപടിയെടുക്കുമെന്ന് തുര്‍ക്കി റഷ്യക്ക് ഉറപ്പുനല്‍കി.\n← നോട്ട്ദുരിതം: വ്യാപാരി കടയില് തൂങ്ങിമരിച്ചു.\nക്രിസ്മസ് വിപണി പേപ്പർ നക്ഷത്രങ്ങൾ വിസ്മൃതിയിലേക്ക് →\nഅവിഹിത ബന്ധം കണ്ടുപിടിച്ച ഭാര്യയെ ഭർത്താവ് കൊലപ്പെടുത്തിയ ശേഷം വെട്ടിനുറുക്കി ബാഗിലാക്കി\nJuly 15, 2019 Editor Comments Off on സ്വഭാവശുദ്ധിയില് സംശയം; 19കാരിയായ മോഡലിനെ തലതകര്‍ത്ത് റോഡില് തള്ളി കാമുകന്


insulting match officials; Neymar suspended for3Champions League games - Malayalam MyKhel\n» വിമര്‍ശനം വിനയായി; ചാമ്പ്യന്‍സ് ലീഗില് നെയ്മര്‍ക്ക് മൂന്ന് കളികളില് വിലക്ക്\nവിമര്‍ശനം വിനയായി; ചാമ്പ്യന്‍സ് ലീഗില് നെയ്മര്‍ക്ക് മൂന്ന് കളികളില് വിലക്ക്\nUpdated: Saturday, April 27, 2019, 9:24 [IST]\nപാരീസ്: പിഎസ്ജിയുടെ സൂപ്പര്‍താരം നെയ്മര്‍ക്ക് ചാമ്പ്യന്‍സ് ലീഗ് ഫുട്‌ബോളില് മൂന്ന് കളികളില് വിലക്ക്. റഫറിമാരെ അധിക്ഷേപിച്ചതിനെ തുടര്‍ന്നാണ് നെയ്മരെ വിലക്കാന് തീരുമാനിച്ചത്. ചാമ്പ്യന്‍സ് ലീഗില് പിഎസ്ജി മാഞ്ചസ്റ്റര് യുണൈറ്റഡുമായുള്ള മത്സരത്തില് തോറ്റിരുന്നു. ഈ മത്സരത്തിനുശേഷം അമ്പയര്‍മാരുടെ നിലവാരമില്ലായ്മയെയും വാറിനെയും നെയ്മര് വിമര്‍ശിച്ചത് നിയമലംഘനമായാണ് കണക്കാക്കുന്നത്.\nബാഡ്മിന്റണ് ഏഷ്യ ചാമ്പ്യന്‍ഷിപ്പ്: സിന്ധുവും സൈനയും ക്വാര്‍ട്ടറില് പുറത്ത്\nയുണൈറ്റഡിനെതിരായ മത്സരത്തിന്റെ അവസാന മിനിറ്റില് നേടിയ പെനാല്‍റ്റി ഗോളിനാണ് പിഎസ് ജി തോറ്റത്. പരിക്കുമൂലം മത്സരം കളിക്കാന് കഴിയാതിരുന്ന നെയ്മര് പിന്നീട് സോഷ്യല് മീഡിയയിലൂടെ അധികൃതരുടെ തീരുമാനത്തെ വിമര്‍ശിച്ചു. ഫുട്‌ബോളിനെക്കുറിച്ച് എന്തെന്നറിയാത്തവരാണ് സ്ലോ മോഷന് കണ്ട് തീരുമാനമെടുത്തതെന്നായിരുന്നു നെയ്മറുടെ പരിഹാസം.\nയുണൈറ്റഡിനെതിരായ ആദ്യ മത്സരത്തില് 2-0ത്തിന് ജയിച്ചശേഷമായിരുന്നു രണ്ടാം പാദത്തില് പിഎസ്ജി അപ്രതീക്ഷിതമായ തോല്‍വി വഴങ്ങിയത്. അന്ന് കളികാണാന് സ്‌റ്റേഡിയത്തിലുണ്ടായിരുന്ന നെയ്മര് പ്രതിഷേധിച്ചിരുന്നു. ഫ്രഞ്ച് ലീഗില് കിരീടമണിഞ്ഞെങ്കിലും പിഎസ്ജിയുടെ ചാമ്പ്യന്‍സ് ലീഗിലെ കിരീടംമോഹം പൂവണിഞ്ഞില്ല. നെയ്മര്‍ക്ക് വിലക്ക് വന്നതോടെ വരാനിരിക്കുന്ന സീസണിലെ ആദ്യത്തെ മൂന്ന് ഗ്രൂപ്പ് മത്സരങ്ങള് താരത്തിന് കളിക്കാന് കഴിയില്ല.\nMore NEYMAR News\nഅത്‌ലറ്റിക്കോയ്ക്കും പിഎസ്ജിക്കും ജയം; നെയ്മറിന് ചുവപ്പുകാര്‍ഡ്\nപിഎസ്ജിക്ക് തന്നെ കളിപ്പിക്കാന് ഭയമാണെന്ന് നെയ്മര്\nലീഗ് വണ്ണില് കൂടുതല് പ്രതിഫലം പറ്റുന്ന താരമാര്? കണക്കുകള് പുറത്ത്\nനെയ്മര്‍ക്ക് വീണ്ടും പരിക്ക്; പിഎസ്ജിക്ക് കനത്ത തിരിച്ചടി, ടീമില് നിന്നും പുറത്ത്\nരണ്ടാം ഗോള് ബാസ്‌കറ്റ് ബോള് ഇതിഹാസം കോബി ബ്രയന്റിന് സമര്‍പ്പിച്ച് നെയ്മര്\nനെയ്മറിനുവേണ്ടി ബാഴ്‌സലോണ വിടാം; പുതുവര്‍ഷത്തില് മെസ്സിയുടെ വാഗ്ദാനം\nബാഴ്‌സലോണയ്‌ക്കെതിരെ കേസു നല്‍കി സൂപ്പര്‍താരം നെയ്മര്\nതിരിച്ചെത്തും മുന്‍പ് നെയ്മര് ടെന്നീസ് കോര്‍ട്ടില്; പിഎസ്ജി പരിശീലകന് കലിപ്പ്\nഅര്‍ജന്റീന ബ്രസീല് സൂപ്പര് പോരാട്ടത്തില് നെയ്മര് കളിക്കില്ല; ബ്രസീല് ടീമില് പുതുമുഖങ്ങള്\nപരിക്ക് വിനയായി; നെയ്മറിന് നാലാഴ്ച പുറത്തിരിക്കേണ്ടി വരും\nആരാധകനെ ആക്രമിച്ച കേസില് നെയ്മറെ പോലീസ് ചോദ്യം ചെയ്തു\nചാമ്പ്യന്‍സ് ലീഗിലെ നെയ്മറിന്റെ സസ്‌പെന്‍ഷന് കാലാവധി വെട്ടിക്കുറച്ചു\nBAN 560/6 (154.0 vs ZIM 265\n12 min ago സച്ചിന്റെയും കോലിയുടെയും പേരെടുത്ത് പറഞ്ഞ് ട്രംപ്, നിറകയ്യടി\n1 hr ago ലോകത്തിന് മുന്നില് പ്രൗഢി കാട്ടി മൊട്ടേര സ്‌റ്റേഡിയം: അറിയണം ഇക്കാര്യങ്ങള്\n1 hr ago ട്രംപ് ഉദ്ഘാടനം ചെയ്യുന്ന മൊട്ടേര സ്റ്റേഡിയത്തിലേക്ക് നിര്‍മിച്ചയാളെ ക്ഷണിച്ചില്ല\n1 hr ago ഒത്തുകളി പിടികൂടി; ഒമാന് ക്രിക്കറ്റ് താരത്തിനെതിരെ കടുത്ത ശിക്ഷയുമായി ഐസിസി\nTechnology പോക്കോ X2 നാളെ ഇന്ത്യയിൽ വിൽപ്പനയ്ക്കെത്തും; വിലയും സവിശേഷതകളും\nFinance ഇന്ത്യയിലെത്തിയ ഡൊണാൾഡ് ട്രംപ് താമസിക്കുന്നത് എവിടെ? ഒരു രാത്രിയുടെ വില കേട്ടാൽ ഞെട്ടും\nNews ട്രംപ് ഇന്നേ വരെ സസ്യാഹാരം കഴിക്കുന്നത് കണ്ടിട്ടില്ല, ഭക്ഷണത്തിന്റെ കാര്യത്തില് ആശങ്കയുമായി യുഎസ്!!\nMovies അവൻ എന്ത് പണിയാണ് കാണിച്ചത്... പവനെ വിമർശിച്ച് സുജോ മാത്യൂ\nAutomobiles പ്രിയമേറിവരുന്ന മാക്‌സി സ്‌കൂട്ടർ ശ്രേണി; ഈ വർഷം എത്തുന്ന പ്രധാന മോഡലുകൾ ഇവ\nLifestyle ഇരട്ടകളിലൊന്ന് മറ്റൊരാളിൽ ചേരുന്ന അപൂർവ്വാവസ്ഥ\nRead more about: neymar champions league football psg നെയ്മര് ഫുട്‌ബോള് പിഎസ്ജി\nStory first published: Saturday, April 27, 2019, 9:17 [IST]\nകൊണ്ടും കൊടുത്തും ബ്ലാസ്‌റ്റേഴ്‌സ്, ഇനി അടുത്ത സീസണില് കാണാം\nഇന്ത്യയുടെ ദയനീയ തോല്‍വിക്കു കാരണമെന്ത്?


മുക്കുടി നിവേദ്യം സേവിക്കാനായി കൂടല്‍മാണിക്യം ക്ഷേത്രത്തില് ഭക്തജനത്തിരക്ക്\nഇരിങ്ങാലക്കുട: മുക്കുടി നിവേദ്യം സേവിക്കാനായി കൂടല്‍മാണിക്യം ക്ഷേത്രത്തില് ഭക്തജനത്തിരക്ക്. മുക്കുടി നിവേദ്യ വിതരണം നൂറ്റാണ്ടുകളായി ക്ഷേത്രത്തില് നടത്തിവരുന്ന അനുഷ്ഠാന ചടങ്ങാണ്. പ്രത്യേക പച്ചമരുന്നുകള് ചേര്‍ത്തുണ്ടാക്കിയ ദിവ്യ ഔഷധം തൈരില് കലര്‍ത്തി... Read More\nവഴിയാത്രക്കാരെ…..കൈയിൽ വടി കരുതണേ….തെരുവുകൾ നായ്ക്കൂട്ടം കീഴടക്കിയിട്ടുണ്ട്!!!!\nഇരിങ്ങാലക്കുട: എവിടെ പോയാലും പിറകേ നായ്ക്കൾ. ഒന്നല്ല, കൂട്ടമായാണ് ഇവയുടെ വരവ്. നായ്ക്കളെ കൊണ്ടു പൊറുതിമുട്ടിയ അവസ്ഥയിലാണ്. നഗര-ഗ്രാമ വ്യത്യാസമില്ലാതെ ഒട്ടെല്ലാ തെരുവുകളും തെരുവുനായ്ക്കൾ കീഴടക്കിക്കഴിഞ്ഞു. ഒറ്റയ്ക്കും കൂട്ടമായും അലഞ്ഞുതിരിയുന്ന... Read More


സാഹോദര്യത്തിന്റെ മണിമുഴക്കി ശ്രീദുർഗാ മന്ദിർ | Special | Deshabhimani | Friday Feb 28, 2020\nഎം പ്രശാന്ത‌്Updated: Friday Feb 28, 2020\nശ്രീദുർഗാ ക്ഷേത്രത്തിലെ പൂജാരി ഓം പ്രകാശിനൊപ്പം മിർഷാദ്\nശ്രീദുർഗാ മന്ദിറിൽ വീണ്ടും മണികൾ മുഴങ്ങി. നിത്യപൂജയും ആരംഭിച്ചു. ചാന്ദ്‌ബാഗിലെ സി ബ്ലോക്കിൽ രണ്ടാം നമ്പർ ഗലിയിലാണ് ശ്രീദുർഗാ ക്ഷേത്രം. ന്യൂനപക്ഷങ്ങൾ തിങ്ങിവസിക്കുന്ന മേഖല. ക്ഷേത്രത്തിൽനിന്ന് 10 മീറ്റർ മാത്രം മാറിയുള്ള കരാവൽനഗർ റോഡ് മൂന്നു ദിവസമായി യുദ്ധസമാനമായിരുന്നു. വെടിവയ്‌പും കല്ലേറും കൊള്ളിവയ്‌പും പെട്രോൾ ബോംബേറുമെല്ലാമുണ്ടായി. എന്നാൽ, ക്ഷേത്രത്തിന് ഒരു പോറൽ പോലും ഏൽക്കാതെ ന്യൂനപക്ഷ ജനത സംരക്ഷിച്ചു. ചാന്ദ്‌ബാഗിലെ ഒന്നും രണ്ടും ഗലികളിൽ കഴിയുന്ന ഹിന്ദുകുടുംബങ്ങളും സുരക്ഷിതർ.\nടൈൽസ് വ്യാപാരിയായ അബ്‌ദുൾ റഫർ മാലിക്കാണ് ദുർഗാ മന്ദിറിലേക്ക് വഴികാട്ടിയത്. ഗോകുൽപുരിയിലും അശോക്‌നഗറിലും ശിവ്‌നഗറിലും മറ്റുമായി നിരവധി പള്ളികൾ തകർത്തതിനെ കുറിച്ച് സംസാരിച്ചപ്പോഴാണ് തന്റെ ഗലിയിലെ ക്ഷേത്രത്തിന് ഒരു പോറൽ പോലുമേൽക്കാതെ സംരക്ഷിച്ചത് മാലിക്ക് ചൂണ്ടിക്കാട്ടിയത്. മാലിക്കിനൊപ്പം ക്ഷേത്രത്തിന് സമീപമെത്തിയപ്പോൾ പൂജാരി പണ്ഡിറ്റ് ഓംപ്രകാശ് ഒരു ടിവി ചാനലുമായി സംസാരിക്കുകയാണ്. സ്ഥലവാസികളായ നിരവധി യുവാക്കൾ ഓംപ്രകാശിന് ചുറ്റും ഒത്തുകൂടിയിട്ടുണ്ട്. ക്ഷേത്രത്തിന്റെ മുൻവാതിൽ അടഞ്ഞുകിടക്കുന്നു. വലതുഭാഗത്തുള്ള ചെറിയ വാതിലിലൂടെ ക്ഷേത്രം കണ്ടു. ദുർഗാ വിഗ്രഹം കൂടാതെ ഉപദൈവങ്ങളുമുണ്ട്. അകത്തളം വൃത്തിയായി പരിപാലിച്ച നിലയിൽ.\nചാനൽ റിപ്പോർട്ടർ മടങ്ങിയപ്പോൾ ഓംപ്രകാശ് സംസാരിച്ചു. ക്ഷേത്രത്തിന് 40 വർഷത്തെ പഴക്കമുണ്ട്. ഏഴുവർഷമായി പ്രധാന പൂജാരിയാണ്. കലാപസമയത്ത് പ്രശ്‌നങ്ങളുണ്ടായില്ല. അക്രമികൾ അകത്തുകടക്കാതെ സ്ഥലവാസികളായ മുസ്ലിം യുവാക്കൾ സംരക്ഷിച്ചു. തൊട്ടപ്പുറത്ത് വെടിവയ്‌പും കല്ലേറുമെല്ലാം നടക്കുമ്പോഴും ക്ഷേത്രം സുരക്ഷിതമായി നിലകൊണ്ടു. രണ്ടുദിവസത്തിനകം ക്ഷേത്രം തുറക്കും. പഴയപോലെ പൂജകൾ ആരംഭിക്കും–- ഓംപ്രകാശ് പറഞ്ഞു.\nഎന്തിനാണ് രണ്ടുദിവസം കാക്കുന്നതെന്നായി സ്ഥലവാസികൾ. ഇപ്പോൾ തന്നെ തുറക്കാൻ മുഹമദ് മിർഷാദ് അടക്കമുള്ളവർ ഓംപ്രകാശിനെ പ്രോത്സാഹിപ്പിച്ചു. പൂജാരി പിന്നെ മടിച്ചില്ല. ക്ഷേത്രത്തിന്റെ പ്രധാന വാതിൽ തുറന്നു. പൂജകളും ആരംഭിച്ചു. സന്തോഷത്തോടെ മിർഷാദും കൂട്ടരും. ഒന്നാം നമ്പർ ഗലിയിലുള്ള മറ്റൊരു ചെറിയ ക്ഷേത്രവും മിർഷാദ് കാട്ടിത്തന്നു. ഒരു പോറൽ പോലുമേൽക്കാതെ ചെറിയ ശിവക്ഷേത്രം. ഗലിയിൽനിന്ന് പുറത്തേക്ക് കടക്കുമ്പോൾ പരമശിവന്റെ പേരോടു കൂടിയ ചെറിയൊരു ചായക്കട. വർഗീയതയുടെ കെട്ടകാലത്തും ചാന്ദ്‌ബാഗിലെ ഗലികൾ മാനവികതയുടെ സൗരഭ്യം പരത്തുകയാണ്.


india-china | എയര്‍കണ്ടീഷണര് ഇറക്കുമതി നിരോധിച്ച് ചൈനക്ക് തിരിച്ചടി; അതെല്ലാം ഇന്ത്യ തന്നെ പണിയും, ഒന്നൊന്നായി നൽകുന്ന പണി താങ്ങാനാകാതെ ചൈന - Malayalivartha.com Widgets Magazine\nഎയര്‍കണ്ടീഷണര് ഇറക്കുമതി നിരോധിച്ച് ചൈനക്ക് തിരിച്ചടി; അതെല്ലാം ഇന്ത്യ തന്നെ പണിയും, ഒന്നൊന്നായി നൽകുന്ന പണി താങ്ങാനാകാതെ ചൈന\n17 OCTOBER 2020 11:52 AM IST\nചൈനയ്ക്ക് ഒന്നൊന്നായി പണി നൽകി ഇന്ത്യ. ഇപ്പോഴിതാ എയര്‍കണ്ടീഷണര് ഇറക്കുമതി ഇന്ത്യ നിരോധിച്ചത് ചൈനയ്ക്ക് വലിയ തിരിച്ചടിയായിരിക്കുകയാണ്. ആഭ്യന്തര ഉത്പാദനം കൂട്ടുകയെന്ന ലക്ഷ്യത്തോടെയാണ് രാജ്യം എസി ഇറക്കുമതി നിരോധിച്ചത് തന്നെ. ഇതിനുപിന്നാലെ വ്യാഴാഴ്ച്ചയാണ് വിദേശ വ്യാപാര ഡയറക്ടര് ജനറല് ഉത്തരവിറക്കിയത്.\nഅതേസമയം കേന്ദ്ര വ്യാപാര-വ്യവസായ മന്ത്രി പീയുഷ് ഗോയലിന്റെ നിര്‍ദേശപ്രകാരമാണ് നിരോധനം. നേരത്തേ തന്നെ ടിവി ഇറക്കുമതിയും കേന്ദ്രം നിരോധിച്ചിരുന്നു.രാജ്യത്തെ ആഭ്യന്തര വിപണിയില് ആറ് ബില്യണ് ഡോളറിന്റെ വ്യാപാരമാണ് എസി വില്‍പ്പനയിലൂടെയുള്ളത്. അതായത് ഈ വിപണിയില് ആത്മനിര്‍ഭര് ഭാരത് പദ്ധതി പ്രകാരം ഇന്ത്യയില് നിര്‍മിക്കുന്ന ഉപകരണങ്ങള് എത്തണമെന്നാണ് കേന്ദ്രം ആഗ്രഹിക്കുന്നത്. കോളിന് ക്‌ളോറൈഡ് ഉത്പന്നങ്ങള് ഇറക്കുമതി ചെയ്യുന്നതിനെതിരെ ആന്റി ഡബിങ്ങ് നികുതി ചുമത്തിയിരുന്നു.\nഎന്നാൽ കഴിഞ്ഞ ആഗസ്റ്റില് 100 സൈനിക ഉപകരണങ്ങളുടെ ഇറക്കുമതിയും നിരോധിച്ചിരുന്നു. തോക്കുകള്, ഭാരംകുറഞ്ഞ ഹെലികോപ്റ്ററുകള്, റൈഫിളുകള്, റഡാര് തുടങ്ങിയവ നിരോധിച്ചവയില് ഉൾപ്പെടുന്നു. കഴിഞ്ഞ ഏപ്രില്-ആഗസ്റ്റ് മാസങ്ങള്‍ക്കിടയില് ചൈനയില് നിന്നുള്ള ഇന്ത്യന് ഇറക്കുമതി 27 ശതമാനം കുറഞ്ഞ് 24.58 ബില്യണായി മാറിയിരുന്നു.


അക്ഷയ് കുമാര് -രോഹിത് ഷെട്ടി ടീമിന്റെ പോലീസ് ചിത്രം 'സൂര്യവംശി' നവംബര് 5ന് തിയേറ്ററുകളില് - Akshay Kumar-Rohit Shetty team's police movie 'Suryavanshi' hits theaters on November5- Canchannels\nഅക്ഷയ് കുമാര് പോലീസ് വേഷത്തില് എത്തുന്ന സൂര്യവംശി നവംബര് 5ന് തിയറ്ററുകളില് റിലീസ് ചെയ്യാനൊരുങ്ങുന്നു. രോഹിത് ഷെട്ടി രചനയും സംവിധാനവും ചെയ്ത ചിത്രത്തില് കത്രീന കൈഫും പ്രധാന വേഷത്തില് എത്തുന്നു. ചിത്രത്തില് രണ്‍വീര് സിംഗും അജയ് ദേവ്ഗണും അതിഥി വേഷങ്ങളില് എത്തുന്നു. മഹാരാഷ്ട്രയില് തിയേറ്റര് തുറക്കുന്ന തീയതിയില് സൂര്യവംശി റിലീസ് ചെയ്യുമെന്ന് അക്ഷയ് സോഷ്യല് മീഡിയയില് അറിയിച്ചിരുന്നു.\nഅക്ഷയ് കുമാറിന്റെ ബെല്‍ബോട്ടം ആയിരുന്നു കോവിഡ് പ്രതിസന്ധിക്ക് ശേഷം തിയേറ്ററുകളില് റിലീസ് ചെയ്ത പ്രധാന വാണിജ്യ സിനിമ. മഹാരാഷ്ട്ര മുഖ്യമന്ത്രി ഉദ്ധവ് താക്കറെ ഒക്ടോബര് 22 മുതല് സിനിമാ തിയേറ്ററുകള് തുറക്കുമെന്ന് പ്രഖ്യാപിച്ചതിനാലാണ് ഇപ്പോള് റിലീസ് തീയതി പുറത്തുവിട്ടത്.\nരോഹിത് ഷെട്ടിയുടെ പോലീസ് സിനിമകളിലെ നാലാമത്തെ ചിത്രമാണ് സൂര്യവംശി. അജയ് ദേവ്ഗണിന്റെ സിങ്കം 2011 ല് ആരംഭിച്ചു. സിങ്കം, സിങ്കം റിട്ടേണ്‍സ് എന്നിവയ്ക്ക് ശേഷം 2018ല് രണ്‍വീര് സിംഗിന്റ് ‘സിംബ’യും പുറത്തിറങ്ങി.\nകോപ് യൂണിവേഴ്‌സ് എന്ന സങ്കല്‍പ്പത്തില്‍നിന്നാണ് ‘സൂര്യവംശി’യുടെ കഥ പിറക്കുന്നത്. യൂനസ് സാജാവല് ആണ് ചിത്രത്തിന്റെ തിരക്കഥ ഒരുക്കുന്നത്. റിലയന്‍സ് എന്റര്‍ടൈന്‍മെന്റ്, രോഹിത് ഷെട്ടി പിക്‌ച്ചേഴ്‌സ്, ധര്‍മ്മ പ്രൊഡക്ഷന്‍സ്, കേപ്പ് ഓഫ് ഗുഡ് ഫിലിംസ് എന്നിവര് ചേര്‍ന്നാണ് ചിത്രം നിര്‍മ്മിക്കുന്നത്.\nTags: Ajay DevganAkshay KumarbollywoodKatrina KaifMovie SooryavanshiRanveer Singh


Praveen Chandran | Indian Express Malayalam\n“പുതിയ സാങ്കേതികവിദ്യകള് ദൃശ്യബഹുലമായ ഒരു ലോകം സൃഷ്ടിച്ചുകൊണ്ടിരിക്കുമ്പോഴും വായനയില് നാം സ്വയം സൃഷ്ടിക്കുന്ന രൂപങ്ങളെ വെല്ലാന് അവയ്ക്ക് സാധിക്കില്ല എന്ന ബോധ്യപ്പെടുത്തുന്ന രചനയാണ് ഡ്രാക്കുള.” ലോകം മുഴുവൻ…\nBy Praveen Chandran\nUpdated: March 16, 2022 6:01 pm\nഇരുള്‍ഭവനത്തിലെ രഹസ്യങ്ങള് അദ്ധ്യായം 11\n‘”അല്ല. അയാള് വെറും കാവല്‍ക്കാരന് മാത്രം. ഇത്തരം ഉപകരണങ്ങള് പ്രവര്‍ത്തിക്കാനും കോളുകള് കൈമാറ്റം ചെയ്യാനും ഒന്നും ആരുടേയും സഹായം വേണ്ട. അടച്ചിട്ട മുറികളിലും ഇത് സുഖമായി പ്രവര്‍ത്തിക്കും.”പ്രവീൺ…\nUpdated: February 10, 2022 2:55 pm\n“വാതില് പുറത്ത് നിന്ന് അടച്ചിരിക്കുന്നു എന്നറിഞ്ഞതോടെ അവരുടെ രണ്ടുപേരുടെയും മുഖം വിളറി. ഇനി എന്ത് ചെയ്യും എന്ന ചോദ്യഭാവത്തില് രണ്ടുപേരും ക്യാപ്റ്റനെ നോക്കി.” പ്രവീൺ ചന്ദ്രൻ എഴുതിയ…\nUpdated: February 8, 2022 1:48 pm\nഇരുള്‍ഭവനത്തിലെ രഹസ്യങ്ങള് അദ്ധ്യായം 8\n“‘എടാ, അച്ചുവിനെ കാണാനില്ലല്ലോ?’ ജിജിത്തിന്റെ ശബ്ദം നേര്‍ത്തു. എന്ത് ചെയ്യണമെന്നറിയാതെ അയാള് വിതുമ്പാന് തുടങ്ങി. ക്യാപ്റ്റന് വളരെ ശ്രദ്ധയോടെ മുറിയിലെ ശബ്ദങ്ങള്‍ക്ക് കാതോര്‍ക്കുകയായിരുന്നു. ഇടനാഴികളും മുറികളും നിറഞ്ഞ…\nUpdated: March 1, 2022 12:28 pm\nഇരുള്‍ഭവനത്തിലെ രഹസ്യങ്ങള് അദ്ധ്യായം 7\n“ക്യാപ്റ്റന് ബുള്ളറ്റിലും ജിജിത്ത് ബൈക്കിലുമായി ബസാറിലേക്ക് തിരിച്ചു. ബസാറിലെത്തിയപ്പോള് മീന്‍കാരന് പോക്കര്‍ക്കയുടെ അടുത്ത് നില്‍ക്കുകയായിരുന്ന കേളുവേട്ടന് ബുള്ളറ്റിന് കുറുകെ നിന്ന് അത് നിര്‍ത്തിച്ചു.” പ്രവീൺ ചന്ദ്രൻ എഴുതിയ…\nUpdated: February 6, 2022 11:41 am\n“‘ഭാഗ്യത്തിന് മറ്റൊരു അപകടം ഒഴിവായി.’ ക്യാപ്റ്റന് ചിരിച്ചുകൊണ്ട് പറഞ്ഞു. പക്ഷേ, അച്ചുവിനെ കാത്തിരിക്കുന്നത് അതിലും വലിയ മറ്റൊരപകടമായിരു ന്നു” പ്രവീൺ ചന്ദ്രൻ എഴുതിയ കുട്ടികളുടെ കുറ്റാന്വേഷണ നോവൽ…\nUpdated: February 5, 2022 4:32 pm\n“സ്ട്രക്ചറില് വിറക് കൊള്ളിപോലെ കിടക്കുന്ന ആ മുഷിഞ്ഞ മനുഷ്യക്കോലത്തെ ആംബുലന്‍സില് കയറ്റി അതിന്റെ വാതിലടയ്ക്കുന്നത് വരെ ആളുകള് നോക്കി നിന്നു. ആംബുലന്‍സ് ലൈറ്റിട്ട് സൈറണ് മുഴക്കി നീങ്ങിത്തുടങ്ങിയപ്പോള്…\nUpdated: February 5, 2022 4:33 pm\nഇരുള്‍ഭവനത്തിലെ രഹസ്യങ്ങള്- അധ്യായം 4\n“അവര് മൂന്നുപേരും ആ അദ്ഭുതക്കാഴ്ച നോക്കിയിരുന്നു. അവരുടെ നോട്ടം കണ്ട് രാധാകൃഷ്ണനും അത് ശ്രദ്ധിച്ചു. കാര് അകത്തേക്ക് കയറിപ്പോയി. കുറച്ച് സമയം കൊണ്ട് എല്ലാം ശാന്തമായി. അൽപ്പ…\nഇരുള്‍ഭവനത്തിലെ രഹസ്യങ്ങള്- അധ്യായം 3\n‘പേടിക്കണ്ട. അയാള് ജീവനുള്ള ആളാണോ എന്ന് ഉറപ്പാക്കിയിട്ടേ നമ്മള് ഇന്ന് വീട്ടില് പോകുന്നുള്ളൂ.’ ക്യാപ്റ്റന് പ്രഖ്യാപിച്ചു. അയാളെന്താണ് ചെയ്യാന് പോകുന്നത് എന്ന് അച്ചുവിനും അച്ഛനും ഒരു ധാരണയുമില്ലായിരുന്നു.പ്രവീൺ…\nUpdated: February 5, 2022 4:34 pm


3G alias third generation\n3G അഥവാ മൂന്നാം തലമുറ\nമൊബൈൽ ഫോൺ സിസ്റ്റത്തിൽ 3ജി വന്നപ്പോൾ ആണ് ആളുകൾക്ക് യഥാർത്ഥത്തിൽ മൊബൈൽ ഫോണുകളുടെ തലമുറക്കണക്കിനെക്കുറിച്ച് ഒരു ധാരണയൊക്കെ വന്നത്. 2ജി അഴിമതിയുടെയൊക്കെ കഥകൾ കൂടി വന്നതോടെ സ്പെക്ട്രം എന്നതിനെക്കുറിച്ചും കേട്ട് തുടങ്ങി. മറ്റു രാജ്യങ്ങളിൽ മൂന്നാം തലമുറ മൊബൈൽ സേവനങ്ങളൊക്കെ വന്ന് എത്രയോ വർഷങ്ങൾക്ക് ശേഷം അവിടെ നാലാം തലമുറയിലേക്കുള്ള കാൽ വയ്പ്പ് തുടങ്ങിയിട്ടും ഇവിടെ 2ജി സ്പെക്ട്രം ലേലം ചെയ്തതിന്റെ അഴിമതിക്കഥകളിൽ നട്ടം തിരിയുകയായിരുന്നു. 3ജി സ്പെക്ട്രം ലേലം ചെയ്തപ്പോഴാണ് സ്പെക്ട്രമെന്ന അമൂല്ല്യമായ റിയൽ എസ്റ്റേറ്റ് ഇടപാടിനെക്കുറിച്ച് രാജ്യം അറിയുന്നതു തന്നെ.\nഇലക്ട്രോ മാഗ്നറ്റിക് തരംഗങ്ങളുടെ കുത്തകാവകാശം ലോകത്തെമ്പാടുമുള്ള എല്ലാ രാജ്യങ്ങളിലും അതാത് രാജ്യങ്ങളിലെ സർക്കാരുകൾക്കാണെന്നത് അന്താരാഷ്ട്ര തലത്തിൽ അംഗീകരിക്കപ്പെട്ടതാണ്. അതായത് ഏതൊക്കെ തരംഗങ്ങൾ എന്തൊക്കെ ആവശ്യത്തിന് ആർക്കൊക്കെ ഉപയോഗിക്കാം എന്ന് തീരുമാനമെടുക്കാനുള്ള അവകാശം പൂർണ്ണമായും അതാത് രാജ്യങ്ങളിലെ സർക്കാരുകളിൽ നിക്ഷിപ്തമായിരിക്കുന്നു. ഇത്തരത്തിൽ ഇലക്ട്രോ മാഗ്നറ്റിക് തരംഗങ്ങളൂടെ ഉപയോഗത്തിൽ കേന്ദ്രീകൃതമായ നിബന്ധനകൾ വയ്ക്കാൻ ധാരാളം കാരണങ്ങളുണ്ട്. യാതൊരു വ്യവസ്ഥയും ഇല്ലാതെ ഓരോരുത്തരും റേഡിയോ സിഗ്നലുകൾ ഉപയോഗിക്കാൻ തുടങ്ങിയാൽ ആരുടേയും ഉപയോഗം നടക്കാൻ പറ്റാത്ത ഒരു സ്ഥിതിവിശേഷം സംജാതമാകും. അതിനുമപ്പുറം ചില പ്രത്യേക ആവശ്യങ്ങൾക്കായി ചില പ്രത്യേക തരം തരംഗങ്ങൾ മാത്രമേ ഉപയോഗിക്കാൻ കഴിയൂ എന്നതിനാൽ ആ വഴിക്കും നിയന്ത്രണങ്ങൾ ആവശ്യമാണ്. തരംഗങ്ങളെ വർഗ്ഗീകരിക്കുന്നതിനായി അന്താരാഷ്ട്ര ടെലി കമ്യൂണിക്കേഷൻ യൂണിയൻ ചില പൊതു സ്വഭാവങ്ങളുടെ അടിസ്ഥാനത്തിൽ VLF, LF, HF, VHF, UHF, മൈക്രോ വേവ് എന്നൊക്കെ പല വിഭാഗങ്ങളായി തരം തിരിച്ചിട്ടുണ്ട്. ഇതിനകത്തും ഓരോ ഉപ വിഭാഗങ്ങൾ വേറെയും. റിയൽ എസ്റ്റേറ്റ് ബിസിനസിൽ ഭൂമിയുടെ കാര്യം പറയുന്നതുപോലെത്തന്നെയാണ് ഈ സ്പെക്ട്രത്തിന്റെ കാര്യവും. സപ്ലെ ഡിമാൻഡ് റേഷ്യോ ആണല്ലോ ഭൂമിയുടെ മൂല്ല്യം പ്രധാനമായും നിർണ്ണയിക്കുന്നത്. ഭൂമിയുടെ വിസ്ത്രുതി ഒരിക്കലും കൂടാൻ പോകുന്നില്ല. പക്ഷേ ചില ഇടങ്ങളിൽ ഭൂമിയ്ക്കുള്ള ആവശ്യം ചില പ്രത്യേക കാരണങ്ങളാൽ കൂടുമ്പോൾ സ്വാഭാവികമായും വില വർദ്ധിക്കുന്നു. സ്പെക്ട്രവും അതുപോലെത്തന്നെ. ഭൂമിയെപ്പോലെത്തന്നെ പുതിയതായി സ്പെക്ട്രം ഉണ്ടാക്കി എടുക്കാൻ കഴിയില്ലല്ലോ. ഉള്ളതിനെ വേണ്ട രീതിയിൽ ഉപയോഗിക്കാൻ മാത്രമേ കഴിയൂ. അതുകൊണ്ട് തന്നെ വൻ നഗരങ്ങളിൽ ഇപ്പോൾ വികസനം ബഹുനില മന്ദിരങ്ങളുടെ രൂപത്തിൽ മുകളിലേക്ക് ആണല്ലോ. അതുപോലെത്തന്നെ റോഡുകൾ വികസിപ്പിക്കാൻ കഴിയാത്തതിനാൽ എലിവേറ്റഡ് റോഡുകൾ നിലവിൽ വന്നു. എല്ലാ സ്ഥലങ്ങളും വാസയോഗ്യമല്ലാത്തതിനാൽ വാസയോഗ്യമായ ഇടങ്ങളിൽ സ്ഥല വില ഡിമാന്റ് അനുസരിച്ച് ക്രമാതീതമായി വർദ്ധിക്കുന്നു.\nസ്പെക്ട്രത്തിന്റെ കാര്യത്തിൽ എല്ലാ ഫ്രീക്വൻസികളും എല്ലാ ആവശ്യത്തിനും ഉപയോഗിക്കാൻ കഴിയില്ല. ഉള്ള ഫ്രീക്വൻസികൾ തന്നെ ഫലപ്രദമായി വിനിയോഗിക്കാൻ മാത്രമേ കഴിയൂ. എന്തുകൊണ്ടാണ് എല്ലാ ഫ്രീക്വൻസികളും എല്ലാ ആവശ്യങ്ങൾക്കും അനുയോജ്യമല്ലാത്തത് ? ഡാറ്റാ സ്പീഡ് കൂട്ടണമെങ്കിൽ കൂടുതൽ ബാൻഡ് വിഡ്ത്ത് ആവശ്യമാണ്. ഇതേ ഡാറ്റ ഒരേ സമയം കൂടുതൽ പേർക്ക് ആവശ്യവുമായ സാഹചര്യത്തിൽ വലിയ ഫ്രീക്വൻസി ഉള്ള തരംഗങ്ങൾ ഉപയോഗിക്കേണ്ടി വരുന്നു. പക്ഷേ ഇവിടെ ഒരു പ്രശ്നമുണ്ട്. ഫ്രീക്വൻസി കൂടുന്നതോടെ ബാൻഡ് വിഡ്ത്തും ഡാറ്റാ റേറ്റും കൂടുതൽ പേർക്ക് സേവനങ്ങൾ നൽകാനുമൊക്കെ കഴിയുമെങ്കിലും വലിയ ഒരു പ്രശ്നം ഉടലെടുക്കുന്നു. ഫ്രീക്വൻസി കൂടുതലുള്ള തരംഗങ്ങൾ നേർ രേഖയിലേ സഞ്ചരിക്കൂ. അതോടൊപ്പം തന്നെ തടസ്സങ്ങൾ ഇത്തരം തരംഗങ്ങളെ വലിയ തോതിൽ ആഗിരണം ചെയ്ത് ശക്തി കുറയ്ക്കുന്നു. ഫലമോ കമ്യൂണിക്കേഷൻ റേഞ്ച് കുറയുന്നു. ഇതിനെ മറികടക്കാനായി കൂടുതൽ ട്രാൻസ്മിറ്ററുകളും റിസീവറുകളും ആവശ്യമായി വരുന്നു.\nഎന്റെ ഫോണിൽ 100 എം ബി പി എസ് ഡൗൺ ലോഡ് സ്പീഡ് കിട്ടുന്നു 200 എം ബി പി എസ് സ്പീഡ് കിട്ടുന്നു എന്നൊക്കെ അഭിമാനത്തോടെ പറയുമ്പോൾ എപ്പോഴെങ്കിലും ആലോചിച്ച് നോക്കിയിട്ടുണ്ടോ ഏതാനും വർഷങ്ങൾക്ക് മുൻപ് 100 കെ ബി പി എസ് പോലും കിട്ടാതിരുന്ന ഒരു കാലം? സാങ്കേതിക വിദ്യയിൽ എന്ത് കുതിച്ച് ചാട്ടത്തിന്റെ ഫലമായാണ് ഈ ഒരു നേട്ടം കൈവരിക്കാൻ കഴിഞ്ഞത്? നിങ്ങളുടെ മൊബൈൽ ടവർ വരെ എത്രയോ വർഷങ്ങൾക്ക് മുൻപേ തന്നെ ഇപ്പറഞ്ഞ എംബിപിസ്, ജി ബി പി എസ് സ്പീഡ് ഒക്കെ ഉണ്ടായിരുന്നു. പക്ഷേ പ്രധാന പ്രശ്നം മൊബൈൽ ടവറിൽ നിന്നും അതിനെ നിങ്ങളുടെ മൊബൈൽ ഫോണിലേക്ക് വയർ ഇല്ലാതെ എത്തിക്കുന്നതിലുണ്ടായിരുന്ന കുപ്പിക്കഴുത്തുകൾ ആയിരുന്നു. വയർ ഇല്ലാതെയുള്ള ഡിജിറ്റൽ ഡാറ്റാ കൈമാറ്റം ചെറിയ കളി അല്ല. ഒന്നിന്റെയും പൂജ്യത്തിന്റെയും കളിയാണ്. ഒന്ന് അങ്ങോട്ടോ ഇങ്ങോട്ടോ മാറിയാൽ പൂജ്യം ഒന്നാകും ഒന്ന് പൂജ്യമാകും. അതായത് എടൻ എടിയാകും എടി എടനുമാകുമെന്ന് സാരം. ഡിജിറ്റൽ കമ്യൂണിക്കേഷൻ സാങ്കേതിക വിദ്യകൾ തുടങ്ങിയ കാലത്തു തന്നെ ഈ എടൻ എടനാകുന്ന പ്രശ്നം പരിഹരിക്കാനും കൂടുതൽ എടന്മാരെയും എടിമാരെയും ഒരിടത്തു നിന്ന് ഒരേ സമയം മറ്റൊരിടത്ത് എത്തിക്കാനുമായി ധാരാളം സൂത്ര വിദ്യകൾ പല തരത്തിലായി പരീക്ഷണ നിരീക്ഷണങ്ങളിലൂടെയും മറ്റും ആവിഷ്കരിച്ചിരുന്നു. നമുക്കെല്ലാം പരിചയമുള്ള ചെറിയ ഒരു ഉദാഹരണം പറയാം. ഇപ്പോഴും മൊബൈൽ ഫോണുകളിൽ ഡാറ്റ ഉപയോഗിക്കുമ്പോൾ 4ജിയും 3ജിയും ഒന്നും കിട്ടാത്ത സമയത്ത് E എന്ന് കാണിക്കാറില്ലേ. അത് EDGE എന്ന സാങ്കേതിക വിദ്യയെ സൂചിപ്പിക്കാനാണ്.\nരണ്ടാം തലമുറ സെല്ലുലാർ കമ്യൂണിക്കേഷൻ സാങ്കേതിക വിദ്യയിൽ കൂടുതൽ വേഗതയുള്ള ഡാറ്റ മൊബൈൽ ഫോണുകളിൽ ലഭ്യമാക്കാൻ ചെയ്ത ഒരു പൊടിക്കൈ ആണ് ഈ സാങ്കേതിക വിദ്യ. സാധാരണ GPRS ന്റെ മൂന്നു മടങ്ങ് കൂടുതൽ വേഗതയിൽ നെറ്റ് വർക്കിൽ കാര്യമായ മാറ്റങ്ങളൊന്നും വരുത്താതെയാണിത് സാദ്ധ്യമാക്കിയത്. അതായത് പണ്ട് ഉപയോഗിച്ചിരുന്ന മോഡുലേഷൻ രീതി ഒന്ന് മാറ്റി (GMSK എന്ന മോഡുലേഷൻ ആയിരുന്നു GPRS നെറ്റ് വർക്കുകളിൽ ഉപയോഗിച്ചിരുന്നത്) അത് മാറ്റി 8PSK എന്ന ഒരു സാങ്കേതിക വിദ്യ ഉപയോഗിച്ചു. ആദ്യത്തേതിൽ ഒരേ സമയം ഒരു ബിറ്റ് ആണ് മോഡുലേറ്റ് ചെയ്തിരുന്നത് എങ്കിൽ 8 പി എസ് കെ യിൽ3ബിറ്റുകൾ മോഡുലേറ്റ് ചെയ്തു. അതോടെ വേഗത മൂന്നിരട്ടി ആയി വർദ്ധിച്ചു. ഇതോടൊപ്പം നേരത്തേ എടൻ എടി ആയി മാറുന്ന പ്രശ്നം ഒഴിവാക്കാനായുള്ള ചില കൈപ്പണികൾ കൂടി ആയപ്പോൾ ഈ സംവിധാനത്തെ Enhanced Data rate for GSM Evolution എന്ന പേരു നൽകി. നെറ്റ് വർക്കിൽ ചെറിയ ഹാർഡ് വേർ ചേഞ്ചും സോഫ്റ്റ് വെയർ അപ്ഗ്രഡേഷനും മാത്രം മതിയാകുമായിരുന്നതുകൊണ്ട് വളരെ പെട്ടന്ന് തന്നെ എല്ലാ സർവീസ് പ്രൊവൈഡർമ്മാരും ഇതിലേക്ക് അപ്ഗ്രേഡ് ചെയ്തു. നമ്മൂടെ ഐഡിയാ നെറ്റ് സെറ്റർ ഒക്കെ ഈ സാങ്കേതിക വിദ്യയിൽ പ്രവർത്തിച്ചിരുന്ന ഒരു ഡാറ്റാ സ്റ്റിക് ആയിരുന്നു. ഇപ്പോൾ ഇതൊരു പഴങ്കഥ ആയെങ്കിലും ഡാറ്റാ റേറ്റ് വർദ്ധിപ്പിക്കാൻ എഞ്ചിനീയർമ്മാർ എന്തെല്ലാം ചെയ്തു തുടങ്ങി എന്നതിനൊരു ഉദാഹരണം പറഞ്ഞതാണ്. മൊബൈൽ ഉപഭോക്താക്കളുടെ എണ്ണം കൂടുകയും കൂടുതൽ ഡാറ്റ ആവശ്യമായി വരികയും ചെയ്തപ്പോൾ ഇപ്പറഞ്ഞ പഴയ ഫ്രീക്വൻസിയും സാങ്കേതിക വിദ്യയും ഒന്നും തികയാതെ വന്നു. അതായത് മുൻപ് ഉപയോഗിച്ചിരുന്ന 900 മെഗാ ഹെട്സ് 1800 മെഗാ ഹെട്സ് തികയാതെ വന്നപ്പോൾ - ഇതൊരു അന്താരാഷ്ട്ര് പ്രശ്നം ആയപ്പോൾ ആണ് ഇന്റർനാഷണൽ ടെലി കമ്യൂണിക്കേഷൻ യൂണിയൻ രംഗത്തു വരുന്നത്. കാര്യങ്ങൾ ഇങ്ങനെ പോയാൽ ശരിയാകില്ല..\nഎല്ലാതിനും ഒരു അടുക്കും ചിട്ടയുമൊക്കെ വേണം അതിനാൽ മൂന്നാം തലമുറ മൊബൈൽ സാങ്കേതിക വിദ്യകൾ ആഗോള തലത്തിൽ തന്നെ ചില പൊതു മാനദണ്ഡങ്ങൾ ഉണ്ടാകുന്നത് നല്ലതാണെന്ന തീരുമാന പ്രകാരം IMT 2000 എന്ന പേരിൽ മൂന്നാം തലമുറ മൊബൈൽ നെറ്റ് വർക്കുകൾക്കായി നിർദ്ദേശങ്ങൾ വച്ചു. ഇതിൽ പ്രധാനമായിരുന്നു 2000 മെഗാ ഹെട്സ് എന്ന ഫ്രീക്വൻസിയെ ചുറ്റിപ്പറ്റി ആയിരിക്കണം കമ്യൂണിക്കേഷൻ എന്നത്. അന്നത്തെ ഒരു കണക്ക് വച്ച് അത്യാവശ്യം വേഗതയേറിയ ഡാറ്റാ കമ്യൂണിക്കേഷന് ഇത് മതിയാകുമായിരുന്നു. ആ സമയത്തും ലോകത്ത് പല ഭാഗത്തും പല സാങ്കേതിക വിദ്യകൾ ആയിരുന്നു നിലനിന്നിരുന്നത്. യൂറോപ്പിലും യൂറോപ്യൻ കോളനികളായിരുന്ന ഇന്ത്യ ഉൾപ്പെടെയുള്ള രാജ്യങ്ങളിലും ജി എസ് എം സാങ്കേതിക വിദ്യക്ക് പ്രാമുഖ്യമുണ്ടായിരുന്നപ്പൊൾ അമേരിക്കയിലും ദക്ഷിണ കൊറിയയിലുമൊക്കെ CDMA 1x എന്ന സാങ്കേതിക വിദ്യയ്ക്കായിരുന്നു പ്രാമുഖ്യം. അതിനാൽ IMT 2000 ന്റിന്റെ ലക്ഷ്യങ്ങൾ അവരവരുടേതായ രീതിയിൽ നടപ്പിലാക്കാൻ രണ്ട് വർക്ക് ഗ്രൂപ്പുകൾ നിലവിൽ വന്നു. 3GPP, 3GPP2. ഇതിൽ GPP ജി എസ് എം അടിസ്ഥാനമാക്കി പ്രവർത്തിക്കുന്ന നെറ്റ് വർക്കുകളെ 3ജിയിലേക്ക് പൊക്കിക്കുണ്ടുവരാൻ ശ്രമങ്ങൾ ആരംഭിപ്പോൾ GPP2 സിഡിഎം എ 1x നെറ്റ് വർക്കുകളെ മൂന്നാം തലമുറയിലേക്ക് മാറ്റുക എന്ന ലക്ഷ്യവുമായി പ്രവർത്തനം തുടങ്ങി. ഇതിൽ CDMA എന്ന സാങ്കേതിക വിദ്യ സെല്ലുലാർ രംഗത്ത് ആവിഷ്കരിച്ചത് പ്രമുഖ ചിപ്പ് നിർമ്മാതാക്കൾ ആയ ക്വാൾകോം ആയിരുന്നു. ഇതിന്റെ തന്നെ ചുവടു പിടിച്ച് ജപ്പാനിലെ NTT ഡോക്കമോ എന്ന കമ്പനി സി ഡി എം എ യിൽ ചില മാറ്റങ്ങളൊക്കെ വരുത്തി WCDMA എന്ന സാങ്കേതിക വിദ്യ കൊണ്ടു വന്നു. ജി എസ് എം നെറ്റ് വർക്കുകൾ എല്ലാം അതൊടെ മൂന്നാം തലമുറയ്ക്കായി WCDMA എന്ന സാങ്കേതിക വിദ്യ ഉപയോഗിക്കാമെന്ന ധാരണയിൽ എത്തി. ഇന്ത്യ ഉൾപ്പെടെയുള്ള രാജ്യങ്ങളിൽ അതുകൊണ്ട് തന്നെ മൂന്നാം തലമുറയായി പ്രചാരത്തിൽ എത്തിയത് WCDMA ആയിരുന്നു. ഇതേ സമയം അമേരിക്കയിലും ദക്ഷിണ കൊറിയയിലും CDMA 2000 എന്ന സാങ്കേതിക വിദ്യയാണ് ഉപയോഗപ്പെടുത്തിയത് . UMTS എന്ന പേരിൽ നിലവിൽ വന്ന മൂന്നാം തലമുറ ജി എസ് എം നെറ്റ് വർക്കുകളിൽ തുടർന്ന് ഡാറ്റാ റേറ്റ് കൂട്ടുന്നതിനായി HSPA, HSDPA, HSUPA തുടങ്ങിയ വിവിധ സാങ്കേതിക വിദ്യകൾ നിലവിൽ വന്നപ്പൊൾ CDMA 2000 കൂടുതൽ ഡാറ്റാ റേറ്റിനായി EVDO, EVDV തുടങ്ങിയ സാങ്കേതിക വിദ്യകളാൽ പുതുക്കപ്പെട്ടു.\nഈ സമയത്ത് നമ്മുടെ നാട്ടിൽ എന്താണു നടന്നതെന്ന് ഒന്ന് തിരിഞ്ഞ് നോക്കാം. നേരത്തേ സൂചിപ്പിച്ചതുപോലെ3ജി യ്ക്കായി 2000 മെഗാഹെടെ സ്പെക്ട്രം ആവശ്യമായി വന്നു. മറ്റ് പല രാജ്യങ്ങളിലേതും പോലെ ഇന്ത്യയിലും ഈ 2000 മെഗാഹെട്സ് സ്പെക്ട്രം സൈനിക ആവശ്യങ്ങൾക്കായി ഉപയോഗിക്കുന്നതായതിനാൽ ഇന്ത്യയെപ്പോലെ ഉള്ള ഒരു രാജ്യത്ത്3ജി നിലവിൽ വരുന്നതിനു വലിയ കടമ്പകൾ ആയിരുന്നു കടക്കാനുണ്ടായിരുന്നത്. സൈന്യത്തിന്റെ കയ്യിൽ നിന്നും ഒരു സുപ്രഭാതത്തിൽ സർക്കാരിന് അങ്ങനെ ഈ സ്പ്കെട്രം തിരിച്ചെടുക്കാൻ സാധിക്കുമായിരുന്നില്ല. കാരണം സൈന്യത്തിന്റെ കമ്യൂണിക്കേഷൻ നെറ്റ്‌വർക്ക് ഈ ഫ്രീക്വൻസിയിൽ ആയിരുന്നു പ്രവർത്തിച്ചിരുന്നത് എന്നതിനാൽ അതിനൊരു ബദൽ ഇല്ലാതെ സ്പെക്ട്രം മറ്റ് ആവശ്യങ്ങൾക്ക് അനുവദിക്കാനാകുമായിരുന്നില്ല. ഇതിനൊരു പ്രതിവിധിയായി സൈനികാവശ്യങ്ങൾക്കായി ഇന്ത്യ ഉടനീളം ഒരു ഒറ്റ്പിക്കൽ ഫൈബർ നെറ്റ് വർക്ക് ഉണ്ടാക്കി നൽകുക എന്ന പദ്ധതി ആവിഷ്കരിക്കപ്പെട്ടു. Network For Spectrum (NFS) എന്ന പേരിൽ അറിയപ്പെട്ട ഈ പ്രൊജക്റ്റ് യുദ്ധകാലാടിസ്ഥാനത്തിൽ നടപ്പിലാക്കപ്പെട്ടു. ഇപ്പോഴും പാതയോരങ്ങളിൽ ഒപ്റ്റിക്കൽ ഫൈബർ നെറ്റ് വർക്കുകളെ സൂചിപ്പിച്ചുകൊണ്ട് NFS എന്ന പേരു സൂചിപ്പിക്കുന്ന മുന്നറിയിപ്പ് ബോർഡുകൾ കണ്ടാൽ അതിനർത്ഥം അത് നമ്മൾ ഉപയോഗിക്കുന്ന ഹൈ സ്പീഡ് മൊബൈൽ നെറ്റ് വർക്കിനു നൽകിയ പ്രതിഫലമാണെന്ന് മനസ്സിലാക്കണം. ഇപ്പോഴും ഈ പ്രൊജക്റ്റ് അതിന്റെ പൂർണ്ണമായ അർത്ഥത്തിൽ നടപ്പിലാക്കപ്പെട്ടിട്ടീല്ലെങ്കിലും സ്പെക്ട്രത്തിന്റെ പ്രധാന ഭാഗങ്ങൾ ഉപയോഗിച്ചിരുന്ന ഇന്ത്യൻ എയർഫോഴ്സിനു വേണ്ടി എയർ ഫോഴ്സ് നെറ്റ് എന്ന ഒരു ഒപ്റ്റിക്കള്‌ഫൈബർ ശ്രുംഖല നിലവിൽ വന്നതോടെ 3ജിയിലേക്കുള്ള മാറ്റം പെട്ടന്ന് തന്നെ പൂർത്തിയാക്കാനായി. ഇതേ സമയത്ത് ഡാറ്റയ്ക്കായി മാത്രം പല സേവന ദാതാക്കളും ഇന്ത്യക്കാരുടെ ഡാറ്റാ ദാഹം തീർക്കാൻ വിദേശ രാജ്യങ്ങളിൽ നിലവിലുണ്ടായിരുന്ന പല സാങ്കേതിക വിദ്യകളും ഇങ്ങൊട്ട് പറിച്ച് നടാൻ തുടങ്ങി. നമ്മുടെ ബി എസ് എൻ എൽ EVDO ഒക്കെ അതിന്റെ ഭാഗമായിരുന്നു.\nലോകത്തെമ്പാടും കൂടുതൽ കൂടുതൽ ആളുകൾ മൊബൈൽ ഫോൺ ഉപയോഗിക്കാൻ തുടങ്ങുകയും ഫോൺ വിളിക്ക് അപ്പുറമായി മൊബൈൽ ഫോൺ കമ്പ്യൂട്ടിംഗ് ആവശ്യങ്ങൾക്കുള്ള ഒരു ഡാറ്റാ ഉപകരണം ആയി മാറുകയും ചെയ്തതോടെ ഇതുവരെ ഉണ്ടായിരുന്ന സാങ്കേതിക വിദ്യകളൊന്നും മതിയാകാതെ വന്നു. അതുവരെ ഉപയോഗിക്കാതിരുന്ന സാങ്കേതിക വിദ്യകൾ പ്രാബല്യത്തിലുള്ള- അതിവേഗ ഡാറ്റാ കമ്യൂണിക്കേഷനു മാത്രം പ്രാധാന്യം നൽകിക്കൊണ്ടുള്ള ഒരു നാലാം തലമുറ മൊബൈൽ കമ്യൂണിക്കേഷൻ സംവിധാനം നിലവിൽ വരേണ്ട ആവശ്യകതയെക്കുറിച്ച് അപ്പോഴാണ് ചർച്ചകൾ ആരംഭിച്ചത് (ഇന്ത്യയിൽ കടമ്പകളൊക്കെ കടന്ന് 3ജി വന്നതിനു എത്രയോ മുൻപേ തന്നെ ഈ നാലാം തലമുറയുടെ ചട്ടക്കൂട് ആയിരുന്നു എന്നു കൂടി അറിയുക). ഇതനുസരിച്ച് നിലവിൽ വന്നതാണ് ഇപ്പോൾ നമ്മൾ നാലാം തലമുറ എന്ന് വിളിക്കപ്പെടുന്ന LTE (ലോംഗ് ടേം എവലൂഷൻ) മൊബൈൽ നെറ്റ് വർക്കുകളും 4.5 ജി, 4.75 ജി എന്നപേരിലൊക്കെ വിളിക്കപ്പെടുന്ന LTE A/LTE +, LTE A Pro, നെറ്റ് വർക്കുകളും.


മോഷ്ടിച്ച തീവണ്ടി പാളംതെറ്റി; യുവതിക്ക് പരിക്ക് | Train, Stockholm, Robbery, Women, തീവണ്ടി, സ്റ്റോക്ക്‌ഹോം, മോഷണം, യുവതി - Malayalam Oneindia\nമോഷ്ടിച്ച തീവണ്ടി പാളംതെറ്റി; യുവതിക്ക് പരിക്ക്\nPublished: January 16 2013, 11:03 [IST]\nസ്‌റ്റോക്ക്‌ഹോം: തട്ടിയെടുത്ത തീവണ്ടിയുമായി പോകുന്നതിനിടെയുണ്ടായ അപകടത്തില് യുവതിയ്ക്ക് പരിക്ക്. സ്റ്റോക്‌ഹോമിലെ ഒരു സബ്അര്‍ബന് റെയില്‍വേ സ്റ്റേഷനില് നിന്നാണ് 30കാരിനാലു ബോഗികളുള്ള യാത്രാ തീവണ്ടി മോഷ്ടിച്ചത്. സ്റ്റേഷന് ഡിപ്പോയില് നിര്‍ത്തിയിട്ടിരുന്ന തീവണ്ടിയായിരുന്നു യുവതി അടിച്ചുമാറ്റിയത്.\nഎന്നാല് 1.6 കിലോമീറ്റര് പിന്നിട്ടപ്പോഴേക്കും പാളം തെറ്റിയ തീവണ്ടി മൂന്നുനില അപ്പാര്‍ട്ട്‌മെന്റിനുള്ളിലേക്ക് ഇടിച്ചുകയറി. ചൊവ്വാഴ്ച രാവിലെയായിരുന്നു സംഭവമെന്ന് വാര്‍ത്താഏജന്‍സികള് റിപ്പോര്‍ട്ട് ചെയ്തു.\nഅപകടത്തില് യുവതിക്ക് സാരമായി പരിക്കേറ്റു. ഇവരെ സ്റ്റോക്്‌ഹോം ആശുപത്രിയില് പ്രവേശിപ്പിച്ചിരിക്കുകയാണ്. തീവണ്ടി ഇടിച്ചുകയറിയ കെട്ടിടത്തില് മൂന്ന് കുടുംബങ്ങള് താമസിച്ചിരുന്നതായി അധികൃര് പറഞ്ഞു. എന്നാല് ആര്‍ക്കും പരിക്കേറ്റിട്ടില്ല.\nയുവതിയെ അറസ്റ്റ് ചെയ്തതായി പോലീസ് അറിയിച്ചു. തീവണ്ടിയുടെ മുന്നിലെ ബോഗി പൂര്‍ണമായും കെട്ടിടത്തിന്റെ ഉള്ളിലേക്ക് ഇടിച്ചുകയറിയ നിലയിലാണ്. തീവണ്ടിയുടെ മുന്‍ബോഗി പൂര്‍ണമായും തകര്‍ന്നു. കെട്ടിടത്തിനും കാര്യമായ കേടുപാടുകളുണ്ട്.\nതീവണ്ടികള് വൃത്തിയാക്കുന്ന കമ്പനിയിലെ ജീവനക്കാരിയാണ് തീവണ്ടി മോഷ്ടിച്ചതെന്നാണ് റിപ്പോര്‍ട്ട്. സംഭവത്തെക്കുറിച്ച് പൊലീസ് അന്വേഷണം തുടങ്ങിയിട്ടുണ്ട്.\nrobbery women തീവണ്ടി മോഷണം യുവതി\nA cleaning woman stole an empty commuter train inasuburb of Stockholm and crashed it intoahouse, injuring herself, Swedish officials say\nStory first published: Wednesday, January 16, 2013, 11:03 [IST]


പൊലീസ് കോണ്‍സ്റ്റബിള് പരീക്ഷാ ചോദ്യകടലാസ് ചോര്‍ത്തി വിറ്റു; ഗുജറാത്ത് ബിജെപി നേതാക്കള് അറസ്റ്റില്; പരീക്ഷ റദ്ദാക്കി - The Newsrupt\nപൊലീസ് കോണ്‍സ്റ്റബിള് പരീക്ഷാ ചോദ്യകടലാസ് ചോര്‍ത്തി വിറ്റു; ഗുജറാത്ത് ബിജെപി നേതാക്കള് അറസ്റ്റില്; പരീക്ഷ റദ്ദാക്കി\nPosted3Dec 2018 at 12:10 PM\nഗുജറാത്ത് പൊലീസ് കോണ്‍സ്റ്റബിള് പരീക്ഷയുടെ ചോദ്യകടലാസ് ചോര്‍ന്നതിനെ തുടര്‍ന്ന് രണ്ട് ബിജെപി നേതാക്കളടക്കം നാലുപേരെ പൊലീസ് അറസ്റ്റ് ചെയ്തു. ചോദ്യ കടലാസ് ചോര്‍ന്നെന്ന് മനസിലായതിനെ തുടര്‍ന്ന് റിക്രൂട്ട്‌മെന്റ് ബോര്‍ഡ് പരിക്ഷ റദ്ദാക്കി. ഡല്‍ഹിയില് നിന്നാണ് കടലാസ് ചോര്‍ന്നതെന്നും ചോര്‍ത്തിയ ആളെ തിരിച്ചറിഞ്ഞതായും പ്രാഥമിക അന്വേണത്തിനു ശേഷം പൊലീസ് പറഞ്ഞു.\nബിജെപി നേതാക്കളായ മന്‍ഹര് റാഞ്ചോത് ഭായി പട്ടേല്, മുകേഷ് മുല്‍ജി എന്നിവരും യാഷ്പല്‍സിംഹ ജസ്വന്ത് സോലങ്കി, രുപാല് ശര്‍മ, പൊലീസ് ഓഫീസര് പിവി പട്ടേല് എന്നിവരുടെ പേരുകളാണ് എഫ്‌ഐആറില് ഉള്‍പ്പെടുത്തിയിരിക്കുന്നത്. ബിജെപി സംസ്ഥാന അധ്യക്ഷന്റെ നിര്‍ദേശ പ്രകാരം രണ്ട് നേതാക്കളേയും പാര്‍ട്ടിയില് നിന്ന് പുറത്താക്കിയതായി പാര്‍ട്ടി വ്യക്താവ് പറഞ്ഞു.\nറിക്രൂട്ട്‌മെന്റ് ബോര്‍ഡ് അംഗം കൂടിയായ എസ്പി വീരേന്ദ്ര സിംഗ് യാദവിനാണ് അന്വേഷണ ചുമതല. നവംബര് 29, 30 തീയതികളില് യാശ്പാലിന് ഡല്‍ഹിയില് നിന്ന് ചോദ്യകടലാസ് ലഭിക്കുകയും നവംബര് 30 ന് ഇതുമായി വഡോധരയിലേക്ക് വന്നുവെന്നും എസ്പി പറഞ്ഞു.\nചോദ്യപേപ്പര് ലഭിച്ച രുപാല് ശര്‍മ ഉത്തരകടലാസ് തയ്യാറാക്കുകയും അത് തന്റെ ഹോസ്റ്റലില് വില്‍പ്പന ചെയ്തതായി എഫ്‌ഐആറില് പറയുന്നു. പരീക്ഷ നടക്കുന്ന ദിവസം രാവിലെ നിരവധി പേര് ഉത്തരങ്ങള് വാങ്ങാനായി ഹോസ്റ്റലില് എത്തിയിരുന്നു. ആരോപണ വിധേയനായ പൊലീസ് ഓഫീസര് പട്ടേല് തന്റെ രണ്ട് കുടുംബക്കാര്‍ക്ക് ഉത്തര കടലാസ് നല്‍കി. മുകേഷ് ചൗധരിയും ഇതുപോലെ മറ്റ് രണ്ട് മത്സരാര്‍ത്ഥികള്‍ക്ക് ഉത്തരകടലാസ് നല്‍കിയതായും എഫ്‌ഐആറില് പറയുന്നു.\nഎട്ടേമുക്കാല് ലക്ഷം മത്സരാര്‍ത്ഥികളാണ് ഞായറാഴ്ച നടന്ന കോണ്‍സ്റ്റബിള് പരീക്ഷ എഴുതാനിരുന്നത്. 2440 പരീക്ഷ കേന്ദ്രങ്ങളിലായി 29,000 ക്ലാസ് മുറികളാണ് ഇതിനായി ഒരുക്കിയിരുന്നത്. ചോദ്യകടലാസ് ചോര്‍ന്നതായി മനസിലായതോടെ റിക്രൂട്ട്‌മെന്റ് ബോര്‍ഡ് പരീക്ഷ റദ്ദാക്കുകയായിരുന്നു.\nRecruitmentGujarat policeQuestion paper leakage


യുഎസ് ഓപ്പണ് കിരീടം റാഫേല് നദാലിന് ; 16 ആം ഗ്രാന്‍സ്ലാം കിരീട നേട്ടം | Reporter Live\nയുഎസ് ഓപ്പണ് കിരീടം റാഫേല് നദാലിന് ; 16 ആം ഗ്രാന്‍സ്ലാം കിരീട നേട്ടം\nBy Web Desk\tSeptember 11, 2017 10:15 am A+ A-\nന്യൂയോര്‍ക്ക് : യുഎസ് ഓപ്പണ് പുരുഷ ടെന്നിസ് കിരീടം ലോക ഒന്നാം നമ്പര് താരം സ്‌പെയിനിന്റെ റാഫേല് നദാലിന്. ദക്ഷിണാഫ്രിക്കയുടെ കെവിന് ആന്‍ഡേഴ്‌സണെ നേരിട്ടുള്ള സെറ്റുകള്‍ക്ക് കീഴടക്കിയാണ് നദാലിന്റെ കിരീടനേട്ടം. നദാലിന്റെ മൂന്നാം യുഎസ് ഓപ്പണ് കിരീടമാണിത്. വിജയത്തോടെ കരിയറിലെ പതിനാറാം ഗ്രാന്‍സ്ലാം കിരീടമാണ് നദാല് സ്വന്തമാക്കിയത്.\nGoodnight from Flushing Meadows…\nAnother amazing2weeks at the #USOpen.@RafaelNadal ??? pic.twitter.com/eurbFkggWb\nകരിയറില് ആദ്യ ഗ്രാന്‍സ്ലാം ഫൈനലിനിറങ്ങിയ ആന്‍ഡേഴ്‌സണെ തീര്‍ത്തും നിഷ്പ്രഭനാക്കുന്ന പ്രകടനമായിരുന്നു നദാലിന്റേത്. രണ്ട് മണിക്കൂറും 28 മിനിറ്റും നീണ്ടുനിന്ന മല്‍സരത്തില്, ടെന്നീസിലെ രാജാവ് താന് തന്നെയെന്ന് അരക്കിട്ടുറപ്പിക്കുന്ന പ്രകടനത്തിലൂടെയാണ് നദാല് കിരീടം ചൂടിയത്. സ്‌കോര് 6-3 6-3, 6-4.\nനദാലും ആന്‍ഡേഴ്‌സണും ഇതിനു മുമ്പ് നാലു തവണ ഏറ്റുമുട്ടിയപ്പോഴും വിജയം നദാലിനൊപ്പമായിരുന്നു. ഈ സീസണില് നദാല് നേടുന്ന രണ്ടാം ഗ്രാന്‍സ്ലാം കിരീടം കൂടിയാണിത്. ജൂണില് നടന്ന ഫ്രഞ്ച് ഓപ്പണ് കിരീടം നദാല് നേടിയിരുന്നു. സ്വിസ് താരം സ്റ്റാന് വാവ്‌റിങ്കയെയാണ് നദാല് പരാജയപ്പെടുത്തിയത്.\n2010 ലും 2013 ലും യുഎസ് ഓപ്പണ് ചാമ്പ്യനാണ് 31 കാരനായ നദാല്. റോജര് ഫെഡററെ കീഴടക്കി എത്തിയ അര്‍ജന്റീനയുടെ യുവാന് മാര്‍ട്ടിന് ഡെല്‍പെട്രോയെയാണ് സെമിയില് നദാല് പരാജയപ്പെടുത്തിയത്.\n1973ന് ശേഷം പുരുഷ വിഭാഗം ഫൈനലില് എത്തുന്ന താഴ്ന്ന റാങ്കുകാരനാണ് കെവിന് ആന്‍ഡേഴ്‌സണ്. യുഎസ് ഓപ്പണിന്റെ ഫൈനലിലെത്തുന്ന ആദ്യ ദക്ഷിണാഫ്രിക്കന് താരം കൂടിയാണ് 32 ആം റാങ്കുകാരനായ ആന്‍ഡേഴ്‌സണ്.\n6-3, 6-3, 6-4.@RafaelNadal defeats Kevin Anderson to win his 3rd #USOpen title and 16th career Grand Slam?! pic.twitter.com/rJANGdqcyV\nSep 11, 2017 10:15 am\nയു എസ് ഓപ്പണ് ടെന്നീസ് : സ്ലൊയേന് സ്റ്റെഫാന്‍സ് വനിതാ ചാമ്പ്യന്; പുതുചരിത്രമെഴുതി…


സാമ്പത്തിക പാക്കേജ് ഉടന്, റിട്ടേണ് സമര്‍പ്പിക്കാന് ജൂണ് 30 വരെ സമയം: പ്രഖ്യാപനങ്ങളുമായി കേന്ദ്രധനമന്ത്രി\nസാമ്പത്തിക പാക്കേജ് തയ്യാറാക്കാനുള്ള നടപടികള് തുടരുകയാണ്. ആദായ നികുതി, ജിഎസ്‍ടി എന്നിവയില് വരുത്തുന്ന ക്രമീകരണങ്ങളും ഇന്ന് പ്രഖ്യാപിക്കുമെന്ന് ധനമന്ത്രി അറിയിച്ചു.\n24 Mar, 2020 at 09:27 AM\nസാമ്പത്തിക പാക്കേജ് ഉടനെന്ന പ്രഖ്യാപനവുമായി കേന്ദ്രധനമന്ത്രി നിര്‍മല സീതാരാമന്. സാമ്പത്തിക പാക്കേജ് തയ്യാറാക്കാനുള്ള നടപടികള് തുടരുകയാണ്. ആദായ നികുതി, ജിഎസ്‍ടി എന്നിവയില് വരുത്തുന്ന ക്രമീകരണങ്ങള് ഇന്ന് പ്രഖ്യാപിക്കും. ബാങ്കിംഗ് മേഖലയിലെ ക്രമീകരണങ്ങളും പ്രഖ്യാപിക്കും. അടുത്ത മൂന്നുമാസത്തേക്ക് ഡെബിറ്റ് കാര്‍ഡ് ഉപയോഗിച്ച് ഏതു ബാങ്കിന്റെ എ.ടി.എമ്മില്‍നിന്നും പണം പിന്‍വലിക്കാം. അധികചാര്‍ജ് ഈടാക്കുകയില്ല.\n2018 -19 ആദായ നികുതി റിട്ടേണ് സമര്‍പ്പിക്കാനുള്ള തീയതി ജൂണ് 30 വരെ നീട്ടി. വൈകിയതിനുള്ള പലിശ 12 ശതമാനത്തില് നിന്ന് ഒമ്പത് ശതമാനമാക്കി. ആദായ നികുതി ഒടുക്കുന്നതില് വൈകിയതിനുള്ള പലിശയും ഒമ്പത് ശതമാനമാക്കി. ആധാര് - പാന് ബന്ധിപ്പിക്കലിനും ജൂണ് 30 വരെ സമയം അനുവദിച്ചു. 2020 മാര്‍ച്ച് ഏപ്രില് മെയ് മാസങ്ങളിലെ ജി.എസ്.ടി റിട്ടേണ് നല്‍കാന് ജൂണ് 30 വരെ സമയം നല്‍കി. അഞ്ച് കോടി വരെ വിറ്റുവരവുള്ള കമ്പനികള്‍ക്ക് ജിഎസ്‍ടി കുടിശ്ശികയില് പിഴയില്ലെന്നും കേന്ദ്രധനമന്ത്രി അറിയിച്ചു.\nകൊറോണ വൈറസ് വ്യാപനത്തിന്റെ പശ്ചാത്തലത്തില് ധനമന്ത്രി നിര്‍മല സീതാരാമന് വീഡിയോ കോണ്‍ഫറന്‍സ് മുഖാന്തരം നടത്തിയ വാര്‍ത്താസമ്മേളനത്തിലാണ് ഇക്കാര്യം അറിയിച്ചത്.\nNirmala SitharamanUnion finance ministercovid 19


സമരം ചെയ്യുന്ന പിജി ഡോക്ടർമാരെ ചർച്ചയ്ക്ക് വിളിച്ച് ആരോഗ്യമന്ത്രി; സമരം 13 ദിവസങ്ങൾ പിന്നിടുമ്പോൾ ചർച്ച നാളെ – Media Mangalam\nസമരം ചെയ്യുന്ന പിജി ഡോക്ടർമാരെ ചർച്ചയ്ക്ക് വിളിച്ച് ആരോഗ്യമന്ത്രി; സമരം 13 ദിവസങ്ങൾ പിന്നിടുമ്പോൾ ചർച്ച നാളെ\nതിരുവനന്തപുരം: വെട്ടിക്കുറച്ച അടിസ്ഥാന ശമ്പളം പുനസ്ഥാപിക്കണമെന്നതടക്കം വിവിധ ആവശ്യങ്ങളുന്നയിച്ച് സമരം നടത്തുന്ന പി ജി ഡോക്ടർമാരുമായി ചർച്ചയ്ക്ക് തയാറാണെന്ന് ആരോഗ്യമന്ത്രി . ഡോക്ടര്‍മാരുമായി നാളെ ചര്‍ച്ചക്ക് തയ്യാറാണെന്ന് വീണ ജോർജ് അറിയിച്ചു. സമരം 13 ദിവസം പിന്നിടുമ്പോൾ ആണ് ഈ തീരുമാനം.\nമെഡിക്കല് കോളജുകളുടെ താളംതെറ്റിച്ച് ഡോക്ടര്‍മാരുടെ സമരം തുടരുന്നതിനിടയിലാണ് സര്‍ക്കാര് ഡോക്ടര്‍മാരെ ചര്‍ച്ചക്ക് വിളിച്ചത്. പി.ജി ഡോക്ടര്‍മാരുടെ സമരത്തിന് പിന്തുണ പ്രഖ്യാപിച്ച് ഹൗസ് സര്‍ജന്‍മാരും പണിമുടക്കുകയാണ്. സമരത്തെ തുടര്‍ന്ന് നേരത്തെ നിശ്ചയിച്ച ഓപ്പറേഷനുകള് മാറ്റിയിരുന്നു. മെഡിക്കല് കോളജ് അധ്യാപക സംഘടനകളും സമരത്തിന് പിന്തുണ പ്രഖ്യാപിച്ച് രംഗത്തുണ്ട്. സമരം നടത്തുന്ന പി.ജി ഡോക്ടര്‍മാര് ഇന്ന് സെക്രട്ടറിയേറ്റിന് മുന്നിലേക്ക് മാര്‍ച്ച് നടത്തി.\nതിരുവനന്തപുരം, കോഴിക്കോട് മെഡിക്കല് കോളജ് ഒപികളില് പകുതി ഡോക്ടര്‍മാര് മാത്രമാണ് എത്തിയത്. തുടര്‍ന്ന് രാവിലെ മുതല് ആശുപത്രിയിലെത്തിയ രോഗികള് പലരും മടങ്ങി. അടിയന്തര ശസ്ത്രക്രിയകള് മാത്രമാണ് ഇന്ന് നടക്കുക. സമരത്തിന്റെ പശ്ചാത്തലത്തില് കോഴിക്കോട് മെഡിക്കല് കോളജില് സീനിയര് ഡോക്ടര്‍മാരെ പുനര്‍വിന്യസിച്ചു ബദല് സംവിധാനം ഒരുക്കി. സമരത്തിലുള്ള ഹൗസ് സര്‍ജന്‍മാരെ ആരോഗ്യമന്ത്രി നേരത്തെ ചര്‍ച്ചയ്ക്ക് വിളിച്ചിരുന്നു. പി.ജി ഡോക്ടര്‍മാരുടെ പ്രധാന ആവശ്യമായിരുന്ന നോണ് അക്കാദമിക് ജൂനിയര് ഡോക്ടര്‍മാരുടെ നിയമന നടപടികള് തുടരുകയാണ്. സര്‍ക്കാര് നിശ്ചയിച്ച ജൂനിയര് ഡോക്ടര്‍മാരുടെ എണ്ണം അപര്യാപ്തമാണെന്നാണ് സമരക്കാര് പറയുന്നത്. സര്‍ക്കാരിന് ഇനി കൂടുതല് ഒന്നും ചെയ്യാനില്ലെന്നാണ് ആരോഗ്യമന്ത്രി വീണാ ജോര്‍ജ് പറഞ്ഞത്.\nPG Doctors veena george\nമുഖ്യധാരാ മാധ്യമങ്ങൾക്ക് ഇന്നും പ്രസക്തിയുണ്ടെന്ന് പ്രൊഫ. പി.പി. അജയകുമാർ; മാധ്യമങ്ങളുടെ സത്ത പൊതുജനങ്ങളുടെ വിശ്വാസമാണെന്നും കേരള യൂണിവേഴ്സിറ്റി പ്രൊ-വൈസ് ചാൻസലർ\nനവജാത ശിശുവിനെ തല ഭിത്തിയിൽ ഇടിപ്പിച്ച് കൊന്ന അമ്മ പിടിയിൽ; കോട്ടയം സ്വദേശി ബ്ലസി ആണ് അറസ്റ്റിലായത്; കൊലപ്പെടുത്തിയത് 27 ദിവസം മാത്രം പ്രായമുള്ള ആൺകുഞ്ഞിനെ


cyber case north korea and India | ഞങ്ങൾ പറഞ്ഞത് അനുഭവത്തിന്റെ വെളിച്ചത്തിൽ; കൂടംകുളം ആണവനിലയത്തിൽ നടന്ന സൈബർ ആക്രമണത്തിന് പിന്നിൽ ഉത്തരകൊറിയയെന്ന വെളിപ്പെടുത്തലുമായി ദക്ഷിണകൊറിയൻ സുരക്ഷാ ഏജൻസി; ഇന്ത്യയ്ക്ക് നേരെ നടന്ന സൈബർ ആക്രമണം ദക്ഷിണ കൊറിയയിൽ നടത്തിയതിന് സമാനമായ രീതിയിൽ ഈ മെയിൽ ഹാക്കിങ്ങിലൂടെ; ലക്ഷ്യം ഇന്ത്യയുടെ ആണവ രഹസ്യങ്ങൾ ചോർത്തുക മാത്രം;മുന്നറിയിപ്പ് നൽകിയിട്ടും ഇന്ത്യ പഠിച്ചില്ലെന്നും ദക്ഷിണ കൊറിയൻ ഏജൻസി; വെളിപ്പെടുത്തൽ ഉന്നതരുടെ ഈ മെയിൽ ഹാക്ക് ചെയ്‌തെന്ന് അടിവരയിട്ട് പറഞ്ഞ് - MarunadanMalayalee.com\nNovember 05, 2019 | 07:53 AM IST | Permalink\nതിരുവനന്തപുരം: കൂടംകുളം ആണവനിലയത്തിലെ സൈബർ ആക്രണത്തിന് പിന്നിൽ ഉത്തരകൊറിയയെന്ന് ഞെട്ടിപ്പിക്കുന്ന വിവരങ്ങൾ പുറത്ത്. ഇന്ത്യയുടെ ആണവരഹസ്യങ്ങൾ ചോർത്താൻ പദ്ധതിയിട്ടാണ് ഉത്തരകൊറിയ ഈ മെയിൽ ഹാക്കിങ് വഴി ആണവോർജ രഹസ്യങ്ങൾ ചോർത്താൻ പദ്ധതിയിട്ടത്. ഇന്ത്യൻ ആണവ മേഖലയിലെ ഉന്നതരിൽ നിന്നു രഹസ്യങ്ങൾ ചോർത്താൻ ഉത്തരകൊറിയൻ ഹാക്കിങ് സംഘങ്ങൾ വൈറസ് അടങ്ങിയ ഇമെയിലുകൾ അയച്ചിരുന്നതായി ദക്ഷിണ കൊറിയൻ സൈബർ സുരക്ഷാ കമ്പനി കണ്ടെത്തി.\nആണവോർജ കമ്മിഷൻ മുൻ ചെയർമാൻ അനിൽ കക്കോദ്കർ, ന്യൂക്ലിയർ പവർ കോർപറേഷൻ ഓഫ് ഇന്ത്യ മുൻ ടെക്‌നിക്കൽ ഡയറക്ടർ എസ്.എ. ഭരദ്വാജ് എന്നിവർക്ക്, കംപ്യൂട്ടറിലെ സകലവിവരവും ചോർത്താൻ കഴിയുന്ന മാൽവെയർ പ്രോഗ്രാമുകൾ ഇമെയിൽ അറ്റാച്ച്‌മെന്റായാണ് കഴിഞ്ഞ ദിവസം അയച്ചത്. എന്നാൽ സൈബർ ആക്രമണം നടന്നതായി അധികൃതർ പിന്നാലെ സ്ഥീരികരിക്കുകയും ചെയ്തു.\nഇതിന് പിന്നാലെയാണ് ദക്ഷിണകൊറിയാൻ സൈബർ സുരക്ഷാ കമ്പനി വെളിപ്പെടുത്തൽ നടത്തുന്നത്. കഴിഞ്ഞ വർഷം അവസാനവും ഈ വർഷം ആദ്യവുമായാണ് മെയിലുകൾ എത്തിയതെന്ന് ഇഷ്യുമേക്കേഴ്‌സ് ലാബ് കമ്പനി വെളിപ്പെടുത്തുന്നു. ഇമെയിലിന്റെ സ്‌ക്രീൻ ഷോട്ടും പുറത്തുവിട്ടിട്ടുണ്ട്. ഇന്ത്യയുടെ ആണവ രഹസ്യങ്ങൾ ചോർത്താൻ ഉത്തരകൊറിയ ലക്ഷ്യമിട്ടിരുന്നതായി ദക്ഷിണ കൊറിയൻ സുരക്ഷാ കമ്പനി ഏപ്രിൽ 30ന് മുന്നറിയിപ്പ് നൽകിയിരുന്നു.\nആണവനിലയങ്ങളുടെ രഹസ്യങ്ങൾ മോഷ്ടിക്കാനാണ് ശ്രമമെന്ന് ഇഷ്യുമേക്കേഴ്‌സ് ലാബ് പ്രതികരിക്കുന്നത്.. തോറിയം ഇന്ധനമായി ഉപയോഗിക്കുന്ന ഫാസ്റ്റ് ബ്രീഡർ റിയാക്ടറുകളെക്കുറിച്ചുള്ള വിവരങ്ങൾ ചോർത്തുകയാണു ലക്ഷ്യം. കൂടംകുളത്ത് കഴിഞ്ഞ ദിവസം കണ്ടെത്തിയ ഡിട്രാക് വൈറസ് തന്നെയാണ് 2016 ൽ ദക്ഷിണ കൊറിയയുടെ സൈനിക ശൃംഖലയിൽ നുഴഞ്ഞുകയറിയതെന്നും ഇവർ കണ്ടെത്തി. 2007 മുതൽ ഇതേ പ്രോഗ്രാം വിവിധ സൈബർ ആക്രമണങ്ങൾക്ക് ഉപയോഗിക്കുന്നുണ്ട്. ഉത്തരകൊറിയയിൽ നിർമ്മിച്ച കംപ്യൂട്ടർ ഉപയോഗിച്ചായിരുന്നു ആക്രമണം. തലസ്ഥാനമായ പ്യോങ്യാങ്ങിലേതാണ് ഐപി (ഇന്റർനെറ്റ് പ്രോട്ടോക്കോൾ) വിലാസം.\n2014 ൽ ഞങ്ങളുടെ ദക്ഷിണ കൊറിയ ആണവനിലയങ്ങളെ തകർക്കാനായി ഉത്തര കൊറിയ ഉപയോഗിച്ച അതേ വൈറസാണ് ഇന്ത്യയ്‌ക്കെതിരെ ഉപയോഗിക്കുന്നത്. ഏപ്രിൽ 30ന് ഇതുസംബന്ധിച്ച് ഞങ്ങൾ മുന്നറിയിപ്പ് നൽകിയെങ്കിലും ആരും ശ്രദ്ധിച്ചില്ല. അതുകൊണ്ടാണ് മെയിൽ ലഭിച്ച ഉന്നതരുടെ പേരുൾപ്പെടെ പുറത്തുവിട്ടതെന്നും ദക്ഷിണ കൊറിയ വ്യക്തമാക്കുന്നു.


സംസ്ഥാനത്ത് കൊറോണ മരണം കണക്കാക്കുന്ന രീതി മാറ്റുന്നു: ഇനി പുതിയ സംവിധാനം, ആനുകൂല്യം കൂടുതൽ പേർക്ക് ലഭിക്കും\nJun 3, 2021, 10:45 pm IST\nതിരുവനന്തപുരം: സംസ്ഥാനത്ത് കൊറോണ മരണം കണക്കാക്കുന്ന രീതി മാറ്റുന്നു. സംസ്ഥാന തലത്തിൽ നിന്ന് ജില്ലാതലത്തിലെ സമിതിക്ക് കൈമാറാനാണ് ആലോചന. ഏത് കാറ്റഗറിയിലുള്ള മരണമാണെന്ന് ഡോക്ടർമാർ നിശ്ചയിക്കും. മുഖ്യമന്ത്രിയുടെ അവലോകന യോഗത്തിലാണ് ഇക്കാര്യം അറിയിച്ചത്. നിലവിലുള്ള രീതി തിരുത്തണമെന്ന് പ്രതിപക്ഷം ആവശ്യപ്പെട്ടിരുന്നു.\nസംസ്ഥാന തലത്തിലാണ് നിലവിൽ കൊറോണ മരണങ്ങൾ സ്ഥിരീകരിക്കുന്നത്. ഈ സംവിധാനത്തിലാണ് മാറ്റമുണ്ടാകുന്നത്. ഇതോടെ പോസ്റ്റ് കൊറോണ പ്രശ്‌നങ്ങളാൽ മരിക്കുന്നവർക്കും സർക്കാരിന്റെ ആനുകൂല്യങ്ങൾ ലഭ്യമാകും. മുഖ്യമന്ത്രിയുടെ തീരുമാനം സ്വാഗതം ചെയ്യുന്നതായി പ്രതിപക്ഷ നേതാവ് വി ഡി സതീശൻ വ്യക്തമാക്കി.\nകൊറോണയുടെ മൂന്നാം തരംഗമുണ്ടായാൽ നേരിടാനുള്ള നടപടികൾ ആരംഭിച്ചതായി മുഖ്യമന്ത്രിയുടെ ഓഫീസ് വ്യക്തമാക്കി. രോഗലക്ഷണങ്ങളിൽ വരുന്ന മാറ്റം നിരീക്ഷിക്കുമെന്നും ജനിതക പഠനം നടത്തുമെന്നും ഓഫീസ് അറിയിച്ചു. അതേസമയം സംസ്ഥാനത്ത് ഇന്ന് 18,853 പേർക്കാണ് കൊറോണ സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 153 പേരാണ് മരിച്ചത്.\nആകാശത്തേയ്‌ക്കു തുമ്പിക്കൈ ചുഴറ്റി ഓമനച്ചേട്ടന് അന്ത്യാഞ്ജലി അർപ്പിച്ച് പല്ലാട്ട് ബ്രഹ്മദത്തൻ\nയുഎസ് വൈസ് പ്രസിഡന്റ് കമലാ ഹാരിസുമായി നരേന്ദ്രമോദി ചർച്ച നടത്തി; ഇന്ത്യയ്‌ക്ക് വാക്‌സിൻ നൽകുമെന്ന് ഉറപ്പ് നൽകി യുഎസ്


ഓപ്പറേഷന് പി ഹണ്ട്, ഒരാള് പിടിയില് ലാപ്‌ടോപ് പിടിച്ചെടുത്തു, കുട്ടികളുടെ നഗ്നചിത്രങ്ങള് പ്രചരിപ്പിക്കുന്ന സംഘങ്ങള് സംസ്ഥാനത്ത് വ്യാപകം\nHomeezhome liveഓപ്പറേഷന് പി ഹണ്ട്, ഒരാള് പിടിയില് ലാപ്‌ടോപ് പിടിച്ചെടുത്തു, കുട്ടികളുടെ നഗ്നചിത്രങ്ങള് പ്രചരിപ്പിക്കുന്ന സംഘങ്ങള് സംസ്ഥാനത്ത് വ്യാപകം\nAmmus Monday, April 04, 2022 ezhome live\nസംസ്ഥാനത്ത് ഓപ്പറേഷന് പി ഹണ്ടിന്റെ ഭാഗമായുള്ള നടപടികള് ശക്തമാക്കുന്നു. കുട്ടികളുടെ നഗ്ന ചിത്രങ്ങള് ഉള്‍പ്പടെ പ്രചരിപ്പിക്കുന്ന സംഘങ്ങള് സംസ്ഥാനത്ത് വ്യാപകമാണെന്നാണ് സൈബര് പൊലീസ് വ്യക്തമാക്കുന്നത്.\nഎറണാകുളത്ത് ഓപ്പറേഷന് പി ഹണ്ടിന്റെ ഭാഗമായി നടത്തിയ പരിശോധനയില് ഒരാളെ അറസ്റ്റ് ചെയ്തു. കോട്ടയം അയ്്മനം സ്വദേശിയായ സാജനെയാണ് തായ്ക്കാട്ടുകരയില് നിന്ന് പിടികൂടിയത്. പ്രതിയുടെ കൈവശമുള്ള ലാപ്‌ടോപ്പില് നിന്ന് കുട്ടികളുടെ നഗ്ന ദൃശ്യങ്ങള് ഉള്‍പ്പടെ അന്വേഷണ സംഘം കണ്ടെടുത്തിട്ടുണ്ട്. ജില്ലാ പൊലീസ് മേധാവിയുടെ നേതൃത്വത്തില് സൈബര് പൊലീസിനൊപ്പം ചേര്‍ന്നാണ് പരിശോധന നടത്തിയത്.\nസംസ്ഥാന വ്യാപകമായ ഓപ്പറേഷന് പി ഹണ്ട് റെയ്ഡിന്റെ ഭാഗമായി പിടിക്കപ്പെട്ട 32 പേര്‍ക്കെതിരെ കോടതിയില് റിപ്പോര്‍ട്ട് സമര്‍പ്പിച്ചിട്ടുണ്ട്. 33 മൊബൈല് ഫോണുകളും, ഒരു ലാപ്‌ടോപും അനുബന്ധ ഉപകരണങ്ങളും സംഘം കണ്ടെടുത്തു.\nകഴിഞ്ഞ രണ്ട് വര്‍ഷമായി സംസ്ഥാനത്ത് നടന്നു വരുന്ന റെയ്ഡില് ആകെ 525 കേസുകളാണ് രജിസ്റ്റര് ചെയ്തത്. 428 ഓളം പേരെ ഇതുവരെ അറസ്റ്റ് ചെയ്തു. ഐടി രംഗത്തെ പ്രൊഫഷണലുകള് ഉള്‍പ്പടെയാണ് പിടിയിലായവരില് ഉള്ളത്. വരും ദിവസങ്ങളിലും കൂടുതല് പേര് പിടിയലാകുമെന്നാണ് പൊലീസ് നല്‍കുന്ന സൂചന. സംസ്ഥാനത്ത് നിരവധി പേര് നിലവില് സൈബര് ഡോമിന്റേയും ഇന്റര്‍പോളിന്റേയും നിരീക്ഷണത്തിലാണ്. ഇവരുടെ സമൂഹ മാധ്യമ ഗ്രൂപ്പുകള് ഉള്‍പ്പടെ നിരീക്ഷിച്ച വരികയാണ്.\nകുട്ടികളുടെ അശ്ലീലദൃശ്യങ്ങള് ഡൗണ്‍ലോഡ് ചെയ്യുകയും പ്രചരിപ്പിക്കുകയും ചെയ്യുന്നവരെ കണ്ടെത്തുക എന്ന ലക്ഷ്യത്തോടെയാണ് ഓപ്പറേഷന് പി ഹണ്ട് ആരംഭിച്ചത്. കുട്ടികള് ഉള്‍പ്പെട്ട നഗ്ന ദൃശ്യങ്ങള് കാണുക, പ്രചരിപ്പിക്കുക, സൂക്ഷിച്ച് വയ്ക്കുക എന്നിങ്ങനെ ചെയ്യുന്നവരെയാണ് പിടികൂടുന്നത്.


ജാമിഅ വെടിവെപ്പ്: കുറ്റവാളിയെ വെറുതെവിടില്ലെന്ന് അമിത് ഷാ | Culprit Will Not Be Spared: Home Minister Amit Shah On Jamia Firing | Madhyamam\ndate_range 30 Jan 2020 2:29 PM GMT\nജാമിഅ വെടിവെപ്പ്: കുറ്റവാളിയെ വെറുതെവിടില്ലെന്ന് അമിത് ഷാ\nന്യൂഡൽഹി: ജാമിഅ മില്ലിയ്യ സർവകലാശാല വിദ്യാർഥികൾ നടത്തിയ പൗരത്വ ഭേദഗതി വിരുദ്ധ മാർച്ചിന് നേരെ വെടിവെപ്പുണ്ടായ സംഭവത്തിൽ കുറ്റവാളിയെ വെറുതെവിടില്ലെന്ന് കേന്ദ്ര ആഭ്യന്തരമന്ത്രി അമിത് ഷാ. ഇത്തരം സംഭവങ്ങൾ അനുവദിക്കില്ലെന്നും വെടിവെപ്പിനെ ഗൗരവത്തോടെയാണ് കാണുന്നതെന്നും അമിത് ഷാ ട്വീറ്റ് ചെയ്തു.\nവിഷയവുമായി ബന്ധപ്പെട്ട് ഡൽഹി പൊലീസ് കമീഷണറുമായി താൻ സംസാരിച്ചു. ശക്തമായ നടപടിയെടുക്കാൻ പൊലീസിന് നിർദേശം നൽകിയിട്ടുണ്ട്. ഇത്തരം അക്രമങ്ങൾ കേന്ദ്ര സർക്കാർ അനുവദിച്ചുകൊടുക്കില്ല. കുറ്റവാളിയെ വെറുതെ വിടില്ല -അമിത് ഷാ പറഞ്ഞു.\nഅതേസമയം, ഡൽഹിയിലെ ക്രമസമാധാന തകർച്ചയിൽ മുഖ്യമന്ത്രി അരവിന്ദ് കെജരിവാൾ കടുത്ത ആശങ്കയറിയിച്ചു. ഡൽഹിയിൽ എന്താണ് സംഭവിക്കുന്നത്. ക്രമസമാധാനം പാടെ തകർന്നു. സമാധാനം പുനസ്ഥാപിക്കാൻ കെജരിവാൾ കേന്ദ്രത്തോട് ആവശ്യപ്പെടുകയും ചെയ്തു. ദേശീയ തലസ്ഥാനമായ ഡൽഹിയിലെ പൊലീസ് സേനയുടെ നിയന്ത്രണാധികാരം കേന്ദ്ര സർക്കാറിനാണ്.\nജാമിഅ വിദ്യാർഥികൾക്ക് നേരെയുണ്ടായ വെടിവെപ്പിനെ തുടർന്ന് സർവകലാശാലയിൽ ശക്തമായ പ്രതിഷേധം തുടരുകയാണ്. വൻ പൊലീസ് സംഘം സ്ഥലത്ത് നിലയുറപ്പിച്ചിട്ടുണ്ട്.\nവെടിയേറ്റ വിദ്യാർഥിയുടെ കൈയിൽ നിന്ന് വെടിയുണ്ട നീക്കം ചെയ്തതായി പൊലീസ് അറിയിച്ചു. ജാമിഅ വിദ്യാർഥി ഷാദത്ത് ആലത്തിനാണ് കൈക്ക് വെടിയേറ്റത്. ഷാദത്ത് ആലത്തിനെ ഡൽഹി എയിംസിൽ ശസ്ത്രക്രിയക്ക് വിധേയനാക്കി.\nവിദ്യാർഥികൾ നടത്തിയ മാർച്ചിനുള്ളിലേക്ക് കടന്നുകയറിയാണ് രാംപഥ് ഗോപാൽ എന്നയാൾ വെടിയുതിർത്തത്. ആർക്കാണ് സ്വാതന്ത്ര്യം വേണ്ടതെന്ന് ചോദിച്ചായിരുന്നു വെടിവെപ്പ്. രാംപഥ് ഗോപാലിനെ പൊലീസ് കസ്റ്റഡിയിലെടുത്തിരുന്നു.\nTAGS:jamia millia jamia firing CAA protest india news\nNews Summary - Culprit Will Not Be Spared: Home Minister Amit Shah On Jamia Firing


എട്ട് വയസ്സുകാരിയുടെ അവയവങ്ങള് ജീവന് നല്‍കിയത് നാല് പേര്‍ക്ക്\nFirst Published 7, Mar 2018, 7:16 PM IST\nഎട്ട് വയസ്സുകാരിയുടെ അവയവങ്ങള് ദാനം ചെയ്തു\nമുംബൈ: മുംബൈയിലെ ദമ്പതികള്‍ക്ക് നഷ്ടമായത് തങ്ങളുടെ എട്ട് വയസ്സ് പ്രായമായ മകളെയാണെങ്കില് അവള് ജീവന് നല്‍കിയത് മറ്റ് നാല് പേര്‍ക്കാണ്. എട്ട് വയസ്സുകാരിയുടെ അവയവങ്ങള് ഇപ്പോള് നാലുപേരുടെ ശരീരത്തില് തുടിച്ചുകൊണ്ടിരിക്കുകയാണ്. ഫെബ്രുവരി 27നാണ് സ്‌ട്രോക്ക് വന്നതിനെ തുടര്‍ന്ന് പെണ്‍കുട്ടിയെ ബാന്ദ്രയിലെ ലീലാവതി ആശുപത്രിയില് എത്തിച്ചത്. കുട്ടികളില് ഇത്തരം സ്‌ട്രോക്കുകള് അപൂര്‍വ്വമാണ്.\nആശുപത്രി അധികൃതര് ഏറെ പരിശ്രമിച്ചിട്ടും കുഞ്ഞിന്റെ ജീവന് നിലനിര്‍ത്താനായില്ല. മാര്‍ച്ച് 5ന് കുഞ്ഞിന്റെ മരണം സംഭവിച്ചതായി ആശുപത്രി അറിയിച്ചു. എന്നാല് കുഞ്ഞിന്റെ അവയവങ്ങള് ദാനം ചെയ്യാന് രക്ഷിതാക്കള് തയ്യാറാകുകയായിരുന്നു. ഇതോടെ നാല് പേര്‍ക്ക് അവയവങ്ങള് മാറ്റി വച്ചു. 10 വയസ്സുകാരി പെണ്‍കുട്ടിയ്ക്കാണ് മരിച്ച കുഞ്ഞിന്റെ ഹൃദയം മാറ്റിവച്ചത്. കരള് 32കാരനും വൃക്കയിലൊന്ന്5വയസ്സുള്ള ആണ്‍കുട്ടിയ്ക്കും മറ്റൊരു വൃക്ക 16 വയസ്സുകാരിയ്ക്കും മാറ്റിവച്ചു.\nവിവിധ ആശുപത്രികളിലായാണ് ഈ അവയവമാറ്റ ശസ്ത്രക്രിയകള് നടന്നത്. തിങ്കളാഴ്ച രാത്രിയോടെ മരണം സംഭവിച്ച കുഞ്ഞിന്റെ അവയവങ്ങള് ചൊവ്വ പുലര്‍ച്ചയോടെ വിവിധ ആശുപത്രികളിലേക്ക് മാറ്റുകയും ഉടന് തന്നെ അതത് രോഗികളില് ശസ്ത്രക്രിയ നടത്തി അവയവങ്ങള് മാറ്റിവയ്ക്കുകയുമായിരുന്നു.


May 27, 2018 , കെ.എം. സാബിര് അഹ്‌സന്\nകോഴിക്കോട്: ബിരുദ കോഴ്സുകളില് എല്ലാ വര്‍ഷവും സര്‍ക്കാറില് നിന്ന് അനുവദിച്ചു കിട്ടാറുള്ള സീറ്റ് വര്‍ധന ഇപ്രാവശ്യം സിന്‍ഡിക്കേറ്റിന്റെ നിസംഗത മൂലം നഷ്ടപ്പെടുത്തി കാലിക്കറ്റ് യൂണിവേഴ്സിറ്റി വിദ്യാര്‍ത്ഥികളെ വഞ്ചിക്കരുതെന്ന് ഫ്രറ്റേണിറ്റി മൂവ്മെന്റ് സംസ്ഥാന ജനറല് സെക്രട്ടറി കെ.എം ഷഫ്രിന് ആവശ്യപ്പെട്ടു.\nഡിസംബറില് സിന്‍ഡിക്കേറ്റ് ഇന്‍സ്പെക്ഷന് നടത്തി സീറ്റ് വര്‍ധനവിനായി കോളേജുകളില് നിന്ന് അപേക്ഷ ക്ഷണിക്കുകയും മാര്‍ച്ച് 31നകം അത് സര്‍ക്കാറിന് കൈമാറുകയും ചെയ്യേണ്ടതുണ്ട്. എന്നാല് മെയ് അവസാനമായിട്ടും ഇത് ചെയ്യാത്തതിനാല് വയനാട് മുതല് തൃശൂര് വരെയുള്ള ജില്ലകളിലായി 5000 ത്തില് പരം സീറ്റ് നഷ്ടപ്പെടുന്ന അവസ്ഥയാണുള്ളത്. പൊതുവെ മലബാര് ജില്ലകളില് ഹയര് സെക്കന്‍ഡറിക്കു ശേഷം ഉന്നത വിദ്യാഭ്യാസ മേഖലയില് മതിയായ സൗകര്യങ്ങളില്ലാത്തതിനാല് പതിനായിരക്കണക്കിന് വിദ്യാർത്ഥികള് പുറന്തള്ളപ്പെടുന്ന അവസ്ഥയാണുള്ളത്. ഈ സാഹചര്യത്തിലാണ് പ്രതിസന്ധി ഭീകരമാക്കുന്ന നടപടി യൂണിവേഴ്സിറ്റി അധികൃതരുടെ ഭാഗത്തു നിന്നുമുണ്ടായിരിക്കുന്നത്.\nനിരവധി വിദ്യാര്‍ത്ഥികളുടെ ഉപരിപഠന സാധ്യതകള് ഇല്ലാതാകുമെന്നതിനാല് യൂണിവേഴ്സിറ്റി അധികൃതര് ഉണര്‍ന്ന് പ്രവര്‍ത്തിച്ച് സീറ്റ് വര്‍ധനവ് സാധ്യമാക്കാന് അടിയന്തര ഇടപെടല് നടത്തണം. അല്ലാത്തപക്ഷം വിദ്യാര്‍ത്ഥികളെ അണിനിരത്തി ഫ്രറ്റേണിറ്റി പ്രക്ഷോഭത്തിന് നേതൃത്വം നല്‍കുമെന്നും അദ്ദേഹം പറഞ്ഞു. ഇത് യൂണിവേഴ്സിറ്റി അധികൃതര്‍ക്ക് സംഭവിച്ച വീഴ്ചയായി കണക്കാക്കാന് സാധിക്കില്ലെന്നും മറിച്ച് എല്ലാ വര്‍ഷവും നടത്താറുള്ള പെര്‍മനന്റ് സീറ്റ് ഇന്‍ക്രീസിങ്ങിന് അധികൃതര് മനഃപൂര്‍വം തയ്യാറാവാതിരുന്നതാണ് പ്രതിസന്ധിക്ക് കാരണമെന്നും അദ്ദേഹം പറഞ്ഞു.\nമൂല്യ നിര്‍ണയത്തിന് അധ്യാപകര് ഹാജരാകാത്തതിന്റെ പേരില് 8 കോളേജുകളിലെ ബിരുദ ഫലങ്ങള് തടഞ്ഞുവെച്ച യൂണിവേഴ്സിറ്റി നടപടി നീതീകരിക്കാനാവില്ല. അധ്യാപകര് ചെയ്ത തെറ്റിന് വിദ്യാര്‍ത്ഥികളെ ബലിയാടാക്കരുത്. വിദ്യാർത്ഥികളുടെ ഭാവി കൊണ്ട് പന്താടാതെ ഫലം ഉടന് പ്രഖ്യാപിക്കണമെന്നും അദ്ദേഹം പറഞ്ഞു.


വടയമ്പാടി: നഷ്ടമാകുന്ന പൊതു ഇടങ്ങള്\nവടയമ്പാടി: നഷ്ടമാകുന്ന ...\n15 Feb 2018 5:21 AM GMT\nജാതിമതിലും സിപിഎമ്മിന്റെ ദളിത് വിരുദ്ധതയും ഒക്കെയായി വടയമ്പാടി വാര്‍ത്തകളില് നിറഞ്ഞുനിന്ന ദിവസങ്ങള് കഴിഞ്ഞു. പൊതുജനശ്രദ്ധയെ മാധ്യമങ്ങള് പുതിയ വിഷയങ്ങളിലേക്ക് കേന്ദ്രീകരിച്ചു. പക്ഷെ ഇപ്പോഴും തിരിഞ്ഞുനോക്കുമ്പോള് അവ്യക്തതകള് ബാക്കിയാണ്. ഇതിലെ യഥാര്‍ത്ഥ വിഷയത്തെ നാം അഭിമുഖീകരിച്ചുവോ?\nവടയമ്പാടി ക്ഷേത്രത്തോട് ചേര്‍ന്നുള്ള ഒരേക്കര് വരുന്ന പൊതുമൈതാനം ക്ഷേത്ര സമിതിക്കാര് മതിലുകെട്ടി തിരിക്കാന് ശ്രമിച്ചതാണല്ലോ സംഭവങ്ങളുടെ തുടക്കം. എന്നാല് കോടതി ചോദിക്കുന്നത് കാല് നൂറ്റാണ്ടായി തങ്ങളുടെ ഉടമസ്ഥതയില് നിലനില്‍ക്കുന്ന ഭൂമിയില് ഇപ്പോള് ക്ഷേത്ര സമിതിക്കാര് അവകാശം ഉന്നയിക്കുന്നത് എന്തിന് എന്നാണ്. അതായത് ഇപ്പോള് ആ ഭൂമിയില് പൊടുന്നനെ അവകാശം ഉന്നയിക്കാനുള്ള എന്തോ എന്ന് അവിടെ സംഭവിച്ചിരിക്കുന്നു.\nഈ കാലഘട്ടത്തിനിടയില് ഈ പൊതുസ്ഥലം 'പൊതു' അല്ലാതായി എന്നും അത് ആ നാട്ടുകാര് പോലും അറിഞ്ഞില്ല എന്നും വ്യക്തം. ഇത് എങ്ങനെ സംഭവിച്ചു എന്നതില്‍നിന്നുവേണം അന്വേഷണം തുടങ്ങാന്.\n1981-ലാണ് ക്ഷേത്രസമിതിക്ക് പട്ടയം ലഭിക്കുന്നത്. ഇടത് സര്‍ക്കാര് ഭരിക്കുന്ന അക്കാലത്ത് റവന്യൂ വകുപ്പ് സിപിഐക്കായിരുന്നു. എന്നാല് ഇടത് സര്‍ക്കാരുകളിലെ തിരുത്തല് ശക്തിയെന്ന് മാധ്യമങ്ങള് വാഴ്തുന്ന ആ പാര്‍ട്ടി പോലും അതറിഞ്ഞില്ല. (അറിഞ്ഞിരുന്നുവെങ്കില് അവര് അത് തിരുത്തണമല്ലോ!)\nഇപ്പോള് അമ്പലക്കമ്മിറ്റിക്കാര് മതിലുകെട്ടുമായി മുമ്പോട്ട് പോകാന് തുടങ്ങിയതോടെ പ്രശ്നം രൂക്ഷമാവുകയും 1981 പോലുള്ള തീയതികള് ഭുതകാലത്തില് നിന്നും ഉയര്‍ന്നുവരികയും ചെയ്തു. തമിഴ് നാട്ടിലെ ഒരു ജാതിമതിലിനെ കുറിച്ച് നാം കേട്ടിട്ടുണ്ട്. അത് സിപിഎം നേതൃത്വത്തില് പൊളിച്ച കഥയും. അവരുടെ ആ അവകാശവാദത്തെ തകര്‍ക്കാന് ആവണം വടയമ്പാടി പ്രശ്നം ജാതിമതില് ആയി മാറി. സ്വത്വ രാഷ്ട്രിയ പ്ലാറ്റ്ഫോമുകള് കേന്ദ്രീകരിച്ചായി സമരം.\nഅങ്ങനെ വരുമ്പോള് സംഭവം സിപിഎം എന്ന കേരളത്തിലെ മുഖ്യ ഇടത് സംഘടനയ്ക്ക് എതിരായി മാറുന്നതും സ്വാഭാവികം. കാരണം അവര്‍ക്ക് കേരളത്തിലെ മുഖ്യ ശത്രു സംഘപരിവാര് പോലുമല്ല, സിപിഎമ്മും ഇടതുപക്ഷവുമാണല്ലോ. അങ്ങനെ വടയമ്പാടി സമരം ഇടതുപക്ഷത്തിന്റെ ദളിത് വിരുദ്ധതയെ തുറന്നുകാട്ടാനുള്ള ഒരു ഉരകല്ലായി പ്രോജക്റ്റ് ചെയ്യപ്പെടുകയായിരുന്നു.\nപക്ഷെ ഒരു ചോദ്യം അപ്പോഴും ബാക്കിയാവുകയാണ്. ആരെ പുറത്താക്കാന് വേണ്ടി ആയിരുന്നു ആ മതിലുകെട്ട്?\nവടയമ്പാടിയില് ക്ഷേത്ര സമിതി കെട്ടാന് പദ്ധതിയിട്ട മതില് വഴി പുറത്താവുക ആരായിരുന്നു? ദളിതരായിരുന്നോ?\nനിലനില്‍ക്കുന്ന നിയമവ്യവസ്ഥ അനുസരിച്ച് ഹിന്ദുക്കളായ ദളിതരെ പുറത്താക്കാന് പോന്ന ഒരു മതില് അവര്‍ക്ക് ഭൌതീകമായി കെട്ടി ഉയര്‍ത്താനാവില്ല. അത് ഉറപ്പുവരുത്താന് ഇവിടെ കോടതിയും സംഘടനകളും മാധ്യമങ്ങളും (ഇടതുപക്ഷം ഭരിക്കുന്നതിനാല് ഭരണകൂടത്തെ കൂട്ടണ്ട എന്ന് തന്നെ വയ്ക്കുക) ഉണ്ട്. ഇപ്പോള് ക്ഷേത്രങ്ങള് മുഴുവന് കയ്യാളുന്ന ഹിന്ദുത്വ ശക്തികള്‍ക്ക് ദളിതരെ അങ്ങനെ ഒരു പ്രത്യക്ഷ മതില് കെട്ടി പുറത്താക്കാന് ഉദ്ദേശവുമില്ല. അവര്‍ക്ക് വേണ്ടത് ആദിവാസികളും മറ്റ് പട്ടികജാതികളും ചേര്‍ന്ന പതിനാല് ശതമാനത്തോളം വരുന്ന വോട്ടര്‍മാരുടെ കേന്ദ്രീകരണമാണ്.\nഅവര് പുറത്താക്കാന് ഉദ്ദേശിക്കുന്നത് അഹിന്ദുക്കളെയാണെന്ന് വ്യക്തം. അതില് തന്നെ മുസ്ലീങ്ങളെയോ ക്രിസ്ത്യാനികളെയോ ഉപരി അവരിലെയും ഹിന്ദു മതത്തിലെ തന്നെയും സ്വതന്ത്ര മതേതരവാദികളെയാണ് എന്നും. അതായത് മതപരമായ കണ്‍വെന്‍ഷനുകള്‍ക്കും സമാനമായ പരിപാടികള്‍ക്കുമായി ക്ഷേത്രത്തോടു ചേര്‍ന്ന് കിടക്കുന്ന ഈ മൈതാനം ക്രിസ്ത്യന്, മുസ്ലിം സമുദായങ്ങള് തിരഞ്ഞെടുക്കാന് ഇടയില്ല. എന്നാല് മതേതര സ്വഭാവമുള്ള സാംസ്കാരിക, രാഷ്ട്രിയ, കലാ, കായിക കൂട്ടായ്മകള്‍ക്കായി അവര് ജാതിമതഭേദമന്യേ അവിടെ കൂടുകയും ഉണ്ടാവും. അങ്ങനെയാണല്ലോ മൈതാനങ്ങള് പൊതു 'ഇട'ങ്ങളായി മാറുന്നത്.\nഈ മതില് നിഷേധിക്കാന് ശ്രമിക്കുന്നത് അത്തരം ഒരു ഇടത്തെയാണ്. വടയമ്പാടി ക്ഷേത്രസമിതിയും എന്‍എസ്എസും ഒക്കെ ചേര്‍ന്ന് ഇരുചെവി അറിയാതെ സംഘടിപ്പിച്ച പട്ടയവും അതിന്‍റെ ബലത്തില് കെട്ടാന് ശ്രമിക്കുന്ന മതിലും ലക്ഷ്യം വയ്ക്കുന്നത് ജാതിയെ അല്ല, മതത്തെ, മതേതരത്വത്തെയാണ്. മതില് കെട്ടല് എങ്ങാനും നടന്നു എന്ന് തന്നെ വയ്ക്കുക. ദളിതര്‍ക്ക് അതുകൊണ്ട് മൈതാനത്തില് പ്രവേശനം നിഷേധിക്കാനൊന്നും പറ്റില്ല. എന്നാല് ആ പരിസരത്ത് ക്ഷേത്ര ആചാരങ്ങള്‍ക്ക് അപ്രമാദിത്വം സമ്പാദിക്കാന് പറ്റും. ആചാരബന്ധിയായ അത്തരം നിബന്ധനകള് പുറത്താക്കുക ഏതെങ്കിലും ജാതിയെ എന്നതിലുപരി അഹിന്ദുക്കളെയും മതേതരവാദികളെയും ആവുകയും ചെയ്യും.\nമതില് കെട്ടാതുള്ള പുറത്താക്കലുകള്\nപുതിയതായി ഒരു മതില് കെട്ടാതെയും മതേതരത്വത്തെ പുറത്താക്കാനാവും എന്നതിന് തെളിവുകള് വന്നുകൊണ്ടിരിക്കുന്ന കാലമാണ്. ഈ അടുത്ത കാലത്ത് തന്നെ നടന്ന അശാന്തന് എന്ന കലാകാരന്റെ നിര്യാണവുമായി ബന്ധപ്പെട്ട വിവാദങ്ങള് എടുക്കുക. ക്ഷേത്രാചാരം എന്നത് അതാത് അമ്പല പരിസരത്തില് നിന്നും, മതില്‍ക്കെട്ടില്‍നിന്നും മാറി ആ പരിസരത്തേക്ക് മുഴുവനായി വ്യാപിക്കയാണ്. ഇതിനര്‍ത്ഥം ആ യുക്തി കൊണ്ടു നടക്കാത്ത ആര്‍ക്കും ആ പരിസരത്തില് ഹിന്ദു ആചാരത്തില്‍നിന്നും സ്വതന്ത്രമായി ജീവിക്കാനോ, മരിക്കാനോ പോലും പറ്റില്ല എന്നും.\nഅശാന്തന്‍റെ നിര്യാണവുമായി ബന്ധപ്പെട്ട പൊതു ചടങ്ങ് അമ്പലത്തിന്റെ മതില് കെട്ടിനുള്ളില് വച്ചല്ല നടത്താനിരുന്നത്. എന്നിട്ടും അതിനെതിരേ എതിര്‍പ്പുകള് ഉണ്ടായി. കാരണം പുതിയതായി കെട്ടിയ ഒരു മതിലല്ല. ആരാധനാലയങ്ങള് മതിലുകെട്ടി സ്വന്തം സ്വകാര്യത സംരക്ഷിക്കുന്ന ഒരു കാലത്തല്ല നമ്മള് ജീവിക്കുന്നത്, മറിച്ച് അദൃശ്യമായ മതിലുകള് വഴി അത് പൊതുജീവിതത്തെ അധിനിവേശിക്കുന്ന കാലത്താണ്. ക്ഷേത്രത്തിന്റെ മതില്‍ക്കെട്ടിന് പുറത്തായാലും ആ പരിസരം മുഴുവന് ക്ഷേത്രാചാരങ്ങള്‍ക്ക്, വിശ്വാസങ്ങള്‍ക്ക് അധീനമാണ് എന്നതാണ് അലിഖിത നിയമം, കെട്ടാത്ത മതിലിന്റെ വ്യാപ്തി.\nഇവിടെ പുറത്താകുന്നത് മതേതരത്വമാണ്. രഹസ്യമായി പട്ടയം സമ്പാദിച്ച് താല്‍പര കക്ഷികള് ഇല്ലാതാക്കുന്നത് അതിന്റെ പൊതു ഇടങ്ങളാണ്. അതിനെതിരേ പക്ഷേ, ദൌര്‍ഭാഗ്യവശാല് നമ്മുടെ ആത്മാഭിമാനം ഉണരുന്നില്ല.\nഇതൊരു ചെറിയ അപകടമല്ല.\nAsanathan bjp castewall Christians Dalits Hindus IdentityPolitics Muslims nss PublicSpaces rss secularism TempleAuthorities Vadayampady


അപകടം മാടി വിളിച്ച് റോഡുകളില് പാതാളം\nWednesday, July 17, 2019 Last Updated4Min 16 Sec ago English Edition\nകണ്ണൂര് : മഴക്ക് ശമനമില്ലാതായതോടെ റോഡുകളില് പാതാളക്കുഴിയായി. കൂടാതെ ദേശീയപാതയില് വിള്ളലുകളും വ്യാപകമാണ്. .\n. പ്രധാനമായും ഇരുചക്ര വാഹനങ്ങളെയാണ് ഈ വിള്ളലുകളും കുഴികളും അപകടപ്പെടുത്തുന്നത്. രാത്രികാലങ്ങളില് ടയറുകള് കുരുങ്ങി വീഴുന്ന സംഭവം നിരവധിയാണ്. ചെറിയൊരു കുഴി പോലും മരണങ്ങള് വരെ സംഭവിക്കാനുള്ള വന്‍അപകടത്തിനുള്ള കാരണമാവുമ്പോഴാണ് അധികൃതരുടെ അനാസ്‌ഥ തുടരുന്നത്.\nവര്‍ഷങ്ങളായി അറ്റകുറ്റപ്പണി നടക്കാത്തതാണ് ദേശീയ പാതയില് ഇത്തരത്തിലുള്ള വിള്ളലുകള് രൂപപ്പെടുന്നത്. പാതയുടെ ഉപരിതല ടാറിങ് കഴിഞ്ഞ മൂന്നു വര്‍ഷമായി നടത്തിയിട്ടില്ല. ചില സ്‌ഥലങ്ങളില് പാതയുടെ വീതി കൂട്ടുന്നതുമായി ബന്ധപ്പെട്ട് ടാറിങ് നടത്തിയിരുന്നു. ഇതാകട്ടെ പലയിടത്തും അശാസ്‌ത്രീയമായിട്ടാണുള്ളത്. ചിലയിടത്ത് വീതി കൂടിയും ചിലയിടത്ത് തീരെ വീതി ഇല്ലാത്ത സ്‌ഥിതിയുമുണ്ട്. അരികുകള് വിണ്ടു കീറുന്നത് റോഡുകളില് വിള്ളലുകള് സൃഷ്‌ടിക്കുന്നത്. മാഴക്കാലത്ത് ഇതില് വെള്ളക്കെട്ടുകള് നിറയുകയും റോഡ് പൂര്‍ണമായും പൊട്ടിപ്പൊളിയുന്ന സ്‌ഥിതിയാണ്. ജില്ലയിലും സമാന അപകടങ്ങള് വര്‍ധിച്ചു വരുന്നുണ്ട്. . നിരവധി മരണങ്ങള് ഇത്തരത്തില് സംഭവിച്ചു കഴിഞ്ഞു. നല്ല വേഗതയില് പോകുമ്പോള് ഇടയ്‌ക്കു വരുന്ന ഇത്തരം കുഴികള് ശ്രദ്ധയില്‍പ്പെടാതെ ബൈക്കുകള് വീഴുകയും പിന്നില് നിന്നും വലിയ വാഹനങ്ങള് വന്ന് ഇടിക്കുന്നതുമാണ് സാധാരണ അപകടങ്ങളുണ്ടാക്കുന്നത്. അത്തരത്തിലുള്ള അപകടങ്ങള് സമീപ ദിവസങ്ങളില് കൂടിയിട്ടുണ്ട്. കണ്ണൂര് ടൗണില് ആശിവാര്‍ദ് റോഡ് പൂര്‍ണ്ണമായും പൊട്ടിപ്പൊളിഞ്ഞതോടെ വാഹനങ്ങള്‍ക്ക് കടന്നുപോകാന് പറ്റാത്ത അവസ്‌ഥയാണ്. കൂടാതെ ഗ്രാമ പ്രദേശങ്ങളിലെ റോഡുകളുടെ കാര്യവും വളരെ പരിതാപകരമാണ്. െചക്കിക്കുളം , ചാല , തോട്ടട, കിഴുന്ന, വളപട്ടണം, തളിപറമ്പ് മന്ന,പരിയാരം കൊട്ടില റോഡ് തുടങ്ങിയ റോഡുകള് ചെറു വാഹനങ്ങള്‍സ കൊണ്ട് പോലും പോകാന് കഴിയാത്ത അവസ്‌ഥയാണ്. നിരവധി റോഡുകള് ഇത്തരത്തില് പൊട്ടി പൊളിഞ്ഞും ചെളിവെള്ളം കെട്ടി കിടന്നും മുമ്പത്തെക്കാള് ശോചനീയമായിരിക്കുകയാണ്. ചെറുകുഴികള് മാത്രമായിരുന്ന റോഡ് നിറയെ കുഴി മാത്രമായി മാറിയിരിക്കുകയാണ്. കോര്‍പറേഷന് പരിധിയിലെ റോഡുകളില് ചിലത് ടാറിങ് പ്രവൃത്തി ചെയ്‌തെങ്കിലും ചില റോഡുകള് പഴയത് പോലെ തന്നെ പൊട്ടി പൊളിഞ്ഞ് കിടക്കുകയാണ്.\nഅതേ സമയം ദേശീയപാതയിലെ അപകടകരമായ കുഴികള് ജുലൈ 30 നകം അടക്കാന് ആവശയമായ നടപടി കൈക്കൊള്ളാന് ജില്ലകലക്‌ടര് നിര്‍ദ്ദേശം നല്‍കീയിട്ടുണ്ടെങ്കിലും മഴ വില്ലനായി തുടരുന്ന സാഹചര്യത്തില് കുഴിയടക്കാന് കഴിയില്ലെന്നാണ് അധികൃതരുടെ വിശദീകരണം. പൂര്‍ണ്ണമായും കുഴികള് അടക്കുന്ന പ്രവുത്തി ഈ മാസം 15 നകം പൂര്‍ത്തിയാക്കാനും കലക്‌ടര് നിര്‍ദ്ദേശം നല്‍കിയിട്ടുണ്ട്.നഗരമധ്യത്തില് കണ്ണൂര് സേ്‌റ്റഡിയം ജംഗ്‌ഷന് സമീപം റോഡ് തകര്‍ന്ന നിലയിലായത് ഗതാഗതക്കുരുക്ക് രൂക്ഷമാകുന്നു. കണ്ണൂര് കോര്‍പറേഷന് ഓഫീസിനടുത്തുളള റോഡാണ് ഈ നിലയിലായത്. കഴിഞ്ഞ വര്‍ഷം ടാര് ചെയ്‌ത് പൂര്‍ത്തിയാക്കിയ റോഡ് മഴക്കാലം തുടങ്ങിയപ്പോള് തന്നെ തകര്‍ന്ന അവസ്‌ഥയിലാണ്. ദിനം പ്രതി ധാരാളം വാഹനങ്ങള് കടന്നുപോകുന്ന റോഡിന്റെ ശോചനീയാവസ്‌ഥ ബസ്സ് ജീവനക്കാരെയും യാത്രക്കാരെയും ദുരിതത്തിലാക്കുകയാണ്.


പാതയോരത്തെ മദ്യ നിരോധനം ബാറുകള്‍ക്കും സ്റ്റാര് ഹോട്ടലുകള്‍ക്കും ബാധകം!! ദൂരപരിധിയില് ഇളവ്!! | supreme court verdict on liquar shop near high ways - Malayalam Oneindia\nപാതയോരത്തെ മദ്യ നിരോധനം ബാറുകള്‍ക്കും സ്റ്റാര് ഹോട്ടലുകള്‍ക്കും ബാധകം!! ദൂരപരിധിയില് ഇളവ്!!\nUpdated: Fri, Mar 31, 2017, 17:04 [IST]\nദില്ലി: ദേശീയ സംസ്ഥാന പാതയോരത്തെ മദ്യശാലകള് പൂട്ടുന്നതു സംബന്ധിച്ച ഉത്തരവ് ബാറുകള്‍ക്കും ബാധകമെന്ന് സുപ്രീംകോടതി. സ്റ്റാര് ഹോട്ടലുകള്‍ക്കും വിധി ബാധകമാണെന്ന് കോടതി വ്യക്തമാക്കി. പാതയോരത്തെ ബാറുകളും മാറ്റി സ്ഥാപിക്കേണ്ടി വരുമെന്ന് കോടതി അറിയിച്ചു.\nഅതേസമയം ദൂരപരിധിയില് ഇളവ് നല്‍കിയിട്ടുണ്ട്. 20,000ത്തില് താഴെ ജനസംഖ്യയുള്ള പ്രദേശങ്ങള്‍ക്കാണ് ദൂരപരിധിയില് ഇളവ് നല്‍കിയിട്ടുള്ളത്. 500 മീറ്ററില് നിന്ന് 220 ആയാണ് കുറച്ചിരിക്കുന്നത്. ലൈസന്‍സ് കാലാവധി തീരാത്ത മദ്യശാലകള്‍ക്ക് സമയം നീട്ടി നല്‍കിയിട്ടുണ്ട്. സെപ്തംബര് 30 വരെയാണ് സമയം നീട്ടി നല്‍കിയത്.\nചീഫ്ജസ്റ്റിസ് ജെഎസ് കേഹാര് അധ്യക്ഷനായ ബഞ്ചാണ് ഹര്‍ജി പരിഗണിച്ചത്. പാതയോരത്തെ മദ്യശാലകള് മാറ്റണമെന്ന സുപ്രീംകോടതി വിധി പിന്‍വലിക്കുക, വിധിയിലെ വ്യവസ്ഥകള് പരിഷ്‌കരിക്കുക, മദ്യക്കടകള് എന്നതില് ബാര് ഹോട്ടലും മറ്റും ഉള്‍പ്പെടുമോയെന്ന് വ്യക്തമാക്കുക എന്നിങ്ങനെ 54 ഹര്‍ജികള് പരിഗണിച്ചാണ് കോടതി വിധിയില് വ്യക്തത വരുത്തിയത്.\nജനങ്ങളുടെ ആരോഗ്യം കണക്കിലെടുത്താണ് പാതയോരത്തെ മദ്യശാലകള് പൂട്ടണമെന്ന് വിധി പുറപ്പെടുവിച്ചിരിക്കുന്നതെന്ന് കോടതി വ്യക്തമാക്കി.\nഅതേസമയം വിധി കേരളത്തിന് തിരിച്ചടിയായിട്ടുണ്ട്. സുപ്രീംകോടതി വിധി ബാറുകള്‍ക്ക് ബാധകമല്ലെന്നു വ്യക്തമാക്കി കോരള സര്‍ക്കാരിനു ലഭിച്ച നിയമോപദേശത്തിന് വിരുദ്ധമാണ് വിധി. സുപ്രീംകോടതി വിധി പ്രകാരം മദ്യശാലകള് മാറ്റി സ്ഥാപിക്കാനുള്ള അവസാന ദിവസം ഇന്നാണ്. എന്നാല് ബെവ്‌കോ ഔട്ട്‌ലെറ്റുകള് മാറ്റി സ്ഥാപിക്കാന് എട്ട് മാസത്തെ സമയം നല്‍കണമെന്ന ആവശ്യവും കോടതി തള്ളി.\nവിധി അംഗീകരിക്കുന്നുവെന്ന് എക്‌സൈസ് മന്ത്രി ജി. സുധാകരന് പ്രതികരിച്ചു.\nsupreme court verdict highway liquor bar hotel സുപ്രീംകോടതി വിധി ഹൈവേ മദ്യം ബാര് ഹോട്ടല്\nsupreme court verdict on liquar shop near high ways.